
WWWW ^ ^ ^ 


§. 1. — Definitio Ethicae. 

1. Nemo est qui ignoret, et non fateatur, homi- 
nem bonum, non autem malum esse debere. Omnes 
etiam norunt, hominis bonitatem in suae voluntatis 
bonitate consistere: perspicuum enim est, homi- 
nem, cuius voluntas sit plene bona , bonum esse. 

2. Qui hanc sententiam intima communi om- 
nium fide confirmatam consideret, facile colligere 
potest, secundum ipsum communem omnium sen- 
sum, alia esse bona, quae hominem bonum, alia 
vero quae res ipsius bonas elficiunt. Nam si bona 
voluntas ea est, quae hominem bonum reddit, se- 
quitur cetera omnia quae non sunt ipsa bona vo- 
luntas, ipsius hominis bonitatem constituere minime 
posse. Hinc aliquis, ex. gr., potest esse bcfnus pi- 
ctor, quin sit bonus homo. 

5. Iamvero bonitas quae hominem , non vero 
suas res afficit, bonitas moralis dicitur; illa autem 
humanae voluntatis qualitas, qua homo est bonus, 



4 ETIIICiE ELEMENTA, 

bonum morale, sive honestum appellatur. Hinc 
Ethica breviter definiri posset scientia tpiae agit 
de bono honesto. Expressius autem est « scientia , 
« quae in boni moralis naturam, et regulas cogno- 
« scendi actuum humanorum moralitatem inquirit; 
« atque media, quibus homo illud sibi comparare 
« potest, ordinate exponit ». 

§. 2. . — Ethicae officia. 

4. Facile sane est res illas enumerare, quae licet 
bona appellentur , hominem tamen bonum consti- 
tuere haud valent. Verum magna oritur difficultas, 
ubi definienda est natura boni honesti, quo homo 
ipse efficitur bonus. 

5. Omnes communiter sentiunt, omnia bona 
quae cum mala hominis voluntate consociantur, 
non esse quod quaerimus honestum, quapropter: 

I. Bona externa, uti divitiae, quippequae etiam 
ab improbis possideri possunt, hominis bonitatem 
non efficiunt. 

II. Vis et imperium in alios homines item non 
ea sunt, quae hominem bonum faciant, quum fortis 
et potens improbam interdum habeat voluntatem. 

III. Pulchritudo etiam, agilitas, ceteraeque 
corporis dotes homini honestatem non tribuunt; 
nam et ipsae cura prava voluntate coexistere pos- 
sunt. 

IV. Idem dicas de animi qualitatibus, de in- 
genio, de perspicacia , de scientia, quae hominem 

bonum haud reddunt, quia ad voluntatem non per- 
tinent. Saepe enim fit, ut probus eis careat, cum 
pravus abundat. 

V. Gloria denique ipsa nominisque celebritas 
non sunt inter bona computanda, quae vere bo- 
num hominem faciunt; tum quia homines laudibus 
indignos extollunt, dignosque fraudant; tum quia 
improbi ipsi bonitatem simulantes eas adipiscun- 
tur, licet in prava voluntate perseverent. 

6. Ilaec omnia appellantur bona utilia ; bonum 
autem honestum minime sunt. 

7. Tum rectus cuiusque sensus , tum communis 
immo etiam ipsius vulgi opinio non depravata de- 
testatur, abhorretque hominem iniquum , spectata 
eius mala voluntate , etsi opulentum , fortem , po- 
tentem, corpore pulchrum et perfectum, ingenio, 
doctrina , magnaque nominis fama praestantem. 
Quae vulgaria, communia, naturalia humani ge- 
neris testimonia demonstrant , verum esse quod 
statuimus', hominis nempe bonitatem positam esse 
in sola voluntatis bonitate , non vero in ceteris 
rebus, quae utiles vocantur (Epicteti Man.). 

8. Quid ergo est hoc bonum , quod humanae 
voluntatis, ideoque hominis bonitatem constituit? 
Quid est bonum honestum ? En gravissima quae- 
stio nobis solvenda — Universum genus humanum 
istius boni certam cognitionem habet, illudque, 
quin erret, a bono utili, ut diximus, distinguit. 
Verum philosopho haud satis esse debet, honestum 

quodam quasi sensu aut instinctu rationali secer- 
nere; ipsius insuper est meditatione et analysi 
eius naturam introspicere. 

9. Philosophus moralis generis humani opinio- 
nem considerat , eamque profundam synthesini 
expendit, quam naturalis cuiusque ratio conficit, 
quoties bono illi, quo homo bonus efficitur, appel- 
lationem honesti rectique uti propriam tribuit. Hac 
vero meditatione tria sibi proponit: 1° analysim 
instituere conceptus boni honesti distinguendo et 
perpendendo omnia eius elementa; deinde ea ordi- 
nate colligere, quo eius philosophica definitio con- 
ficiatur; 2° investigare quomodo, nimirum quibus 
habitibus, quibusque actibus homo bonum hone- 
stum adipisci queat, et quomodo e contrario illud 
amittat, pravusque evadat; 3° boni honesti excel- 
lentiam atque praestantiam nosse, sine quo cetera 
haud sunt vera hominis bona. Haec sunt tria po- 
tissima Ethicae officia. 

§. 3. — Ethicae partitio. 

10. Tria itaque officia sive partes Ethica com- 
plectitur. 

Prima agit de boni honesti natura, et dicitur 
Ethica generalis , quia ad nullum ex specialibus 
habitibus sive actibus descendit , in quos ipsum 
quasi in partes divisum transfunditur: at de ea 
conditione pertractat, quae omnibus tum habitibus 
tum actibus aeque communis esse debet, ut sint 

honesti. Haec igitur pars continet, quae spectant 
moralem antropologiain , nomologiam puram , et 
conscientiam moralem ; 

Altera modos boni honesti exponit, et vocatur 
Ethica specialis , quia illud expendit in specialibus 
habitibus et actibus, qui illius sunt participes. Agit 
proinde de officiis, virtutibus, atque vitiis; 

Tertia de boni honesti excellentia disserit , et 
appellatur Ethica eudaemonologica, quia boni ho- 
nesti praestantia singulari modo manifestatur in 
eius effectibus, qui sunt humanae naturae sentientis, 
intelligentis, et volitivae perfectio atque felicitas. 

§. 4. — j Ethicae utilitas. 

11. Quum igitur philosophus , seu sapientiae 
amicus, honestum cogitatione revolvens, eo perve- 
nit, ut in mente sua componat, ordinateque dispo- 
nat hanc scientiam, quae Ethica dicitur,, complures 
utilitates e suo labore oblinet; namque 

I. Multo splendidiox-em honestatis ideam sibi 
comparat, quae impedit, ne suis in ratiociniis 
honestum cum utiU confundat, sicuti haud raro 
hominibus pravarum cupiditatum , vitiorumque 
tenebris obfuscatis contingere videmus, qui boni 
mere utilis falso splendore hallucinati, illecebris- 
que capti, omnem impendunt curam in acquirendis 
divitiis, potentia, idque genus aliis bonis superius 
recensitis, quin considerent cuncta huiuscemodi 
ne minimum quidem eos meliores reddere posse; 

II. Ipse contemplans nexus, quibus honesti 
elementa simul devinciuntur, illius ordinem admi- 
ratur, eiusque infinitae pulchritudinis amore in- 
cenditur ; 

III. Quo magis, haec elementa et nexus, quibus 
mutuo uniuntur , meditatur , eo evidentius huius 
boni necessitatem percipit, hominisque obligatio- 
nem quaerendi illud : simulque unumquemque id 
possidentem felicem, eo autem carentem miserum 
esse intelligit; 

IV. Ea postremum cognoscens, quibus hone- 
stum constat, ipse media illud sibi comparandi 
assequitur : intelligit enim quomodo voluntas tum 
in genere, tum in quavis speciali vitae conditione 
disposita esse debeat, ut ipsa et proinde homo bonus 
existat. Uno verbo, qualis esse debeat vitae ratio, 
quaeque ipsi agenda et vitanda sint, cognoscit. 

12. Ex quibus utilitatibus Ethicae praestantiam 
atque momentum facile deduci et cognosci potest, 
hisce praesertim moribus atque temporibus. 

PARS PRIMA 


ETHICA GENERALIS 

QU.E AGIT DE BONI IIONESTI NATURA. 


CAPUT I. 

PRIMUM PONI HONESTI ELEMENTUM, VOLUNTAS. 

15. Exordiamur ergo a quaestione quid sit ho- 
nestum, quibusque constet elementis. Diximus hoc 
bonum esse voluntatis proprium. 

Hinc primo colligere possumus, homini inesse 
moralem potentiam , atque hanc esse voluntatem , 
quatenus bona aut mala est: voluntas ergo est 
primum boni honesti elementum. 

14. Voluntas proprie est activa potentia, qua 
homo operatur secundum rationes quas mente 
concipit, sibique proponit uti finem. Brevius, est 
activa potentia animae x-ationalis. 

Hinc sequitur, honestum semper in aliqua acti- 
vitate consistere. Igitur quidquid in homine mere 
passivum est, quidquid homo patitur, omni prorsus 
semoto suae voluntatis concursu, ad moralem ordi- 
nem, seu ad ordinem boni honesti non pertinet. 

15. Diversae in homine potentiae naturalem 
inter se ordinem habent. Iamvero voluntas, quum 
suaple natura sit potentia rationalis activa, nequit 
alteri esse obnoxia, quia in hac hypothfesi existeret 

* alia activa rationalis potentia voluntate superior, 
quod est contra definitionem. Quamvis ergo aliae 
potentiae in homine existere possint, quae quadam- 
tenus voluntati haud subesse videantur, uti poten- 
tiae vegetativac , ex. gr., circuitio sanguinis, nutritio, 
et quae sunt huius generis alia; nihilosccius nullae 
potentiae in voluntatem , quae ordinis rationalis 
est, dominari possunt. Voluntas contra ceteris po- 
tentiis imperare potest et debet, quia essentialiter 
activa est, idque in rationalitatis ordine, qui 'su- 
premus est. 

16. Subiectum rationale a suprema sua activi- 
tate constituitur. Non operatur nisi per hanc pri- 
mam activitatem; si vero aliae activitates ipsi sup- 
petant, has, quippe non supremas, non movet nisi 
mediate, interventu nempe supremae activitatis* 
quae est subiecti propria. Quod si inferiores illae 
vires activae operarentur, quin a suprema move- 
antur , in hac facti specie subiectum rationale 
illarum actionum auctor non esset, quia eius pro- 
pria activitas, nempe' suprema , earum causa non 
esset ; quoniam in ipso sine ipso ortae essent. 
Atqui summa hominis activitas est semper activitas 
voluntaria, eo ipso quod haec, ut diximus, est 
activitas rationalis, et rationalis ordo irrationali 
praestat. Hinc liquet, cur bonum malumque volun- 
tatis sit bonum et malum ipsius hominis, qui defi- 
nitur subiectum rationale. 

17. Attamen voluntas potest esse bona aut mala. 
Ergo bonum et malum morale ad eius essentiam 
non pertinet s sed eius accidens est, nimirum hu- 
manae voluntatis accidentalis qualitas. Hanc pori ’0 
bonam, malam ve voluntatis qualitatem seu dispo- 
sitiorfem nos qualitatem moralem, nuncupabimus. 

18. Quum voluntas sit rationalis animae activa 
potentia, omnesque potentiae ad gignendos actus 
ordinatae sint, quod quidem earum essentiam con- 
stituit, sequitur voluntatis bonitatem derivantlam 
esse ab eius relatione ad suos actus; adeo ut vo- 
luntas sit bona si ad bonos , contra sit mala si ad 
malos actus producendos disposita sit. 

19. At relatio quam voluntas ad suos actus bo- 
nos vel malos habere potest, duplicis est generis; 
nam voluntas considerari potest uti magis minusve 
prona , inagis minusve' agilis ad bonos aut malos 
actus eliciendos, et haec maior minorve inclinatio 
atque agilitas, ideoque facilitas ad bonas malasve 
operationes patrandas, habitus moralis dicitur. Po- 

• test quoque voluntas considerari tamquam iam po- 
sita in actu suo bono vel malo, et actus isti boni vel 
mali, quos voluntas exercet, dicuntur actus morales* 

20. Habitus itaque voluntatem disponens, aptio- 
remque efficiens ad actus bonos aut ad quosdam 
actus bonos , vel ad actus malos, aut ad quosdam 
malos actus faciendos, est quaedam media activitas, 
inter simplicem potentiam et actum ; ipse ergo est 
etiam quaedam activitas (14), ad quam bonum ma- 
lumque morale spectat; est scilicet actus immanens. 

21. Diversae hactenys distincte expositae res, 
non sunt simul confundendae, sed in mente accu- 
rate seiunctae servandae. Summatim eas colligendo 
haec habentur distincta elementa. 

Primum propriumque boni et mali moralis sub - 
iectwn est anima rationalis, prout activa est, seu 
quatenus voluntate pollet. 

Potentia moralis est voluntas , prout bonarum 
aut pravarum activitatum , habituum , actuumque 
honestorum, vel inhonestorum capax est. 

Bonum morale aut malum est qualitas voluntatis, 
eiusque subiecli iclest hominis, et vocatur qualitas 
moralis. 

Habitus moralis est voluntatis inclinatio, qua 
ipsi fit magis minusque facile , magis minusque 
difficile elicere quosdam aut omnes actus bonos , 
quosdam aut omnes actus pravos ; quaeque virlua- 
liler eos actus in se continet. 

Tandem actus moralis, bonus aut malus, est po- 
strema activitas, in quam potentia moralis, voluntas 
nempe se se evolvit. 

22. Ex hisce quinque rebus duae priores, idest 
anima, prout in sua essentia moralem activitatem 
continet, et voluntas, bonum honestum nondum 
efficiunt, sed eius subiectum et causa sunt. Tertia, 
qualitas nempe moralis, proprie est bonum hone- 
stum in seipso consideratum, uti inhaerens volun- 
tati. Quemadmodum vero voluntas duos habet acti- 
vitatis modos, idest habitus et actus , ita quoque 
bonum honestum duplici modo eam perficit, nempe 
aut eius statum ope habitus, quem quarto loco, aut 
eius actum, quem quinto loco distinximus. 

23. Haec omnia itaque morali philosopho con- 
sideranda et perpendenda sunt; verum qui ordo 
tenendus ? — Si animadvertamus habitum , poten- 
tiam, ipsumque potentiae subiectum ex actu cogno- 
sci ; praetereaque ex bona aut mala actus qualitate 
colligi bonam aut pravam qualitatem habitus, po- 
tentiae, ipsiusque subiecti, ad quod haec pertinet, 
facile intelligimus ab actuum meditatione esse 
exordiendum. 

24. Actus, ad quem moralis qualitas pertinet, 
est, ut diximus , actus voluntatis. In primis itaque 
distinguendus est actus muralis ab actu humano : 

nara omnis quidem aclus moralis est humanus, at 
non omnis actus humanus est moralis. Re enim 
vera actus humanus significat actum hominis pro- 

E rium, ad potentias humanas pertinentem, ideoque 
rutis non communem. Hinc ita disserimus , aclus 
intellectualis quando instinctive fit, sine voluntatis 
interventu, uti accidit in perceptionibus, actus 
humanus est , quia hominis proprius , belluisque 
haud communis quia intellectu carent : atqui tamen 
iste actus non est moralis quia non oritur a potentia 
morali, quae est voluntas, neque ista ullo modo ad 
illum concurrit : ergo moralis actus ab humano 
distinguitur. 

25. Multo magis etiam distinguitur actus moralis 
ab illis actibus , qui beliuis communes sunt , non 
hominis proprii, cuiusmodi sunt actus animalitatis. 
Isti actus quum in seipsis considerantur, neque a 
voluntate ullo modo proficiscuntur, non sunt neque 
morales, neque humani. 

26. Quare tria actionum genera in homine di- 
stinguenda: 1° actus non humani, qui fiunt in ho- 
mine sed non sunt proprii hominis; 2° actus hu- 
mani sed non voluntarii ; 5° actus voluntarii, ad 
quos solum moralitas spectat. 

27. In quo igitur bonum et malum actus volun- 
tarii consistit? Haec sciscitatio ad alterum honesti 
elementum inquirendum nos ducit, quod est lex. 

CAPUT II. 

ALTERUM BONI HONESTI ELEMENTUM, LEX. 


Akt. 1. 

De naturali voluntatis obiecto. 

28. Bonum seu perfectio alicuius actus nihil 
aliud est quam eius coniunctio cum suo naturali 
termino. 

29. Iainvero naturalis terminus voluntatis est 
ens cognitum : omnes res , omnes entitales quae 
in cognitionem cadunt, sunt totidem voluntatis ob- 
lecta, neque potest alia habere, nam ut fert ada- 
gium : Voluntas non fertur in incognitum. Quot 
ergo sunt cognitionis obiecta, totidem sunt obiecta 
naturaliter voluntati proposita. Quoniam vero pro- 
prium cognitionis obiectum est ens uti ens, nimirum 
secundum universalem entis conceptum , hinc illa 
ad omne ens ipsi exhibitum extenditur, quia quod- 
vis ens plus minusve universalem entis conceptum 
participat. Pariter ergo voluntas tendens suapte 
natura ad suum obiectum, fertur consequenter ad 
se coniungendam cum omni eute proportionaliter 
ad maiores vel minores , quos habet entitatis gra- 
dus. Intellectus, apposite S. Thomas Aquinas, « est 
« cognoscitivus omnium secundum sui rationem, et 
« voluntas est amati ya universalis boni» (Quaest. 
unica de Spirit. creat,, et *S. I. II, quaest. IX, art. 1 .). 

50. Itaque si naturalis voluntatis propensio ten- 
dit in ens, secundum eos quos habet, maiores mi- 
noresve entitatis gradus ; si huius actus perfectio 
consistit in unione et adhaesione cum suo obiecto. 

prout hoc ipsum voluntati est naturaliter conve- 
niens ; consequitur, voluntatis actum tum esse bo- 
num, cum nullum ens nullumque entitatis gradum 
excludit, sed ad omnia entia tendit, omnibus adhae- 
ret, eoque magis, quo maiorem praeseferunt enlita- 
tem, quae est naturale voluntatis obiectum. 

31. Moralis ergo qualitas voluntatis, bonum ma- 
lumque suum, non est aliquid quod voluntas in se 
sola spectata, habere possit, sed consistit in aliqua 
sua externa relatione, in relatione reali , quam vo- 
luntas sumit uno aut alio modo erga entia, quae 
sunt cogitationis obiectum. 

32. Quod si entis distributionem in diversis en- 
tibus, quae ab homine cognosci possunt, vocemus 
ordinem entis , tunc dicemus voluntatis actum fieri 
bonum, quum in sua affectione ordinem entis ser- 
vaverit. 

o3. Appellamus affectionem illum modum, quo 
voluntas cum suis obiectis, idest cum cognitis en- 
tibus coniungitur. 

Quapropter voluntatis , eiusque actuum bonitas* 
posita est in distribuenda sua affectione erga di- 
versa entia proportionaliter et iuxta ordinem eorum 
entitatis. 

34. Atqui voluntatis bonum vocatur honestum; 
ergo bonum honestum in eo positum est, quod ordo 
affectionis voluntatis respondeat entis ordini , qui 
est huiusce potentiae, eiusque actuum proprium 
obiectum. 

35. Si quis hanc honesti definitionem attente 
meditetur, intelligit, eam ponere quoddam naturae 
humanae factum , psycologica observatione aperte 
manifestatum, in eo consistens quod voluntas suam 
allectionem omni enti tribuere potest , immovero 

ad tribuendam sunpte nattira est propensa. Unde 
eonstat, ens uti ens naturale voluntatis obieetum 
ess^i 

56j Iluiusce facti e*istentia per diligentem ob- 
servationem detecta confirmatur quoque ex eius 
necessitate quae cognoscitur, si Consideremus vo- 
luntatem nihil aliud esse, quam rationalis principii 
activam partem, adeo ut eius obiecta eadem esse 
oporteat, quae sunt intellectus; Unde principium 
rationale ea apprehehdit, uti passiva facultas, vo- 
luntas autem affectu iisdem adhaeret* uti activa 
facultas. Itaque sicuti rationis obieetum est ens 
universale, sic voluntas naturaliter illud universali 
amore prosequi debet. Pariter sicuti ens , quum 
consideratur relative ad intellectum, vocatur co- 
gnitum, aut verum, aut etiam veritas ; ita idem ens 
consideratum relative ad voluntatem, dicitur ama- 
bile, aut bonum, aut etiam bonitas. Huc spectat 
perantiqua sententia: — Quod est in intellectu ve- 
rum, in voluntate bonum est. — 

57. Hinc melioris nolae philosophi duas pul- 
cherrimas veritates eruerunt : quBrum prima affir- 
mat, ens et bonum, unam eamdemque esse rem sub 
duplici consideratam relatione ; quod in scholis 
ita exprimebatur —Ens et bonum convertuntur . — 
Huiusce traditionis testem habemus philosophum 
Aquinatem, qui ait « Bonum et ens sunt idem se- 
cundum rem* 'sed differunt secundum rationem 
tantum : ratio enim boni in hoc consistit , quod 
aliquid sit appetibile. Manifestum est autem, quod 
unumquodque est appetibile secundum quod est 
perfectum ; nam omnia appetunt suam perfectio- 
nem. In tantum est autem perfectum unumquod» 
que , in quantum est aclu : unde manifestum est, 

quod in tantum est aliquid bonum , in quantum 
est ens : esse enim est nctitalitas omnis rei. Unde 
patet quod bonum et ens sunt idem secundum rem, 
sed bonum dicit rationem appetibilis , quam non 
dicit ens » (S. p. 1. q. 5. art. I.). 

Quae veritas etiam ratione demonstratur; nam 
si vulgaris notio boni quae affirmat, bonitm esse id 
quod oppetitur , per accuratam nnalysim in sua 
successive elementa reducatur , eorumque natura 
perpendatur, postremo autem ordinate colligantur, 
habebitur haec absoluta boni definitio — Bonum, 
est ens consideratum in suo ordine , quem intel - 
ligentia cognoscit , coghitoque delectatur. — 
Malum generatiin est privatio alicuius modi 
quem intrinsecus entis ordo postulat. 

38. Altera veritas haec est: Voluntas semper 
et necessario in aliquod bonum fertur, seu suapte 
natura congenitam habet in bonum universale pro* 

f iensionem, unde existit in infantibus maxima vo- 
untatis mobilitas, immo etiam in massis, ut aiunt, 
plebis. Notum est hoc axioma— Voluntas nihil po- 
test velle, nisi sub ratione boni. — Hinc est, quod 
academicus ille Cicero, quum de pluribus dubitaret, 
volens tamen in Hortensio dialogo a re , de qua 
nullus ambigeret, sumere suae disputationis exor- 
dium, beati certe, inquit, omnes esse volujnus , etc. 

39. Hisce positis, intelligitur etiam quid sibi 
velit sensus communis , quando affirmat alia prae 
aliis amanda esse. Nam id iudicalur esse amore 
dignius, quod naturali voluntatis inclinationi magis 
conforme est, quae tendit in ens iuxta proportio- 
nem entitatis quam possidet. 

40. Quae quum ita sint, iam possumus universali 
formula illam conditionem exprimere, qua posita, 



18 ETHICA GENERALIS. 

voluntas bona est ; quae formula appellari solet 
principium moralitatis, iustitiae, obligationis, boni 
moralis, Ethicae, etc., quae omnes voces aliaeque 
similes nobis sunt synonimae. 

Abt. 2. 

De principio moralitatis, ciosque characteribus. 

41. Voluntas bona est, quum eius affectio in di- 
versa cognita entia proportionalis est entitatis gradui 
quem in seipsis habent. Brevius, voluntas quae pra- 
ctico iudicio recognoscit ens in ordine suo, bona est. 

Cum haec definitio omnimodam bonitatem, quam 
voluntas, eiusque actus habere possunt, compre- 
hendat, omne etiam honestum , omne morale bo- 
num complectitur; enuntiat nimirum obligationis 
moralis essentiam, nihilque quod hanc antecedat, 
aut subsequatur, seu nihil exti'a morale , nihil ma- 
teriale. Hinc maxima gaudet simplicitate, atque 
a principiis tum essendi , tum cognoscendi facile 
distinguitur, quae vocari etiam solent moralia. 

42. Huiusmodi principium est universale, eo ipso 
quod totum bonum honestum complectitur. 

43. Supremum , quia boni moralis essentiam ex- 
primit; essentia autem est id, quod ante omnia in 
quavis re intelligitur, adeo ut ante essentiam nihil 
prorsus in quocumque obiecto cognosci possit. 

44. Est evidens et fulgidum ex seipso : nam ho- 
nestum ah utili bono secernit, proindeque illorum 
philosophorum (verius sophistarum) errorem de- 
tegit, qui genera tim utilitarii audiunt, quia alterum 
alteri substituunt contra communem sensum, totius- 
que generis humani conscientiam. Quanto rectius 
Tullius, qui insistens vestigiis veterum philosopho- 
rum quos maiores vocat, de intrinseca differentia 

inter honestum et utile, scribit: — Sunt quaedam 
ita foeda, ita flagitiosa, ut ea, ne conservandae 
quidem patriae causa, sapiens facturus sit ( de 
Off. 3, 45). 

45. Si vero consideretur principium hoc : vo- 
luntas bona est, quum operatur proportionali ter 
enti, ponere ens ab intellectu vel a ratione volun- 
tati exhiberi, atque eadem esse obiecta voluntatis 
et rationis, cuius illa pars est activa; facile cogno- 
scitur illud principium hac formula exprimi posse 
— Voluntas bona est cum sequitur lumen rationis — 
aut- — Voluntas bona est quum sequitur rationis 
dictamen. — Operae tamen pretium est observare 
hanc formulam, appellari negativam, ideoque im- 
perfectam esse, quia non exprimit moralem obie- 
ctomin qualitatem (entitatem) , sed solum medium 
quo illa cognoscitur. 

46. Recensitos characteres necessitas sequitur : 
idest propositum principium est necessarium, ex 
se se obligatorium. Enim vero si voluntas tunc 
solum bona est , quum agit convenienter ad co- 
gnitum ens ; consequitur ipsam esse necessarie 
malam, si contrario modo operatur. 

47. Ilaec necessitas vocatur moralis , ut a phy- 
sica secernatur. Nam physica necessitas in se spe- 
ctata, nunquam suo effectu carere potest, et propria 
est causae sufficientis plenae : e contrario moralis 
necessitas voluntatem non cogit, unde haec ad con- 
trariam partem eligendam libera manet; sed nihilo- 
minus recte vocatur necessitas hoc sensu, quatenus 
voluntas bona esse nequit, si contrarium agat. 

48. Obligatio nihil aliud est, quam quaedam mo- 
ralis necessitas homini imposita agendi iuxta ordi- 
nem entis, adeout secus agendo eius actus, voluntas 

et ipsemet homo indeclinabili ter fiat pravus et malus. 
Obligationis ergo notio in necessitate morali habe- 
tur; homo debet sua voluntate operari conformiter 
ad legem, quia contrarium operando, malus evadit. 

49. Celebriora systemata moralia, sive antiqua, 
sive recentia, quoad substantiam nobis consentiunt. 
Notae sunt platonicae et Stoicae formulae — Sequere 
rectam rationem. — Vive secundum naturam. — 
Perfice te ipsum : * — quae postrema peripateticos 
praecipue spectat; a veritate autem recesserunt 
quoties sequens principium uti unicum proposue- 
runt: i— Salus publica suprema lex esto.— -Ex re- 
centioribus alii haec veterum principia recoquunt, 
alii vero has habent minus imperfectas formulas. — 
Ordo rerum servarulus. — Kelationes rerum sei'- 
vandae. — r Promovendi rerum fines , etc. 

50. Haec omnia moralia systemata appellari 
possunt obiectiva-rationalia , ideoque vera , quoad 
substantiam, quia eorum fundameuUtm est quod- 
dam divinum elementum , et generatim rationis , 
voluntatisque obiectum est aliquid realiter diversum 
ab ipso suhiecto : -sunt tamen omnia aut negativa, 
aut saltein carentia aliquo ex recensitis characte- 
ribus, ideoque plus minusve imperfecta. 

51. Subieotiva systemata dicuntur illa quae obii 
gationem moralem» semoto quovis obiecto infinito 
(lex) a solo homine suhiecto derivari volunt. Haec 
ad duo summa genera revocantur i primum genus 
eas complectitur doctrinas, quae bonum morale col- 
locant in tendentia ad felicitatem: diversae porro 
sunt huius generis formulae morales pro diversitate 
propensionum, quarum bonum cum bono morali 
confundunt, possunt tamen ita exprimi :r~r aequum 
quod validius r-, Id honestum quod iucundum w 

sympathicum -r- sociale. — Uno verbo, id honestum 
quod omnibus rebus prudenter perpensis (interesse 
ben calcolato) utile iudieatur. Haec principia ne 
moralia quidem vocari possunt, quia nonnisi mere 
subiectivi, non autem obiectivi boni mentio (it. 

52. Alterum genus systematum subiectivorum 
statuit moralem obligationem oriri a quadam facul- 
tate naturae humanae, cui imperandi vim tribuunt, 
idcirco eam imperativum principium vocant. Duae 
sunt horum systematum species ; altera illam facul- 
tatem autumat esse sui generis , atque a ceteris 
prorsus diversam , et immediate percipere illud 
mjsteriosum et inexplicabile elementum, quod bo- 
num morale appellatur. Hanc facultatem nonnulli 
vocant simpliciter moralem, ita Reidius et Stewar- 
tius; alii sensum 'moralem, c u i us mod i llutchesonius 
aliique. Altera species systematum imperativorum 
aflirmat illam naturae humanae facultatem nihil 
aliud esse , quam singularem quamdam rationis 
proprietatem , ita Kantius : si ipsum audiamus , 
subiectiva hominis ratio non tantum habet vim co- 
gnoscendi , verum etiam imperandi homini , etsi 
ipsius pars sit, Hinc philosophus Regioinontanus 
huius doctrinae inter recentes facile princeps, eam 
Autonomicam appellavit, ceteras autem Heterono- 
micas. 

Aut. 3. 

De variis legis moralis notionibus. 

55. Si vocabulum lex derivemus a ligando, lex 
moralis est quod vis principium obligans, aliqua pro- 
positione expressum, cui homo suas operationes 
accommodans, fit bonus. Iqmvero superius statu- 
tum principium moralitatis obligationem , et ofli- 

cium inducit, ergo legis moralis nomine donari 
potest ideoque supremae. 

54. Quod amplexi sumus morale principium, 
sumit etiam titulum imperativi moralis , uti non- 
nulli philosophi loqui amant. Verum ut hic titulus 
plene illi conveniat, sub imperii forma exprimatur 
oportet, ex. gr. Recognosce practice ens in ordine 
suo. Re enim vera, quum obligationem aliquid fa- 
ciendi intus sentimus, internam prope conscientiae 
vocem, quae illud nos agere iubeat, audire videmur. 

55. Illud denique principium vocatur etiam lex 
aeterna , quia unam ex aeternis atque immutabi- 
libus veritatibus enuntiat; fuit enim semperque 
verum manebit, hoc scitum, nempe voluntatis actus 
qui in ens fertur iuxta ipsius entis pretium, bonus 
est, contrarius autem actus malus est, ideoque homo 
habet necessitatem, obligationem, et officium (sunt 
omnes synonimae voces) illum exercendi, hunc 
fugiendi. 

Quum dicimus in supremo morali principio le- 
gem aeternam contineri , haud sane ab ista legis 
aeternae appellatione excludimus consectaria, quae 
ex illo principio deduci possunt, iinmo ea comple- 
ctimur : omnia enim consequentia iam in ipsa prin- 
cipii universalitate comprehenduntur; quapropter 
omnes morales obligatoriae normae, licet deriva- 
tae , ad aeternam legem uti ad ipsarum fontem 
reducuntur. 

56. Huiusce moralis principii veritas, sicut ce- 
terae veritates , prout sunt aeternae , in Dei ipsius 
ratione sedem habet; hoc demonstrat S. Thoinas 
Aquinas Theologiae et Philosophiae splendidum 
italicum lumen; ideoque iure ac merito lex aeterna 
dicitur Dei ratio. 

57. Quandoquidem vero rationi in Deo semper 

{ >erfectissime consentit voluntas, iuuno in Deo vo- 
untas a ratione realiter non distinguitur , quia 
utraque sunt aequaliter divina essentia; idcirco si 
audiamus alterum magnum philosophum et Patrem 
Ecclesiae S. Augustinum, qui primus legis aeternae 
denominationem adhibuit, haec est ratio, seu 
voluntas Dei , quae ordinem naturalem conservari 
iubet, et perturbari velat (contra Faustum 1. 22, 
cap. 30). 

58. Sed hanc aeternam legem mens humana 
intuetur, quae aeterna non est, et quando hoc modo 
in mente creata recipitur, lex aeterna audit lex natu- 
ralis sive rationalis. Naturalis itaque lex est quae- 
dam participatio legis aeternae in rationali creatura 
(S. Th. S. I. II. 91). Hinc retegitur imperfectio do- 
ctrinarum moralium, quae omnem prorsus obli- 
gationem a sola positiva seu libera legislatoris vo- 
luntate deducere student. Haec systemata vocantur 
obiectiva-positiva. In hoc errore versantur plures 
ex Etherodoxis, cui aliqui inter Catholicos incaute 
adhaeserunt. Rectius in hac ra veteres senserunt, 
quorum vox fuit legem neque hominum ingeniis 
excogitatam, neque scitum aliquod populorum, sed 
aeternum quiddam esse quod universum mundum 
regeret imperandi prohibendique sapientia. 

59. Ratio, propter quam haec lex vocatur natu- 
ralis, duplici modo assignari potest; primo quia 
in naturarum, seu cognitarum entitatum exigentia 
consistit; secundo quia naturali voluntatis inclina- 
tioni innititur, quae disposita est ad se coniungen- 
dam cum entibus secundum eorum entitatis gradum. 

80. Haec lex dicitur rationalis, praesertim apud 
nuperos philosophos , quia rationis lumine in ho- 

mine promulgatur. Unde hominis ratio non est 
legislatrix, sed tantum legis promulgatrix. 

(SI. Ad varias legis moralis notiones revertendo, 
praestat ohservare vocabulum legis saepissime stri- 
ctiori sensu sumi ad significandam nempe volunta- 
tem, quam superior habens ius imperandi, suorum 
subditorum communitati promulgat, ut eam exe- 
quantur. Ex qua positivae legis definitione apparet, 
eam proponi subditis uti volitam positive (actu 
libero) a legislatore, ideoque omnem vim suam 
desumere a reverentia debita voluntati legitime im- 
perantis. Iamvero omnis lex hoc sensu accepta iam 
continetur in supremo morali principio, quia eius 
obligandi vis ab huiusce principii applicatione lo- 
gice derivatur, de qua re sermo recurret, quum de 
conscientia agemus. 

62. Postremo lex moralis sumitur etiam ad si- 
gnificandam aliquam normam, aql notionem, cuius 
ope detegatur ubi reipsa existat obligatio, aut ge- 
neratim bonum et malum morale, atque eius quan- 
titas dimetiri possit. Haec legis notio apud profa- - 
nos , et christianos scriptores occurrit. 

63, Hinc quaeri solet, quaenam sit prima lex hoc 
sensu accepla.Quae sciscitatio huic alteri aequi valet: 
tc Quaenam est prima et suprema regula, qua ratio 
«utitur, ut cognoscat quando et quomodo obliga- 
«tio, et bonum malumque morale existat»; quae- 
stio haec aliquantisper a praecedenti differt; nam 
antecedenter inquisivimus quodnam sit obligationis 
principium ; in praesentiarum autem investigamus: 
Quaenam sit regula applicandi obligationis prin- 
cipium ad cognoscendum quando et quomodo obli- 
gatio existat. Obligationis principium iam posui- 
mus in necessitate distribuendi voluntariam erga 

entia affectionem iuxta eorum entitatem (33). Hic 
disquiritur quomodo hanq entium entitatem , seu 
dignitatem dimetiri possimus? ideoque cognoscere 
qualem affectionis gradum quodlibet ens merea- 
tur (39), 

04. Hanc entium dignitatem nos vocabimus exi- 
gentiam moralem , quatenus entia exigunt et postu- 
lant a nobis proportionalem nostrae voluntatis 


affectionem. 

05, Qua igitur regula nos quantitatem entitatis, 
quam omne ens habet? dimetiemur? — Huip scisci- 
tationi Ideoiogia sic respondet : humana ratio , ut 
iudicet quo gradu aliquod ens alicuius specialis 
essentiae particeps sit? utitur idea illa quae habet 
pro obiectoeamdem essentiam? ex. gr.? ut sciat quot 
gradus rubri vel caerulei coloris existant in per- 
cepto corpore colorato? rubri aut caerulei coloris 
ideam habeat, oportet. Similiter ut ratio distinguere 
Valeat quot entitatis gradus aliquod ens possideat, 
necesse est ut vatio habeat ideam entis ^ cuius ope 
ipsius entis essentiam cognoscat, praetereaque eam 
diversis entibus applicet, observando quantum bur 
ius essentiae singula entia participent. Idea itaque 
entis non huius aut illius , sed universalis entis 
prima est, atque suprema regula rationis ad digno- 
scendam entitatis quantitatem, cuius quodlibet ens 
particeps est (V. cl. P. Corte, Elem. Log. et Met. 
Taur. anno 1846), 

66. Ope igitur huius regulae, idest ideae entis, 
ratio entia concipit et dimetitur, ideoque haec idea 
lumen rationis constituit. 


67. Hinc etiam ratio ope eiusdem regulae exhibet 
voluntati entia cognita et dimensa, quae moralem 
exigentiam in voluntatem exercent. Itaque idea entis 

quatenus voluntati inservit ad entia cognoscenda , 
recte vocatur prima et suprema voluntatis norma, 
itemque prima supremaque lex moralis. 

68. In iiac theoria item melius explicatur prin- 
cipium quod superius innuimus : Sequere lumen 
rationis (45); identicum enim fit cum isto: Sequere 
ideam entis, quaternis tibi commonstrat mensuram 
cntitatis cuiusque entis , sive obiecti voluntariae 
tuae affectionis. 

69. Traditio praecipue christiana docet lumen 
rationis esse supremam naturaliter nobis inditam 
legem qua discernimus quid sit bonum et quid ma- 
lum; praetereaque docet hoc lumen esse veritatem. 
Instar omnium sit S. Augustinus, qui quaerens ubi- 
nam ipsi improbi videant illas morales regulas, qui- 
bus vel ipsi malas actiones damnare sciunt, respon- 
det: «In libro lucis illius, qui Veritas dicitur, unde 
omnis lex iusta describitur >j ( de Trin. 1. xiv, c. xv). 
Praeiverat qundantenus Tullius, qui in fragmentis 
quae ex eiusdem libris de Rtyublica supersunt, 
eleganter pro more suo de hac lege disserit: «est 
quidem vera lex recta ratio naturae congruens, dif- 
fusa in omnes, constans, sempiterna, quae vocet ad 
oflicium iubendo, vetando a fraude deterreat, etc. >». 

CAPUT III. 

TERTIUM BONI HONESTI ELEMENTUM, 

RELATIO INTER VOLUNTATEM ET LEGEM. 

Art. 1. 

Status quaestionis. 

70. Neque lex seiuncta a voluntate, neque vo- 
luntas seiuncta a lege moralem ordinem consti- 
tuunt. Oportet ergo voluntatem habere aliquam 

dispositionem et realern relationem ad legem ; in 
qua relatione oi'do moralis vere consistit: ipsaque 
est illud tertium elementum, quod coniungendo duo 
priora ordinem moralem producit. Namque, ut vi- 
dimus, qualitas moralis consistit in aliqua relatione 
quam voluntas ad alias res habet (51). 

71. Relatio realis voluntatis ad legem duplex est, 
aut est relatio adhaesionis, et in ista habetur bonum 
morale, aut est relatio oppositionis, et malum mo- 
rale in hac consistit. 

7, 2. Voluntatem sua affectione adhaerere enti , 
entisque ordini, indeque boni moralis qualitatem 
acquirere, facile quisque intelligit, quia voluntas 
naturalem habet erga ens propensionem (56, 58). 
Sed qui Gt ut ipsa ad malum deflectat? IIoc luctuo- 
sum factum quotidiana experientia comprobatum 
difficiliter explicatur. Itaque gravitas rei postulat, ut 
inquiramus quomodo in hominis voluntate malum 
oriatur, quomodo voluntas suis in actibus non modo 
sequi bonum, verum etiam ad malum ruere possit ; 
et omnium primum nobis investigandum in quo 
huius facti explicandi difficultas consistat. Re enim 
vera , si quaelibet potentia ad unionem cum suis 
obiectis naturaliter tendit, cum ipsi praesentantur ; 
cur voluntas idem non faciet? cui quidem obiecta 
numquam desunt, quippequae a ratione voluntati 
iam sunt proposita (29) : qui igitur Gt, ut contra 
naturam operetur? Est ne aliquod ens maleficum, 
aliquod principium extraneum, quod voluntatem 
ad malum cogat? Atqui voluntas cogi nequit; nam 
eo ipso temporis puncto, quo aliquis actus coactus 
esset, non amplius voluntarius esset. Non est ergo 
omnino facile explicare modum quo homo volun- 
tarie depravatur, quamvis voluntate sua depravari 

certum sit , uti experientia testatur. Haec poi*ro 
gravis quaestio soluta erit semelatque, per diligen- 
tem analysim voluntariae allectionis (55), huibs 
natura perspecta nobis erit. Sit ergo t 

Art. i. 

AnalySis actus voluntarii, praecipue iudicii practicij — caussae 
quae istud pervertere possunt. 

75. Voluntas* ut diximus, est quaedam rationalis 
potentia: est activa pars rationis. Hirte stta propria 
natura eadem obiecta habet, qitae ratiO, idest entia 
cognita. Huiusmodi entia voluntati surtt bonum, 
ideoque primus voluntatis actus naturalis et imma- 
nens est quaedam inclinatio, quae eam versus ens, 
omniaque entia flectit, quae illud participant (55). 
Primus actus qui voluntatis essentiam constituit , 
non est confundendus citm actibus secundis. Primus 
actus est simplex ad bonum universale Inclinati 6 , 
secundi vero actus voluntatis sunt quoddam in- 
dicium aestimatorium, quaedam adhaesio , illitis 
primi Actus complementum, consensus, confirmatio, 
uno verbo, sunt maior quaedam activitas quae evol- 
vitur consentanea primo actui, aut contraria. Quo- 
niam vero nonnisi hi actus secundi naturam com- 
pletorum actuum habent, hinc hominis moralitas, 
illa nempe quam homo Suis operationibus sibi aequi* 
rit, in hisce potissimum consistit. 

74. Nobis igitur demonstrandum, quomodo bl 
secuhdi actus voluntatis, qui dicuntur etiam opera- 
tiones , ab obligationis principio deflectere possint* 
et sic fieri mali, hominisque voluntatem malam 
reddere. Iuvat porro ab aestimatorio seu practico 
voluntatis ibdicio incipere. 

75. Certum est, si cognita entia noti possent 

menti exhibere nisi eam entitatem, sive illud bdhttm 
f|uod reipsa habent, tunc voluntatem ea amaturahl 
esse qualia sunt. Sed res aliter se habet; voluntas 
enim ipsa, quae est principium rationale, quum ad 
cognita entia suam activitatem applicat, omniunt 
primum ea aestimat, in bilance collocat, eofurtique 
pretium sibi statuit. 

Iamvero haec aestimatio , haec pretii determi- 
natio, seu iudiciutn, iusta esse potest, aut iniusta: 
est iusta, si aestimet entia et recognoscat, prout 
- sunt; si cuilibet tribuat tantam dignitatem et pre** 
tium, quanta est eius entitas ; adeo ut tantumdem 
boni in illis recognoscat, quantum enlitatis in illis 
ratio cognoscit. Iniusta contra est, quoties entia 
non recognoscendo qualia in seipsis sunt, iudicat 
aliquod eorum esse bonum, maius aut minus quam 
reipsa sit eius entitas. Hoc indicium ergo prima est 
illa voluntatis operatio, cum qua omnis actus mo- 
ralis incipit; seu hoc iudicium est sedes moralitatis. 

76. Voluntas hoc iudicium utroque modo libere 
elicit. Per hanc igitur suam libertatem voluntas se 
accomodare potest cognitorum entium exigentiae , 
et sic iusta, bonaque fieri, vel illam exigentiam 
oppugnare, ideoque iniusta et mala esse. 

77. Quod ut probe intelligatur, tantisper nobis 
immorandum in expendenda indicii practici natura. 
Retlexio porro docet, voluntatem in iudicio aesti- 
mationis, quod sua prima operatione elicit, ope- 
rando uti rationale principium, sibi proprium obie* 
ctum producere illud quasi informando. Obieetum 
a voluntate sic informatum non est nudum obie- 
cturn a speculativa ratione cognitum uti ens, sed 
est idem quidem obieetum, cognitum tamen alio 
modo, nempe cognitum uti bonum a pvactica ratione* 

78. Ratio practica idem est atque ratio operati va» 
ideoque voluntas ipsa hoc nomine donatur, qua- 
tenus prima sua operatione de entibus iudicat, 
eorum gradus bonitatis statuit, et sic ea sibi ipsi 
bona vel mala efficit. 

79. Itaque si ratio speculativa cognoscit entia 
uti entia , ratio practica cognoscit entia uti bona ; 
quia bonum, ut vidimus, est relatio quam habpt 
ens ad voluntatem, idcirco ut illud subiective for- 
metur, voluntaria activitas interveniat necesse est. 
Formale, immediatum, ac proximum voluntatis ob- 
iectum est ens uti bonum. 

80. Iamvero quamquam ens possit et exigat aesti- 
mari ealenus bonum , quatenus est ens ; attamen 
voluntas (76) illud diversimode aestimare potest , 
neque illud amare nisi sub illa specie et sub illo 
gradu quo bonum esse iudicavit. Voluntas ergo suo 
primo actu aestimatorio novum modum cognitionis 
entium gignit, cognitionem reflexam, quae conve- 
nire potest cum prima directa et speculativa entis 
cognitione, aut huic etiam contradicere. Si contra- 
dicit, cognitio orta a voluntate est iniusta, quia 
mendacium profert, iudicando aliquod ens possi- 
dere bonum maius aut minus eo quod reipsa ha- 
bet, quoniam bonum vere nihil aliud est quam ens. 

81. Hinc intelligimus affectionis voluntariae na- 
turam. Quum enim practicum iudicium sequuntur 
voluntarii affectus, quum voluntas, ponamus, odio 
habet aliquod ens, quod deberet amare, aut plus 
amat quam deberet; tunc isti affectus non cessant 
habere pro norma quamdam entium cognitionem; 
quae tamen non est amplius illa primitiva et verax, 
qualis originarie ab ipso rationis lumine produci- 
tur, sed fictitia atque falsa ab iniquo voluntatis 
indicio procreata. 

Uniusmodi ergo pravi affectus sunt adhuc ratio- 
nales, quia entibus cognitis et iudicatis innituntur, 
verum mali radix tota in eo sita est, quod obiecla 
falso iudicio aestimantur ex voluntatis culpa. Quam* 
obrem etsi speculativa ratio necessario entia per- 
cipiat qualia sunt, tamen ratio practica non semper, 
qualia sunt, ea recognoscit, sed ea pro libitu iu- 
dicat, atque ita iudicata facultati affectivae prae- 
sentat plus aut minus aequo amanda, aut fugienda. 

82. Ergo rationis practicae officium est se ac- 
commodare entibus iuxta eorum entitatem, et sic ea 
sibi uti bona repraesentare in eadem proportione. 
Verum si voluntas suam activitatem ad illa appli- 
cans talem ordinem non servet, tunc neque entia 
conservant, quoad voluntatem hominis, propriam 
amabilitatem, sed magis miniisve amabilia, magis 
minusve bona voluntati fiunt , secundum ipsius 
voluntatis arbitrium. Quare voluntas non cogitur, 
necessario non trahitur ad entia, prout sunt, reco- 
gnoscenda : nam antequam entia iudicet et reco- 
gnoscat, ipsi non sunt amabilia, ideoque attractio- 
nem in ipsam exercere nequeunt; dum e contrario 
in hominis affectus efficaciam acquirunt ex prima 
rationis practicae operatione. Analysis itaque actus 
voluntarii, praecipue iudicii practici declarat quo- 
modo voluntas in bono eligendo, aut in deflectendo 
ad malum libera sit. 

83. Quae quum ita sint, colligere possumus mali 
moralis originem esse voluntarium errorem, falsum 
aestimationis iudicium, quod de entibus practica 
ratio decernit , unde intelligimus veritatem esse 
quaque moralitatis Juruiamentum, proindeque ve- 
ritatem, quae ad speculativam rationem habet rela- 
tionem, ad practicam quoque rationem referri; quo 

sub respectu veritas appellatur iiistitia , sumendo 
hoc nomen universali sensu , adeo ut morali tatis 
principium convenienter ad hanc formulam etiam 
reduci possit: Sequere practice veritatem. 

84. Nunc sermoni nostro inhaerentes, quo expli* 
cabamus quomodo homo essentialiter rationalis, 
voluntarie in errorem, iniustitiamque inclinet, ad 
alteram quaestionem accedimus, qua postulatur 
utrum voluntas quae in malum ruit, ab aliqua ex» 
tranea causa ad illud impellatur. Eniinvero cum 
statuerimus entia, quoad voluntatem individualem 
boni rationem non habere, nisi ob recognitionem 
et consensum ipsius voluntatis, prima fronte seque- 
retur, nullum ens ne sollicitatione quidem in ipsam 
agere posse. Restat ergo ut mentem nostram clare 
aperiamus, unde causae sollicitantes ad malum 
manifestae fiant. 

85. Animadvertendum est hominem esse subie- 
cturn animale simul et intellectivum. Hoc subiectum 
est unicum, et simql unit ex una parte sensum ani- 
malem, ex altera ens ideale; subiectum homo, spe- 
ctata hac unione, dicitur rationale. lamvero ens 
ideale est universale et infinitum : ens autem reale 
hominis, idest sensus, est particulare et finitum, 
tamque distat a tota entis realitate complectenda , 
ut nonnisi tenuem eius partem contineat. Ad hoc 
hominis sensus realis consentaneus naturae est iu- 
cundus, idcirco a ratione necessario percipitur uti 
quoddam bonum, illudque reale, sed uti finitum. 
Ens contra ideale, etsi infinitum, concipitur quidem 
uti bonum, sed ut bonum ideale. Praeterea memi- 
nisse iuvat, ofGcium entis idealis in eo situm esse, 
ut homini inserviat adinstar regulae ad entium 
realium entitatem metiendam (62. 65), et habere 

moralem exigentiam, ut voluntas erga entia realia 
se gerat secundum eorum dignitatem ope illius 
regulae cognitam. Postremo horno cognoscere valet 
entia seipso maiora, digniora, ex. gr.Deum; ideoque 
debet pluris ea facere, quam seinetipsum, et operari 
secundum hoc iudicium. 

Hisce praeiactis, sic ratiocinamur: quae homo 
cognoscit entia realia seipso digniora, puta Deum, 
sub eius sensum non cadunt, adeoque ea non per- 
cipit necessario tam iucunda, quam seipsum; unde 
necesse est ut homo per efficaciam suae propriae 
voluntatis, ea, qualia sunt, aestimando, sibi exhibeat, 
atque persuadeat esse multo maiora bona , quam 
non sit proprius sensus. Atqui in illis casibus, in 
quibus vehemens pugna oritur inter proprium sen- 
sum et huiusmodi maiora entia, voluntas ingentem 
experitur difficultatem ad illud constituendum iu- 
dicium, quo illa insensibilia entia propriae sensibili 
voluptati praeferat; ergo, ad contrariam partem, 
idest ad malum sollicitatur. 

86. Altera voluntatis tentatio haec est. Interdum 
contingit hominem ad id discriminis adduci , ut 
nullo modo malum sibi imminens , aut alicuius 
boni privationem vitare queat, nisi aliis entibus sui 
similibus, aut etiam dignioribus damnum inierat. 
In hac facti specie ex una parte voluptas, seu sen- 
sibile bonum homini exhibetur; ex altera autem 
exigentia officiumque morale. Tunc voluntas prout 
nunc est, sollicitatur ut falso iudicio voluptatem 
officio praeferat, quin tamen ad hoc practicum 
mendacium cogatur, cum manifeste cognoscat et 
sentiat alterum alteri anteponendum esse , atque 
huno triumphum boni obiectivi in mere subiecti- 
vum a voluntaria aestimatione dependere. Haec de 

tentationibus quibus humana voluntas in praesen- 
tiarum obnoxia est. 

87. Recensitae tentationes ad unam formulam 
redigi possunt; enimvero si iam constat moralem 
obligationem oriri ab entibus quatenus cognita 
sunt in seipsis, et ope ideae entis obiective di- 
mensa; si pariter constat, hominis tentationem ad 
obligationem infringendam e proprio subieclivo 
sensu gigni ; prono veluti alveo fluit haec formula : 
« tentatio est quoddam illecebrarum genus quod 
« a subiecto praesentatur, ut homo sua in aestima- 
re tione voluntaria, suisque in actibus subiectivum 
«bono obiectivo praeferat» (Rosmini, Teodicea y 

397-410). 

88. Morale ergo bonum semper est obiectivum , 
bonum contra subiectivum , quod etiam dicitur 
eudaemonologicum, per se non est morale , atque 
interdum cum morali pugnat, quo in casu tenta- 
tionem contra virtutem inducit. 

89. Hactenus voluntatem consideravimus uti ra- 
tionem practicam-moralem, quo sensu illa est po- 
tentia quae entium pretium constituit ope practici 
iudicii, e quo veluti e fonte ceterae actiones hu- 
manae fluunt. 

De hisce nunc posterioribus actionibus agendum. 

Art. 3. 

De actibus humanis qui judicium practicum sequuntur. 

90. Quum voluntas de aliquo ente praclice iu- 
dicavit, proportionalis subito oritur affectus ', ens 
enim cito apparet uti amabile, ideoque diligitur. 
Amor igitur, eiusque contrarium (odium) e$t pri- 
mus allectus, qui e practica aestimatione profluit. 

et naturaliter adeo cum ea connectitur, ut ipsamet 
uti quoddam amoris aestimatorii initium haberi 
possit. 

91. Revera amor in duas species dividitur, in 
pure aestimatorium et in magis minus ve sensibilem. 
Hic posterior a priori oriri solet, variasque sumere 
formas, de quibus morales philosophi multum ser- 
monem habere solent, prout magis ininusve et variis 
modis cum rationalibus corporeisque sensibus per- 
miscetur. 

92. Interdum practici iudicii et amoris obiectum 
est aliqua res, quae nondum possidetur, atque ad 
ipsam possidendam quaedam actionum mediorum- 
que series adhibenda; interdum obiectum aut bo- 
num de quo agitur, iam possidetur, neque aliud 
desideratur, quam amando eius possessione frui; 
interdum aestimatio in seipsa sistit et terminat. 

In prioribus duobus casibus voluntas operari 
pergit ope decretorum , per quae potentiis inferio- 
ribus imperat, ut moveantur, omnesque compleant 
actus , qui ad amatum obiectum adipiscendum 
(idem dicatur de remotione exosi obiecti), aut ad 
eius fruitionem necessarii sunt. 

93. In tertio casu, quo voluntas in simplici sua 
aestimatione quiescit, neque aliud decretum elicit, 
accidit tamen, ut ob intimum nexum inter potentias 
inferiores et aestimationem voluntariam, instinctivi 
actus in homine manifestentur. Ita , ex. gr., si ad 
filium afferatur triste nuncium de improviso patris 
interitu, extemplo ille pallescit, frontem percutit, 
aliaque id genus sui doloris signa praebet. Iam- 
vero nemo dicet, hosce actus a totidem voluntatis 
decretis imperari , quae non erupit nisi in actum 
ingentis aestimationis ac dilectionis erga optimum 

parentem vita functum. Haec tamen sola aestima- 
tio', solusque hic affectus sufficiens causa fuerunt 
ad motus illos in filio excitandos. Etenim illa aesti- 
matio, ille affectus erant operationes principii activi 
rationalis, quod cum omnibus hominis potentiis in- 
time connectitur. 

94. Hinc morales voluntatis actus , ita dividi 
possunt : 

I. Actus eliciti occurrunt , atque illi sunt qui 
nullum gignunt effectum extra voluntatem, atque 
in ipsa sistunt. Huiusmodi sunt primitivum aesti- 
mationis iudicium, et decreta in seipsis conside- 
rata, abstrahendo ab eorum effectibus. 

II. Actus excitati, et iHi sunt qui excitantur in 
potentiis a voluntate diversis , tamquam effectus 
alicuius actus ab ipsa voluntate eliciti. Huiusmodi 
actus duobus modis in aliis potentiis excitantur, 
ideoque in duas minores species subdividuntur, 
quae appellantur, primo, actus imperati, quum vi 
decretorum voluntatis oriuntur; secundo, actus 
voluntarii inslinctici, quoties vi solius aestimatio- 
nis sponte varii in animo affectus , et in corpore 
motus excitantur; horum actuum habeatur exem- 
plum in homine qui ingens beneficium ab aliquo 
acceperit , suumque benefactorem proportionali 
amore prosequatur. Ille enim, quum istum videt, cito 
et intime commovetur, et alia atque alia sui amoris 
et grati animi signa illi praebet, duce quodam 
rationali instinctu, quin secum ipse huiusmodi 
signa seu actus decreverit, aut exercere cogita- 
verit; hinc aliqua ex parte origo externi cultus 
.deducitur. 

95. Qui attente perpenderit, quae diximus, facile 
intelligit, omnes voluntatis actus esse morales, seu 

nullam voluntarium actum consideratum, ut aiunt, 
in individuo, esse indifferentem, quod sic demon- 
stratur: voluntas eiusque actus nonnisi alterutram 
ex hisce duabus generalibus relationibus ad legem 
habere possunt, scilicet aut sunt consentientes, aut 
oppositi ad legem. In primo casu voluntas inno- 
cens est, in altero est rea. Atqui hae sunt duae 
relationes morales; moralitas enim est relatio realis 
inter voluntatem et legem moralem: ergo humana 
voluntas, omnesque eius actus omni proi’Sus mo- 
rali qualitate carere nequeunt. 

96. At huiusmodi qualitas moralis, plures et 
magnas varietates admittere potest, tum ex parte 
legis, tum ex parte voluntatis. De prioribus 

Art. 4. 

De moralitatis varietatibus ex parte legis. 

97. Moralis qualitas voluntatis, omniumque eius 
actuum magnas admittit varietates ex parte legis. 
Haec enim plures actus aut modos habet: 

1° Lex interdum ita circumscribitur, ut, quin 
actionem condemnet, eam tamen non praescribat, 
negative se habendo ; 

2° Interdum eam praecipit; 

3° Interdum autem prohibet; 

4° Denique interdum neque praecipit, neque 
prohibet, tamen haud negative se habet, sed actio- 
nem commendat, eiusque morale pretium magnum 
esse declarat. 

98. Hinc actiones humanae in quatuor divi- 
duntur species, quae vocantur licitae, praescriptae, 
prohibitae , super erogatoriae. 

99. Actiones licitae , praescriptae et superero- 

gatoriae sunt omnes innocuae; sed prior species 
est simpliciter innocua, duae posteriores non solum 
innocuae sunt, verum etiam speciali morali pretio 
gaudent. Singulas persequamur. 

§. i. — De actibus licitis. 

100. Morales philosophi inter se disputant, 
utrum simplex permissio inter actus legis recen- 
senda sit, an potius mera sit actus negatio. Verum 
licet ultro fateamur , legem naturalem simpliciter 
permittendo ad actum se habere negative : tamen 

1 inOciari nequit, voluntatem quae illicitos actus 
exercere potest , hos non exercendo , irnmo licitos 
exercendo, quamvis neque praescripti, neque su- 
pererogatorii sint, aliquam moralem qualitatem 
induere: nam est aliquid morale a malo abstinere 
quod committi potest. Unde in sacris libris legitur: 
Beatus vir qui potuit facere malum, et non fecit. 

101. Praeterea meminisse oportet, voluntatem 
iam esse suapte natura moraliter ordinatam, qua- 
tenus pollet pi’imitiva propensione ad bonum ge- 
neratirn: unde ipsa habet in se bonam relationem 
ad legem, quam actiones licitae non tollunt. Quam- 
vis itaque humana voluntas feratur interdum in 
actus, qui indifferentes videntui^, cuiusmodi sunt 
actus pictoris qui pingit, aut artificis, qui suam 
operam exequitur, atque in hisce operibus ponendis 
positive non cogitet de lege morali, attamen opera- 
tiones istae, spectata indole naturae humanae essen- 
tialiter morali, non omni dignitate morali carent. 

102. Quod si quis censeat vocabulum permit- 
tere potius ad positivam quam ad rationalem legem 
pertinere, quia actum positivum exprimit, nos ultro 

libenterque assentimur illis qui distinguunt inler 
actus licitos et actus permissos; licitos appellando 
non prohibitos, permissos autem, qui ab aliqua 
lege positiva declarantur non prohibiti. Sed qua- 
litas moralis in utroque casu eadem est. 

103. Paullo difficilius est declarare quaenam sit 

diiferentia inter moralem qualitatem actuum qui a 
lege praecipiuntur, et actuum quos vocavimus su- 
pererogatorios. Quo tutius horum actuum indoles 
cognosci possit, aliquas notiones de diversorum 
entium dignitate praemittere iuvat; deinde actus 
vetitos dehnire, denique vero proprium illorum 
actuum characterem statuere , qui supererogatorii 
audiunt. > 

g. 2. — De actibus praescriptis , et de prohibitis , 

sed primum de entibus quae habent rationem /inis , vel medii. 

104. Primum omnium pro certo tenendum est, 
omnia entia quae mente concipi possunt, rationem 
habere aut finis aut medii ; seu habere pretium 
absolutum et in seipsis , aut pretium tantummodo 
relativum ad utilitatem quam ex illis alia entia 
percipere possunt. 

105. Pretium habere in seipso, absolutum et ulti- 
mum, idem est ac habere in se aliquid infiniti. Quod 
enim est plene infinitum, absolutum, independens 
et ceteris rebus eminentius, vere est sibi ipsi suffi- 
ciens. Iamvero hanc qualitatem Deus solus habet 
per se, ideoque tum ipsi sibi, tum rebus omnibus 
finis est. Ipse solus sibi sufficit, ipse solus est essen- 
tialiter ordinatissimus, seque amando essentialiter 
sanctus est , atque seipso fruens essentialiter bea- 
tus. Ens igitur quoti est beatitudo ipsa , habet 

rationem finis, quia beatitudo quae ex omnibus 
perfectionibus coalescit, id tandem est, quod ap- 
petit, et quo spectat omnis voluntas, omnisque 
intelligentia. 

106. Entia creata intellectu praedita, eoipso 
quod appetunt beatitudinem; et eoipso quod inlel- 
bgenliae habent pro obiecto ens indefinite, ideo 
tendunt ad ens completum, quod est Deus; et quia 
bonum voluntatis est ens ab ipsa amatum, illud 
nempe ipsum ens, quod est intelligentiae obiectum; 
bine voluntas suum completum bonum nonnisi in . 
Deo invenire potest. Et quoniam voluntatis bonum 
est bonum honestum ; idcirco bonum honestum 
completum in unione creatae voluntatis cum Deo 
consistit. Voluntas ergo quae ad iustiliam et bea- 
titatem facta est, ad Deum facta est ; proindeque 
homo, qui est voluntatis subiectum ad Deum con- 
ditus est. 

, 107. Homo ab altissimo hoc fine, quem Deus 
illi praestituit, suam dignitatem haurit, et ipse quo- 
que conditionem pretiumque finis adquirit, quia 
ad illius entis participationem , quod essentialiter 
Unis est omnium rerum, ordinatus est. 

108. Non posset autem homo ad Deum ordina- 
tus esse, nisi aliquid divini naturaliter in se haberet ; 
hoc porro elementum est ipsum rationis lumen , 
quod in homine splendet; ens scilicet ideale, quod 
eius mentem illuminat, quodque continue legem 
aeternam in eius corde scribit; nam ens ideale est 
aeternum, necessarium et infinitum ; et quamquam 
se homini communicet, non est ipse homo, sed est 

a uiddam pertinens (appartenenza) ad Deum ipsum, 
e quo Scriptura sacra ita loquitur: — Signatum 
est super nos lumen vultus tui. Domine (V. S. Th. 

S. p. I, q. 84, art. 5, et q. 88, art. 5). Hoc lumen 
intelligentiarn nobis tribuit, qua entia, ideoqueDeuin 
ipsum, qui est supremum ens, cognoscimus, ipsum- 
que supra ceteras res, uti meretur, aestimare pos- 
sumus. Huc spectant hagiographi verba : — Crea- 
tus est homo ad imaginem et similitudinem Dei. — 

109. Praeter naturalem homo etiam supernatu* 
ralem dignitatem assequi potest, non sane vi lu- 
minis naturalis, bene vero per aliud lumen, quod 
Supremum Numen ex infinita liberalitate ipsi elar- 
gitur. Ope huiusce luminis naturali rationi impervii, 
a religione autem manifestati, homo communicare 
potest cum ipsa Dei realitate , fierique consors di- 
vinae naturae, atque supernalurali beatitudine po- 
tiri. Novus hic ordo supernaturalis aliam dignitatem 
infinite maiorem homini tribuit , cuius tractatio 
terminos Ethicae naturalis excedit, atque Ethicae 
supernaturalis argumentum constituit. Quamvis 
autem hoc lumen neque philosophiae, neque disci- 
plinae nobis commissae materies sit ; iuvabit tamen 
eius meminisse, ut quisque et illam distinctionem 
advertat, et probe cognoscat, quomodo honestas 
naturalis indigeat, et expectet complementum longe 
maius et infinite sublimius ab honestate supema- 
turali, quae proprie sanctitas dicitur. 

110. Ex dictis de hominis et cuiusvis entis in- 
telligentis dignitate haec colliguntur : l v omne ens 
intefligens habet pretium intrinsecum et absolutum, 
quatenus elementum divinum in se capit, et qua- 
tenus naturaliter ordinatum est (dono autem gra- 
tuito etiam supernaturaliter) ad Dei ipsius fruitio- 
nem; 2° e contrario cetera lumine rationis carentia, 
quum ens uti ens, ideoque Deum non cognoscant, 
qui est omnium entium supremum et ultimum, pro- 

fecto finis rationem habere nequeunt , sed tantum 
mediorum, ac instrumentorum ad illum homini 
statutum finem assequendum. 

111. Hinc sequuntur quoque tria corollaria seu 
principia moralia: 

I. Deus , vi legis naturalis , super cetera entia 
aestimandus et diligendus ; haec autem aestimari 
et amari debent in ordine ad illum; 

II. Homines aestimandi et diligendi sunt prae 
omnibus entibus inlelligentiae expertibus, et num- 
quam iis aequiparandi aut postponendi; 

III. Entia irrationalia non debent aestimari , 
neque amari per seipsa, sed tantum in ordine ad 
hominem in eius usum et commodum. 

112. Hisce tribus generalibus principiis conti- 
netur’ ordo moralis , idest proportio , quam iusta 
entium aestimatio servare debet, quae aestimatio 
habenda est uti basis humanarum actionum ; in qua 
bonum honestum continetur. Ergo bonum hone- 
stum , ut saepius iam diximus , consistit in veraci 
comparativa illorum trium generum entium aesti- 
matione; et*in omnibus actibus, qui vi talis, aesti- 
mationis ab homine fiunt. 

113. E contrario malum morale bono honesto 
oppositum stat in falso iudicio comparativo illorum 
trium entium; atque in quovis actu, quem homo 
vi huius falsi indicii exerit. 

114. Quare si haec comparatio et ordinatio ali- 
qua ex parte deesset, tunc aut moralitas non habe- 
retur, aut imperfecta esset. 

115. Ponamus exislere homines Deum ignorantes, 
quibus proinde primum ex tribus comparationis 
membris desit. Iluiusmodi homines, quamvis inter 
se ita se gererent, ut humanam dignitatem non lae- 

derent, numquam eam aequlparantes , aut postpo- 
nentes entibus irrationalibus; attamen eorum virtus 
esset necessario quam maxime imperfecta , quia 
ipsos lateret proprius finis, finis, inquam, ille, cuius 
causa homo reverentia dignus est. In magno ergo 
versantur errore illi philosophi qui Deum negantes, 
aut alto silentio prementes, honestatem inter finitos 
limites relationum humanitatis circumscribere (urna- 
nizzare) adlaborant, unde humanitarii seu philan- 
thropi vocari amant. Haec enim incredula phi- 
lanthropia funditus evertit omne virtutis funda- 
mentum ; proindeque non est confundenda cum 
illa, quae est naturalis ; quaeque, ut. diximus, actus 
initialiter bonos exercere potest. Hoc sensu dicitur, 
« aequum non esse ut semper vilescat Socrates , 
aut semper vituperetur Regulus ». 

116. Sit modo haec altera hypothesis: ope ab- 
stractionis concipiamus, Deum hominesque iam non 
existere, adeo ut sola entia rationis expertia super- 
sint; aut si magis placet, mentem nostram abstra- 
hamus a consideranda relatione hominis ad Deum 
et ad seipsum, atque perpendamus hominis rela- 
tionem erga entia irrationalia; tunc omnis honestas 
etiam imperfecta evafiescit, quia huiusmodi entia 
non sunt in seipsis obiectum boni moralis, cum 
non habeant ullum pretium nisi relativum , quod 
sublata relatione cum ente infinito, cessat. Talis 
porro est conditio doctrinae illorum philosophorum 
(rectius sophistarum), qui hominem ad brutorum 
statum abiiciunt, cuiusmodi sunt sensistae et edo- 
nistae, athei et materialistae. 

117. Hinc deducitur haec nobilissima et gravis- 
sima veritas: — Omnis honestas habet pro principio 
(subiectum) aliquod ens intelligens , et pro fine 

( obiectum ) habet quoque aliquod ens intelli- 
gens. — 

118. Quod si bonum honestum consistit in ve- 
raci aestimatione comparativa diversarum specie- 
rum entium, quas iam innuimus, accuratius nunc 
definire possumus quid sit pravitas actuum a lege 
morali prohibitorum. Nam inhonesti erunt omnes 
illi actus qui ordinem sincerae aestimatoriae com- 
parationis pro fundamento non habent, sed e con- 
trario falsum comparativum aestimatorium iudi- 
cium. Haec autem quaestio convenit cum illa, qua 
in scholis disquiritur, utrum et quae sint actiones 
humanae essentialiter malae. 

119. Hinc vetitae 'et inhonestae erunt: 

1° Illae actiones, quibus homo aut quaevis alia 
creatura pluris aut tanti fit, quanti ipse Deus ; 

2° Illae actiones quibus entia irrationalia aeque 
vel magis quam homines aestimantur. 

120. Hisce praeiactis, complanata via est ad su» 
pererogationis characterem cognoscendum , seu ad 
earum actionum notionem declarandam, quae licet 
non praescriptae, altum in se morale pretium 
habent. 


§ 5 . — De actibus supererogatoriis. 

121. Ordo nuper declaratus servandus est*. Deus 
super omnia diligendus; creaturae rationales irra- 
tionalibus praeferendae: hoc praescriptum est, 
contrarium autem prohibitum. Verum, hoc servato 
iam ordine (qui agendi modum , non autem actio- 
num numerum determinat) , restat adhuc aliquid fa- 
ciendum: quandoquidemDeus super omnia aestimari 
ac diligi potest, et tamen hi actus possunt esse plus 

minusve intensi, plures numero paucioresve. Natura 
humana aestimari et venerari potest prae omnibus 
rebus rationis expertibus; attamen quispiam plus 
minusve vehementer diligere, maioribus minori- 
busve beneficiis eam afficere potest. Igitur qui ne- 
que cogitatione, neque verbis, neque alia operatione 
l)eum entibus creatis aeqruiparant, aut postpo- 
nunt, quinimmo semper praeferunt, isti morali 
officio suo funguntur. Sed qui non modo id fa- 
ciunt, verum etiam sublimiori, intensiorique aesti- 
matione atque amore id peragunt , profecto isti 
praeterquamquod suum obeunt officium, neque 
peccant, sibi ipsis maius bonum morale acquirunt, 
quod super erogationis dicitur. Pariter quotquot 
recognoscunt et venerantur naturam humanam, 
illam ad Deum ordinate referendo uti ad finem, in 
seipsis, et suis in similibus, iliamque irrationalibus 
entibus anteferendo, morali officio satisfaciunt, et 
non peccant, nam ordinem servant. At illi, qui id 
omne faciunt actibus frequentioribus ac intensio- 
ribus, maioribusque beneficiis naturam humanam 
cumulant, hi certe non solum officium suum, sicuti 
priores, obeunt, sed etiam praestantius morale bo- 
num idest supererogatorium adipiscuntur. 

122. Quod ergo obligatorium est, in conservando 
ordine consistit : quod autem supererogatorium , 
in servando quoque ordine positum est, sed modo 
excellentiori ac perfectiori, actibus voluntatis ple- 
nioribus , frequentioribus , vehementioribus. Hi 
posteriores actus non modo ordinem moralem in- 
tegrum servant, sed etiam augent, perficiunt, 
ipsimet activitate sua quamdam ordinis partem 
quasi creant, fiunt non tantum honestatis cultores, 
sed etiam eiusdem auctores. 

125. Hinc bonum morale in duas dividitur 
partes : 

I. Pars . — Conservatio ordinis moralis: obligatio. 

II. Pars. — Excellens aestimatio et amor huiusce 
ordinis : supererogatio. 

124. Haec, ut puto, bene se habent, sed aliud 
etiam gravissimi momenti accidens qualitatis mo- 
ralis nobis considerandum restat, quod oritur ab 
eo voluntatis agendi modo, qui libertatis bilateralis 
proprius est. 


Art. 5. 

De moralitatis varietatibus ex parte voluntatis humanae. 

§. 1 . — Voluntas humana agere potest spontanee vel libere. 

125. Voluntas cogi nequit (16)-, nam violentum et 
voluntarium se mutuo excludunt. Hanc veritatem 
S. Augustinus acute pro more suo ita exprimit : 
«cetera potest homo nolens, velle autem nonnisi 
volens potest ». Si subtilius advertamus etiam quod 
quisque invitus facere dicitur, si facit, voluntarie 
facit, sed quia malit aliquid (idest non facere, nisi 
datus impulsus non adesset) , ideo invitus, hoc est 
nolens facere dicitur (lib. I , cie Spir . , cap. 31).. 
Verum si voluntas semper agit sponte sua, tamen 
non semper operatur ex libertate quae bilateralis,. 
aut etiam indi {Terentiae vocari solet. 

126. Quod quidem duplici de causa fieri potest: 
1° vel ex parte intellectus, quum ratio ita devinctai 
est, ut nonnisi unam boni speciem voluntati se- 
quendam exhibere possit, uti contingit in mono- 
maniacis, quorum mens una praedominante ideat 
detinetur; 2° vel ex parte ipsius voluntatis, quum 
acquisivit aliquem habitum et passionem actu adeo 

violentam, ut eam ad operandum impellat, nulla 
concessa deliberatione, nullaqtie suarum virium 
consultatione, uti evenit quoque in instinctibus 
maniacis , in somnio , aliisque in casibus. 

127. Etenim, licet voluntas polleat vigore, qui 
dicitur etiam vis practica rerum pretium et amabi- 
litatem subiective sibi determinandi atque statuendi 
(74. 77) , tamen hic vigor non omnia potest, nec in 
omnibus hoiAinibus, cunctisque eorum actibus idem 
est; sed mensuram habet limitibus circumscriptam; 
rursus iam maiorem, iam minorem, pro diversa 
hominis dispositione, proindeque ex pai'te passive 
se habet, vel ad sensuum illecebras, vel ad insito- 
rum, aut acquisitorum habituum, el praedominan- 
tium passionum vehementiam. Quocirca vis practica 
ad haec impedimenta vincenda, saepenumero pu- 
gnet oportet, diilicultatemque in suo exerendo actu 
experiatur : quod si haec difficultas voluntatis vires 
superet, haec subacta manet, suoque dominio ex- 
poliata servit. Iamvero hisce in casibus, actio si 
necessario extiterit, tunc licet in seipsa vitiosa et 
inordinata, non est proprie demeritoria , nisi forte 
in causa quatenus haec a voluntate libere agente 
posita fuerit. Restat ergo ut videamus quid sit li- 
bertas bilateralis, seu libertas a necessitate, et cur 
illo donetur nomine, et in quo actionum meritum, 
vel demeritum consistat. 

128. Libertas bilateralis est activa hominis po- 
tentia, qua suam primam et originariam delibera- 
tionem atque electionem elicit inter contrarias vo- 
liliones. Brevius, est hominis potestas in suam ipsam 
voluntatem. Etenim, quum homo primum inter duo 
cognita obiecta , seu inter duas propositas partes 
deliberat, ex. gr. inter faciendam aut omittendam 

aliquam actionem, tunc eius menti duo contrariae 
voliliones praesentantur ; altera qua actionem vult, 
altera qua actionem non vult: volitio enim dicitur 
actus voluntatis. Itaque si homo deliberat et eligit 
inter duas contrarias volitiones, ipse libertate gau- 
det bilaterali, quo nomine donatur, quia electio in 
hanc aut illam partem fieri potest. Atqui ille actus 
electionis cum praecedat ipsas voliliones, necessario 
ab actibus posterioribus est independens, nempe a 
recognitione, decretis et affectibus qui idcirco in 
illum nullam vim habent, eo ipso quod nonexistunt 
antequam electio facta sit, quae est illorum causa; 
ergo libertas bilateralis, quae etiam meritoria di- 
citur, facultas est inter volitiones eligendi. 

129. Quoniam in actu deliberationis praesertim 
consistit imperium hominis in suam voluntatem, 
eiusque actus, idcirco ille fundamentum constituit 
imputationis, quae est iudicium qua patratum bo- 
num aut malum morale homini tanquam eius liberae 
Causae tribuitur. 

130. Tametsi quidquid voluntas vult, seu in 
actione, seu in omissione, aut effectu alterutram 
consequente , id non velit, nisi sub ratione boni , 
quod nempe ipsi una est causa volendi; in nullo 
tamen particulari obiecto, quodcumque illud sit, 
aut fingatur, tanta esse potest ratio boni, ut neces- 
sario ad sui prosecutionem voluntatem rapiat; quae 
veritas superius enuntiata nunc confirmanda ; vo- 
luntas natura sua in bonum universale et summum 
tendit, quod ita perfecte ipsius appetitionem ex- 
pleat, ut nihil ipsi ulterius desiderandum supersit. 
At bonum cuiusque particularis obiecti eo ipso 
quod finitum est, a boni summi ratione deficit, 
unde voluntatis appetitionem perfecte exaequare 

nequit. Quare consequitur a nullo particulari obie-' 
cto, quamcumque demum boni speciem praeseferal, 
ita voluntatem posse permoveri, ut necessario illUxi 
eligat, cum ad ea quae ipsi adhuc expetenda rema- 
nent, se’ convertere possit. Ergo in electione cu- 
iusque obiecti aul boni particularis homo liber est. 

131. Praeterea hoc facti genus observatione in- 
terna, intimoque sensu probatur. Homo enim adul- 
tus, qui tantisper mentem in se reflectat, intelligit 
et sentit, se e duobus propositis contrariis bonis,' 
atque volitionibus , quarum altera legi sit consen- 
tanea, altera autem opposita, posse vi sua propria 
de alterutra liberum iudicium constituere, atque 
eligere. 

132. Demum hiiec veritas connectitur cum aliis 
veritatibus, de qUibus sensus communis nuttquam 
dubitavit: huiusmodi sunt humanarum actionum 
meritum vel demeritum , sanctio legum , aliaque 
huius generis. 

Hisce ratiociniis accedit auctoritas Dei qui homi- 
nem ita est allocutus: «sub te erit appetitus eius, 
et tU' dominaberis illius (Gen. 4)>j. Pressius alibi : 
«non habens (homo) necessitatem, pbtestatem au- 
tem habens suae voluntatis (Cor. 1, cap. 7)». Li- •. 
bertas ergo admittenda est, nisi utrOque pede in 
scepticismum labi velimus. 

133. Non pauci philosophi libertatis meritoriae 
naturam haud satis perpendentes sibi visi sunt vi- 
dere hanc libertatem cum principio rationis suffi- 
cientis haud conciliari posse. Hi porrO ita ratioci- 
nantur: cum hominem ponimus eligere inter duo 
bona, profecto aut existit ratio sufficiens, quae unius 
partis seu obiecti electionem determinat , aut non 
existit/ in primo casu nulla est libertas, quia electio 

determinata est a ratione sufficienti ; in altei'o casu 
effectus haberetur sine ratione sufficienti, quae hy- 
pothesis inconcussis principiis metaphysicis adver- 
satur, ideoque absurda. 

Respondemus erroneum esse hoc ratiocinium ; 
ponit enim libertatem sitam esse in quadam ele- 
ctione universali ; cum e contrario illa consistat in 
speciali electione , in electione nempe inter prae- 
sentes volitiones. Libertas ergo voluntatem praece- 
dit, illiusque actus proprie habetur in delectu inter 
contrarias volitiones. Actus proinde libertatis est 
ipse delectus, ideoque est actus unicus complectens 
duas volitiones una simul possibiles inter ipsas eli- 
gendo. Qua facta electione, libertas suo ofhcio fun- 
cta est. Praeiacta libertatis notione, ita percimus: 
quemadmodum omnis potentia est ratio sufficiens 
suorum actuum , quorum est causa , sic libertas 
pariter est ratio sufficiens electionis inter volitiones, 
cuius ipsamet causa est. Ergo non deest sufficiens 
electionis ratio, quum causa non desit. Huiusmodi 
electio in duas contrarias partes possibilis concipi 
nequit, nisi antequam illa fiat, idest antequam 
libertas operetur: at superveniens excitata libertas 
aequilibrium tollit, deliberat, quia talis est eius 
proprius et simplex actus. Haec itaque deliberatio 
non caret ratione sufficienti , quia suam habet 
causam , quae est libertas. Hoc sensu verum est 
istud adagium — Sic volo, sic iuheo , stat pro 
ratione libertas. — Demonstratum ergo est, liber- 
tatis veritatem non pugnare cum veritate metaphy- 
sica ; immo potius constat hanc libertatis theoriam 
esse aptam viam ad principium causalitatis in tuto 
ponendum. Nam sicuti , omni semoto obiectorum 
stimulo, duplicique contraria volitione, nulla est 

causa cur libertas excitetur, ita , negata libertate, 
electio inter volitiones effectus esset sine causa et 
ratione sufficienti ; et tamen haec electio est quod- 
dam facti genus quod omnium hominum conscientia 
testatur. 

134. Aliam alii ex libertatis osoribus ingrediuntur 
viam. Sunt qui putant hominis libertatem per Dei 
praescientiam everti ; quae conciliatio difficilis adeo 
Ciceroni visa fuit, ut Dei praescientiam sustulerit, 
ideoque, ut Augustinus inquit, dum vult facere 
liberos, fecit sacrilegos. Verum si quis scientiae 
naturam perspexerit, haec neque absurda, neque 
ad intelligendum difficilia sunt; Dei nimirum prae- 
scientia, si illam a divina voluntate et providentia 
velut abstractam spectemus, in rerum naturam non 
influit ; quarum proinde praescientia non magis 
efficit , ut futura olim sint , quae erunt , quam ut 
medicus morbi causa sit, quia quempiam prope 
diem aegrotaturum praenovit. Hinc vel ipse Home- 
rus, qui saepe fatum commemorat , tamen ( Odis - 
seae 32) victus veritate, ipsoque naturae sensu, 
sic Jovem introducit graviter de hominibus que- 
rentem apud Deos : 

Papae quantopere mortales Deos accusant ! 

Ex nobis enim aiunt esse mala, illi vero ipsi 

Suis stultitiis, praeter fatum, dolores habent. 

Quod si quispiam ab illa scientia Dei , quae est 
pura futurae rei cognitio sermonem transferret ad 
scientiam, ut aiunt, approbationis, atque praede- 
stinationis, tunc etsi plura reponi possint, brevi 
tamen praecidimus, confitendo nostram ignoran- 
tiam de nexu inter has duas veritates : neque tamen 
ex hac nostrae ignorationis confessione quidpiam 

adversarii proficient. Rem enim ita se habere in- 
telligimus , ac .plurimis certissiniisque argumentis 
demonstratur a Theologis ; interim in hac re non 
secus ac in aliis similibus facti speciebus meminisse 
iuyat, quod scribebat Scaliger in simili causa: 

Nescire velle quae magister optimus 
Nescire nos vult, erudita inscitia est. 


§. 2 . — De moralitate actuum liberorum, seu de imputatione. 

155. Liber hominis actus proprie ille est , qui 
fit ab homine per libertatem bilateralem. .Quoniam 
vero in hac libertate praecipue splendescit domi- 
nium hominis in suos actus, hinc imputabilitas 
nihil aliud est nisi qualitas actus ? quem homo elicit 
non tantum prout est simpliciter persona humana, 
sed prout donatur excelsa qualitate, quae est libera 
agendi causa seu libertas. 

156. Imputatio est illud iudicinm, quo actus 
moralis tribuitur homini , qui verus et liber est 
ejus auctor. 

157. Qui tenet expositam imputationis notionem, 
facile intelligit quomodo actiones morales perso- 
nali laude aut vituperatione dignae sint. Namque 
si actio bona est, liquet eius auctorem, qui est 
causa cui illa imputatur, esse laudabilem; si mala, 
esse vituperabilem. Immovero bonam actionem 
alicui homini imputando, hoc ipso is laudatur; 
malam imputando, hoc ipso vituperatur. Atqui 
homo non est personalis causa suarum actionum, 
nisi vi suae libertatis. Ergo laus et vituperatio per- 
sonalis ex hac sola facultate procedit. 

158. Ex hac libertate personale meritum et de- 

meritum derivatur. Meritum est proprie ius ad 
retributionem, ad praemium propter bonas liberas 
actiones. Demeritum est relatio quam mala actio 
libera habet ad poenam. . 

139. Fundamentum huiusce iuris atque relatio- 
nis esis) it in illa lege ontologica, quae postulat, ut 
bono morali bonum eudaemologicum proportionale 
sit, et pariter malo morali malum eudaemonologi- 
cum. Haec aeternae iustitiae lex hominum mentibus 
splendescit, invictoque conscientiae testimonio con- 
firmatur. Haec lex ontologica tum ad bonum ma- 
lumque morale non liberum, tum ad bonum ma- 
lumque morale liberum applicatur. In hoc postremo 
casu nomen meriti, aut demeriti accipit. Re enim 
vera eum in hoc casu auctor bonae aut malae ope- 
rationis sit causa libera, ipse personaliter eudaemo- 
logicos effectus meretur. 

140. Huiusce ontologicae legis executioab Ente 
supremo expectanda. Deus igitur boni et mali mo- 
ralis remunerator est, cumque omnipotens et san- 
ctissimus sit, iusta retributio tum bonis tum malis 
nunquam deesse potest. Hinc imputatio apud Deum 
dicitur efficax. Et tamen rationem et modum, quo 
hunc ordinem sanctionis suae tueatur Deus, ipsi 
permittamus. Amor qui introduxit ordinem, bo- 
nitas est, qui eum conservat, iustitia. Hae sunt 
duae omnipotentis Numinis perfectiones, quas nemo 
nisi extreme impius, eidem abrogaverit. Si altius 
volumus ratione contendere, irrito conatu animum 
aeternis minorem consiliis fatigamus. En sancta , 
tremendaque vox Religionis in hac causa caute re- 
tinenda : « semel locutus est Deus, duo haec audivi : 
quoniam potestas est Dei, et tibi, Domine, miseri- 
cordia, quia tu reddes unicuique secundum opera 

eius P^. 61 (v. S. August. lib. v, De civit. Dei , 
cap. 9). Christus Servator generis humani hanc 
veritatem aperte docet. 

141. Sed praeter iustissimum iudicem, supre- 
mumque remuneratorem, cuius remuneratio nuin- 
quam deest, neque fallit; quaedam potestates hisce 
in terris etiam existunt, ad quas iustitiae remune- 
ratricis exercitium spectat ; et illae sunt, quae hu- 
manis societatibus praesunt. Quamobrem actus li- 
beri, si boni sunt, atque societati utiles , merentur 
seu digni sunt, ut ab iis qui huic praesunt, prae- 
miis afficiantur ; sed haec imputatio non est, neque 
potest semper efficax esse. 

142. Officium grati animi privati ex eodem prin- 
cipio dimanat; hoc uno intercedente discrimine, 
quod gratus animus, quum auctoritas remuneratrix 
desideretur, est dumtaxat spontaneae aequitatis 
officium. 

143. Tandem libertas bilateralis , ut diximus , 
ea est, qua homo proprie fit boni et mali auctor. 
Hoc loco animadvertendum est, vocabulum aucto- 
rem accipi pro vera ac prima causa boni mali ve 
moralis, quod quisque sibi producit. Si vero con- 
sideretur opus ipsum iam existens, ad huiusce exi- 
stentiam concurrere possunt plures causae morales 
ac liberae, earumque cooperatio aut aequalis, aut 
maior aut minor esse potest. 

144. In hoc casu ille dicitur auctor, cuius ope- 
ratio immediatam facti rationem continet ; qui au- 
tem caussa est, cur primus ad agendum se de- 
liberavit, aut ita concurrit, ut ille factum illud 
exequi posset, vocatur particeps. 

145. Modi, quibus homo alterius moralium actio- 
num particeps fit , ad duo genera reducuntur ; 

primum genus complectitur modos, quibus alterius 
animus disponitur aut excitatur ad factum; qui 
participandi modus est psycologicus. Alterum genus 
modos continet, quibus alteri media externa et 
materialia ad operandum suppeditantur; qui par- 
ticipandi modus physicus est. 

146. Praecipui participandi modi cum pravis al- 

terius actionibus, duobus hisce versiculis indicari 
solent : , 

lussio, consilium, consensus, palpo, recursus, 
Participans, mutus, non obstans, non manifestans. 

147. Iam vero tum qui, rdlate ad actionem di- 
citur auctor, tum qui appellatur particeps , profe- 
cto si consideretur quoad libertatem qua operatus 
est , dicitur auctor , idest propriae moralitatis , 
licet bonum aut malum morale sibi illatum maius 
minusve sit, prout magis vel minus libere ad bo- 
num aut malum opus producendum quisque ipso- 
rum concurrit. 

148. Igitur ut summatim perstringamus quae 
de tribus dotibus actus moraliter boni, hactenus 
disputavimus, constat ipsum esse posse: 1° simpli- 
citer honestum (permissum aut praescriptum), 
2° supereroga torium ; 5“ meritorium. 

149. Meritum in ordine naturali nullum ius tri- 
buit ad beatitudinem, quae supernaturali tantum 
merito conceditur, quemadmodum non philosophia, 
sed Deus ipse per Revelationem homines docuit. In 
quo casu meritum ad illum ordinem elevatur vir- 
tute et gratia Verbi Dei caro facti. (V.Gb\o ,Iust. 
de ad. hum. ex I. JV. et R. principiis. Part. V., 
De merito et demerito). 

CAPUT IV. 

©EflNITIO PHILOSOPHICA. fiONI HONESTI. 

150. Cum bene se habeant, ut nobis videtur, 
quae hactenus exposuimus, iam possumus elementa, 
per analysim seorsim considerata, simul ordinate 
colligere, atque absolutam boni honesti definitio- 
nem exhibere : « Bonum honestum est ea voluntatis 
« dispositio aut qualitas , per quam ipsa omni sua 
«activitate adhaeret morali normae, quae iubet 
« affectionem distribuere iuxta entium exigentiam; 
« atque declarat, affectionem supremam in Deum, 
« et ordinatam in entia intelligentia eo esse melio- 
« rem , quo est intensior ». 

151. Ux qua definitione, 1° videre est, bonum 
honestum esse simplex et unum , atque consistere 
non in aliqua peculiari actione, sed in plena, ab- 
solutaque dispositione voluntatis , per quam vo- 
luntas totam suam activitatem, qua gaudet, normae 
morali subi icit. 

152. Intelligitur, 2° verum esse hoc adagium c 
Bonum ex integra caussa, malum ex quolibet de- 
fectu ; sicut etiam verum sensum istius sententiae: 
Quicumque autem totam legem servaverit, offendat 
autem in uno, factus est omnium reus (lac. II. 10). 
Quod idem est ac dicere, ordinem moralem habere 
in se ipso talem organicam unitatem, ut si vel in 
una laedatur parte, haud amplius illud remaneat 
bonum quod moralis ordo producit in homine , 
qui eum religiose servat. Quod quidem consequi- 
tur ex eo, quod iam antea posuimus, scilicet ens 
totum cum ordine suo intrinseco, et non aliquam 

eius tantum partem obiectum moralis facultatis 
constituere (28-32). 

153. 3° Hinc fit etiam , ut omnis homo de se 
ipso humiliter sentire debeat; quotus enim quis- 
que est mortalium, qui certus esse possit, se nihil 
in hanc legem offendisse. 

154. 4* Diximus bonum honestum esse illan^ 
dispositionem voluntatis, per quam haec potentia 
tota sua activitate legi adhaeret; nam voluntas non 
semper actualiter pollet eodem activitatis gradu, 
neque omnibus activitatum speciebus, quarum ca- 
pax est; quandoquidem uti ceterae potentiae, ita 
quoque voluntas se se evolvit et actuosior fit. 

155. Activitatis species, quibus voluntas uti por 
test, tres sunt: 1° activitas habitualis , quae est 
quaedam propensio ad ordinem moralem, vel eius- 
dem aversatio; 2° activitas actualis spontanea, sed 
non gaudens ea libertate quam diximus bilatera- 
lem; 3° activitas actualis libera. 

156. Si voluntas priori dumtaxat activitate polle- 
ret, uti contingit in infantibus, aut primam et alteram 
haberet, non vero tertiam; bene aut male mereri 
proprie non posset (125-138). Tamen bonum mo- 
rale possideret, si illa activitas, quam solam actu 
habet, congruenter ad ordinem moralem inclinata 
esset; quemadmodum malum morale possideret, 
si illa activitas ordini morali contraria esset. 

157. Voluntas potest etiam tertia activitatis spe- 
cie praedita esse, idest libertate bilaterali,' tunc 
autem , ut homo bonum morale habeat , necesse 
est, ut actus quoque huiusce activitatis normae 
morali sint consentanei, non autem contrarii. 

158. Quid vero dicendum , si activitas libera 
conformata esset ad normam moralem, sed non ita 

activitas spontanea habitualis et actualis? Tunc 
distinguere oportet. Aut enim libera activitas adeo 
est plena, ut omne peccatum grave (de quo statim 
loquemur) vitare possit, atque habituali ad malum 
inclinationi resistere , aut non ita plena est , sed 
aliquos tantummodo actus legi convenientes elicere 
potest, quin peccatum mortale semper vitare va- 
leat. Prior casus extra hypothesim est; activitas 
enim habitualis et spontanea non est ordini mo- 
rali contraria. In altero casu, quando libera vo- 
luntas plene opponitur malae inclinationi, hoc ipso 
ordinem moralem restituit et servat in hominis 
parte sublimiori ac personali , ad quam semper 
spectant actus liberi vi libertatis bilateralis. Sed 
quum voluntas libera pravae inclinationi consentit, 
tunc moralis deordinatio in persona humana com- 
pleta est. 

159. Tamen si illa voluntas, quae inferior di- 
citur, quaeque praeest ordinationi mediorum, ma- 
lam inclinationem conservat , quamvis ad actum 
nunquam erumpat, iacet in homine dejectus mo- 
ralis, qui tamen eiusmodi non est, ut peccatura 
dici possit. At si erumpat in actum inordinatum , 
quoad mediorum dispositionem , voluntas autem 
superior immota maneat erga bonum finem , tunc 
habetur peccatum, sed solum veniale (162). 

160. Denique observare iuvat, definitionem boni 
honesti complecti, et quod norma moralis praescri- 
bit, et quod declarat esse bonum, quin tamen illud 
praescribat; nam hae sunt duae boni honesti species, 
altera obligatoria, altera vero supererogatoria. , 

161. Affirmavimus ordinem moralem esse unum 
et simplicem ; nec tamen inde sequitur omnia 
peccata contra ordinem moralem esse aequalia, 

uti putarunt stoici contra omnem sensum generis 
humani uti scripsit S. Augustinus epist. CLXVII. 
Nam verum quidem est, in omni peccato ordinem 
moralem aliquo modo deesse ; sed in peccato non 
solum habetur defectus, negatio ordinis, quae sim- 
plex est, uti simplex est ordo ipse , sed praeterea 
habetur deordinatio ; haec autem varia esse potest, 
tum specie tum gradu. Haec duo inter se valde 
differunt. Sic in entibus irrationalibus ordo moralis 
abest , seu habetur negatio ordinis moralis , ideo- 
que omnia in eadem conditione versantur, sed non 
habetur inordinatio peccati, seu aliqua privatio. 
Huc spectat recepta distinctio inter absolutam et 
relativam actuum moralitatem. 

162. Omnium maxima distinctio inter peccata, 
ea est, quam inter peccatum mortale et peccatum 
veniale existere innuimus. 

163. Ut probe intelligatur haec distinctio, vo- 
luntatis natura attente consideranda. Voluntas est 
ea potentia activa rationalis quae ceteris potentiis 
superior est; sed in ipsa voluntate duae distinctae 
activitates manifestantur, quarum una alteri supe- 
rior est, quam supremam voluntatem appellabimus. 
Character voluntatis supremae in eo positus est, 
utbbiectum suum sit id quod habet rationem finis, 
quod obiectum, uti vidimus, primo est Deus, deinde 
ens rationale , quatenus est ordinatum ad Deum , 
ope elementi divini, quod in se ipso habet. Iamvero 
ponamus, hanc voluntatem supremam Deo adhae- 
rere tamquam fini ultimo, adhaerere autem enti 
intelligenti uti fini qui ordinandus est ad supre- 
mum. Haec hypothesis non impedit quominus vo- 
luntas inferior, cuius obiectum sunt media , agat, 
quoad ista, cum aliqua morali deordinatione, non 

quia ea media sibi praestituat uti finem,- sed quia 
omittit ea dirigere mode plene proportionali et 
consentaneo ad finem, seu quia illis concedit afife- 
ctionem haud proportionalem fini , cui inservire’ 
debent , idcirco independentem , atque seittnetarrt 
ab affectu, qtfo voluntas suprema finem prosequitur. 

164. Hoc difficile intellectu non est, si conside J 
remus ipsam hominis rationem speculativam sibi 
ipsi semper rton esse consentientem , atque intei> 
dum iudicare de duabus rebttS inter se intime con- 
nexis, quin earum nexum cOnsideret. 

165. famvero ordo moralis vere in nexu, rerum- 
que relationibus consistit (112-122); hae porro 
omnes reducuntur ad relationem medii ad finem. 
Si igitur voluntas inferior, cuius est media ordinare 
ad unem, omittit hanc ordinationem , quin tamen 
ne comparet quidem medium cum fine, aut huic 
praeferat, sea immorans tantummodo affectione 
erga medium , rata id minime impedire quominus 
fini adhaereat ; in hoc casu veniale peccatum pa- 

uod est quaedam incohaerentia moralis. 

. Dicitur veniale, quasi venia dignum, quia 
in voluntate suprema et personali ordo moralis in- 
terea mansit: homo finem ut finem constanter di- 
lexit; sed eidem eas res non subiecit (nec tamen 
praetulit), quae uti media subiiciendae erant. Sic' 
qui per inconsiderantiam nimio cibo stomachum 
oneravit, hic peccavit, proptereaquocl cibum appe- 
tivit omittens .appetitus mensuram desumere a fine 
propriae conservationis, non vero quia sua volun- 
tate suprema intenderet laedere respectum erga se 
ipsum, cibique voluptati humanam dignitatem post- 
habere. Contra, qui prudens et sciens fineoi vitae 
suae iii gulae voluptate collocat, dignitatem hutaa- 

nam illi postponens, pedcato mortali se maculat, 
quia eius suprema voluntas aversatur illum finem, 
cui adhaerere debet. 

167. Summa dictorum, 1° elementa quaesivimus, 
quibus constat bonum honestum ; atque deteximur 
esse tria : voluntatem , normam moralem , atque 
voluntatis ad hanc normam relationem. 

2° Naturam singulorum elementorum perscru- 
tati sumus, nec non diversos adspectus, qdos ipsa 
philosophi meditationibus exhibent. 

5° Illa elementa ordinate simul coni unxi mus , 
atque philosophicam boni honesti definitionem 

H osuimus ; hanc denique definitionem decla- 
o observavimus peccata inter se differre. 

168. Nunc priusquam ad exquirenda media 
actionesque progrediamur , quibus homo bonuih 
honestum sibi acquirere potest, quo eius persona 
fit melior, necesse est ut nobis comparemus rectum' 
criterium quod nostra iudicia dirigat : applicare 
enim legem ad actiones, praecipue in casibus com- 
plicatioribus , est res paullo difficilior; ut autem 
illud cilterium habeatur, investigandae sunt illae 
regulae, quarum usu recte iudicare possumus utrum 
in statu, aut actu voluntatis, de quo quaeritur,* bo- 
num honestum existat, an non, aut potius eius con- 
trarium , idest malum inveniatur. Quae disquisitio 
appellari potest brevis logica Ethicae , aut etiam 
regularum conscientiae moralis expositio. 

CAPUT V. 

REGULAE QUIBUS COGNOSCITUR MORALIS CONDITIO ACTUUM 
ET DIVERSORUM HOMINIS STATUUM. 

169. Posito aliquo hortiinis statu, aiit actu, quo- 
modo cognosci potest utrum habeat qualitatem 


D it 


u by Google 





* 


62 ETHICA GENERALIS. 

boni moralis, aut e contrario malus, sit? Quo cri- 
terio, quibus regulis utendum, ut in re omnium 
gravissima rectum iudicium constituamus ? 

In primis, nobis exhibetur sequens regula uni- 
versalissima ceteras complectens, ideoque veluti 
principium logicae moralis. 

Bonum morale unione trium elementorum con- 
stat, voluntate, lege, relatione. Si ex hisce elementis 
aliquod desit, ordo moralis existere nequit: idcirco 
neque bonum neque malum morale. Igitur 

« Tunc iudicare debemus in actibus nostris exi- 
« stere ordinem moralem, quando certum sit , no- 
« strum actum nullum ex tribus recensitis elementis, 
«excludere: praeterea tunc Judicandum erit eami 
« actionem esse bonam , quando voluntas habet 
« relationem convenientiae ad legem ; e contrario* 
« iudicare licebit actionem esse malam, si voluntas 
« habeat relationem oppositionis ad legem ». 

170. Huiusmodi principium gaudet evidentia. 
Verum eius applicatio postulat nonnullas peculiares 
regulas , quarum ope existeutia cuiusque ex tribus 

' elementis evincitur 1 . Videamus quaenam esse possint* 

• 

Art. 1. 

Regulae ad cognoscendum voluntarium et liberum. 

171. Ut cognoscamus, utrum actus sit volunta- 
rius, in primis haec generalis regula adhiberi potest. 

« Id omne quod est voluntatis activitas, aut hu- 
« iusce activitatis obiectum, voluntarium est ». 

172. Omnes activitatis species, quibus voluntas 
pollere potest, ad duas, ut iam vidimus, revocan- 
tur: ad habitum, atque ad actum (19). 

Iam quoque constat, voluntarii modos duos 
esse, voluntarium simplex et voluntarium liberum 

(125-155). 


Digitized by Goocle 


PARS PRIMA.— CAPUT V. 63 

Habitus pertinet ad voluntarium simplex et non 
ad liberum ; actus vero modo ad voluntarium sim- 
plex, modo ad voluntarium liberum, et in hac poste- 
riori conditione bene vel male homo meretur. 

Habitus, idest dispositio voluntatis conformatae 
aut oppositae ad legem , pertinet ad voluntatem 
supremam aut ad inferiorem; atque vel congenitus 
est, vel acquisitus per repetitos liberos actus. 

Habitus voluntatis superioris consentaneus legi 
morali est ipse status honestatis hominis ; normae 
autem morali contrarius constituit statum, quem 
inhonestum vocamus (163). 

173. Experienti A probatissimum est, hominem a 
nativitate congenitum habere voluntatis habitum 
legi contrarium , qui dicitur etiam inclinatio ad 
malum. Generis humani traditio cum christiana 
consentiens arcanum hoc factum derivat a lapsu 
primi omnium hominum parentis, qui in se naturam 
corrupit tum ex parte physica, tum ex parte intel- 
lectuali et morali; quam naturam corruptam suis 
posteris transmisit. Haec corruptio qua parte est 
moralis, peccatum originis vocatur. Christiana fides 
praeterea docet, redemptorem e coelo missum per- 
solvisse (mortem sine culpa patiendo) generis hu- 
mani debitum in aeteimam iustitiam, atque divinum 
ritum (baptisma) statuisse, cui donum gratiae in- 
terioris coniunctum est, quae homini confert habi- 
tum supernaturalem voluntatis superioris i’ectum 
et sanctum ; quare pravus habitus in inferiori tan- 
tum voluntate remanet , qui statum honestatis et 
iustitiae homini non adimit, sed pugnandi occasio- 
nem praebet, ut homo fiat virtutis cultor, et maius 
meritum acquirat. 

174. Habitus sive pravus sive bonus, qui ex ite- 
& 

ratis liberis actibus acquiritur, diversos vigoris gra- 
dus habet: hinc quemadmodum funestissimum est, 
habitus malos contrahere , quia difficilior inde fit 
victoria in pravam propensionem, passiones, atque 
vitia; ita optimum est habitus contrahere bonos, 
ex quibus facilis et suavis fit omnis virtutis exer- 
citatio: hoc adolescentibus praecipue animadver- 
tendum, quorum cerea aetas ad bonos habitus sibi 
comparandos aptissima est, qui illis praesidio sint 
ad bene vivendum, non sine magno eorum solatio 
et praemio in totius vitae curriculo. 

175. Voluntarium simpliciter, quod in habitibus 
actibusque invenitur , plures minoresve gradus ha- 
bet, quo validior est habitus , et voluntatis actus 
magis minusve intensus. 

176. Voluntarium liberum, quod ad solos actus, 
eorumque omissiones pertinet, maiores minoresve 
gradus pariter habet , prout in actu plus minusve 
inest libertatis, aut plus minusve voluntarii simplicis 
cum illo miscetur. 

177. Interest ergo tradere regulas , quibus co- 
gnosci possit, quandonam in actione voluntarium 
liberum existat, quibusque causis hoc cesset: hoc 
autem faciemus considerando liberum in relatione 
ad culpam; nam haud licet scire utrum actus ali- 
quis culpae imputari possit, nisi prius cognoscatur 
utrum fuerit liber. 

178. Actus omissio potest esse libera, ideoque 
culpam continere, si actus praescriptus est; en re- 
gulae in hisce iudiciis servandae. 

179. Omissio alicuius actus duobus modis libera 
esse potest: 1° quando voluntas actu elicito libere 
statuit illum omittei’e; 2° quando voluntas, quin 
expresse decernat actum omittere, per negligentiam 
a libera voluntate derivatam eum omittit. 

In priori casu non omnis prorsus actus deest, 
quoniam intervenit actus elicitus, et iste non agendi 
modus potest consequenter ad liberum voluntatis 
actum revocari. 

In altero casu, omnis actus prorsus desideratur, 
sive imperatus sive elicitus; attamen omissio libera 
est. In huiusinodi facti specie omissio libera est 
in sua causa. 

180. Generatim dicuntur liberi in causa omnes 
illi actus, qui veluti elfectus ab aliquo actu libero 

E rofecti sunt, in eoque virtualiter comprehende* 
antur. 

181. Hinc libertas omissionum propria sujjm 
semper habet sedem in actu libero praecedenti, sive 
elicitus sit, sive excitatus (94) ; in quo omissio ve- 
luti effectus in sua causa implicite continebatur. 

Negligentia est libera et culpabilis, quum quis 
et cognoscit officium, ex. gr., diligentiae in necessa- 
riis cognitionibus acquirendis , et eam adhibere 
potest, attamen statum ignorantiae praefert; aut 
sciens suum officium advertendi in modos operandi, 
atque hanc advertentiam in sua potestate habens, 
tamen praepropere et oscitanter vult operari. 

182. Quo loco observandum est, hanc negligen- 
tiam fontem esse e quo quam plurima mala moralia 
in genus humanum derivantur, quae ab illa igno- 
rantia, aut ab illa praecipitantia et incuria quam 
culpabilem appellavimus, oriuntur. 

183. Ut effectus qui liber in se ipso non est, 
liber in sua causa dici possit , necesse est, ut qui 
libere causam illius effectus posuit, praeviderit, 
saltem confuse, effectum in causa comprehensum; 
ut vero culpae tribui possit requiritur, ut effectum 
praevidere debuerit et potuerit. Unde non omnes 


Digitized by Google 



66 ETHICA GENERALIS. 

effectus, qui oriuntur ex causa libere posita, liberi 
sunt, sed illi dumtaxat, qui, posita cognitione cau- 
sae, in ipsa saltem confuse concepti et praevisi 
fuerunt; neque hi omnes culpae imputantur, sed 
illi solum pravi effectus, qui praevideri debebant 
et poterant. 

184. Quapropter si a causa libere posita, atque 
in seipsa bona, nascuntur effectus mali contra agen- 
tis intentionem, quos ille praevidere non debebat, 
aut non poterat; ipsi non sunt liberi, neque cul- 
pabiles, neque ullo modo peccata. 

185. Qui vero causam pravam libere ponit, pra- 
vumque animum gerit, vix ac ne vix quidem excu- 
sari potest ab effectibus inde ortis, sive quia prava 
animi praeparatio ad hosce etiam effectus implicite 
extendi poterat, sive quia unusquisque scire debet 
et potest, ex malis causis plures malos effectus de- 
rivari posse. 

186. De libero in causa in praesentiarum satis; 
animum nunc convertentes ad liberum quod in 
ipso actu existit , cernimus causas quae hanc li- 
bertatem impedire aut imminuere solent , esse se- 
quentes : 

1° Ignorantia. — Quum aliquod ignoratur ad- 
iunctum actus , qui ponitur, haec ignorantia (invo- 
luntaria scilicet, secus esset liberum voluntarium in 
causa) constituit actum non liberum quod ad illud 
adiunctum spectat, si agens ita dispositus erat, ut 
nunquam actum, cognito illo adiuncto, exeruisset 
— Quod si ignoratur (inculpabiliter) officium omit- 
tendi illum actum, quia vetitum, per hanc ignoran- 
tiam actus culpa vacat. 

187. Ad ignorantiam refertur error involunta- 
rius aut inculpabilis. ' * , 

188. II 0 Instinctus et inclinatio. — Haec liberum 
prorsus non tollit , nisi cum ignorantia sit conso- 
ciata, uti in infantibus et mentecaptis evenit; aut 
si usum reflexionis excludat , uti in dormientibus ; 
aut si omnino facultatem deliberandi perturbet, 
uti saepe in amentibus accidit. 

189. Quod pertinet ad propensionem erga ma- 
lum , experientia docet , naturale liberum hominis 
arbitrium satis virium non habere ad eam vincen- 
dam constanter , et in quibusdam gravioribus 
tentationibus , quibus virtus obnoxia est. Ethica 
naturalis complura remedia proponit ad malqm in- 
clinationem minuendam , atque ad liberi arbitrii 
vires augendas erga ordinem moralem. Sed fateri 
oportet illa hominis indigentiae haud sufficere. 
Ut igitur homo constantem innocentiam adipisca- 
tur, oportet eum ad religionem Servatoris generis 
humani confugere, quae sicuti, proposito dogmate 
peccati protoparentum, liberi arbitrii infirmitatem 
explicat, ita docet quoque, omnes, qui eius auxiliis 
uti volunt, non posse a mala propensione superari, 
nisi huic libere assentiantur. Ea propter qui reli- 
gionis auxilia adhibere recusant, ut malo relucten- 
tur, hoc ipsis imputatur; quia medium mali vitandi 
respuerunt. 

190. III 0 . Passiones tunc quum vehementius ur- 
gent, uti timor, concupiscentia et alia huiusmodi 
— Passiones huiusce generis liberum tollunt, si 
potentiam deliberandi devinciant, ac prorsus im- 
pediant, uti interdum fit in amentibus. 

191. Timor incussus adeo augeri potest, ut ra- 
tionis usum , ideoque liberum tollat ; hinc iuris 
periti, quibus opus est criterio externo, ac prudenti, 
iudicant , timorem libertatem actus impedire , si 

illum vehementiae gradum assequatur , qui virum 
tiliam fortem ut plurimum perturbare solet in suis 
operationibus, et tunc ab illis appellatur timor qui 
cadit in constantem virum. 

192. Concupiscentia non solet eo usque pro- 
gredi, ut liberum extinguat, nisi praecedenti libera 
et culpabili adhaesione fuerit enutrita; at semper 
fraeno coerceri potest, etiam in postremo casu, sin 
minus naturalibus hominis viribus , certissime su- 
pematuralibus Dei Servatoris auxiliis. 

195. IV 0 Habitus. — Hi status magnam vim ha- 
bent ad liberum minuendum: si autem acquisiti 
sint, pertinent ad liberum in causa. Ut autem hu- 
manae rationis, libertatisque infmmitati succurratur, 
Christianis perpetuo in promptu sunt , ut diximus, 
divini Redemptoris auxilia, quibus si uti velint, de 
honestatis adversariis perpetuos triumphos agere 
possunt; quod si facere recusent, inexcusabiles sunt. 

194. V° Violentia . — Haec causa impedit liberum 
et voluntarium actus externi ac materialis, sed non 
actus eliciti a voluntate, qui violentiae obnOxius 
non est ( Antropologia sess. 6, cap. II.). 

Art. 2. 

Regulae ad cognoscendam existentiam normae obligantis. 

195. Missis nunc regulis, quae gradum super- 
erogatorii determinant, satis nobis erit, eas expo- 
nere, quae legem obligantem manifestant, quippe- 
quae necessariae sunt ad iudicandum quandonam 
bonum et quandonam malum morale in homine 
reipsa existat. 

196. Voluntas, quae est causa et sedes boni et 
mali moralis, deGnitur «potentia activa intelle- 
ctus » ; igitur non operatur nisi praelucentibus 

notiouibus, quas intellectus illi exhibet. Huiusmodi 
notiones ipsi fiunt norma moralis, secundum quas 
agere debet (62-67). Itaque principium unde mo- 
ralis obligatio oritur, est norma menti praesens. 
Quapropter quaerere « quandonam existat obligatio 
moralis » idem est ac quaerere « utrum norma 
quae voluntati praesens est, ad hanc illamve actio- 
nem, aut ad hanc vel illam omissionem obliget »; 
en regulae sequendae. 

g. 1. — Conditiones necessariae, ut normae morales 
obligari possint. 

197. In primis non omnes mentis notiones na- 
turam habent normae moralis , sed illae solum , 
quae moralium entium exigentiam exhibent (64). 

198. Deinde nulla norma moralis, genera tim, obli- 
gationem inducere potest, nisi hisce conditionibus: 

1° Notio, quae normae moralis naturam habet, 
hominis agentis animo obversari debet. Nam non 
omnes notiones, quae moralium normarum natu- 
ram habent, omnibus compertae sunt, sed plures 
a bene multis ignorantur. — Ignorantia legis in sua 
materiali existentia (186). 

2° Notio, quae normae moralis naturam habet, 
non solum obversari debet menti ut simplex notio, 
sed uti norma moralis. Nam qui non reflexisset 
illam normam, quae eius menti praesens est, natu- 
ram normae moralis habere ; haudquaquam ab illa 
devinceretur. — Ignorantia legis in sua formali exi- 
stentia — Conditio haec dici potest promulgatio 
legis in subiecto. 

3° « In actu se deliberandi homo sentire debet 
vim obligantem illius normae»; nam si quis co- 
gnoscens aliquam legem , in actu operandi incul- 

pabiliter hanc non advertat, ne in hoc quidem casu 
a lege devinctus maneret. — Inconsiderantia legis, 
aut obligationis. 

199. In foro externo, quum iudices cognoscere 
nequeant , quandonam duplex haec ignorantia , 
atque inconsideratio existat, propterea quod sunt 
interna hominis facta; haec, generatim loquendo, 
illi adhibere nequeunt uti criterium decisionum, 
ideoque quando lex positiva, de qua ipsi iudicant, 
promulgata est, huiusmodi ignorantiam, atque in- 
considerationem non existere praesumunt. Hinc illa 
iuridica regula , quae proprie praesumptio est : 
« ignorantia iuris non excusat ». 

200. Nunc attente consideranda nobis est tertia 
conditio « homo in actu operandi vim obligantem 
normae moralis sentire debet ; eamque distinguere 
oportet ab illo iudicio, quod eam consequi solet. 

§. 2. — De duobus iudiciis quae sunt duae proximae 
agendi normae. 

201. Quum homo ad operandum se se deter- 
minans, iudicat et sentit vim obligantem normae 
moralis, tunc constituit iudiciumquodab illo distin- 
guitur, quod hinc sequi solet ideoque cum primo 
confundi ; hoc enim alterum iudicium versatur in 
effectu, qui oritur ex observantia aut transgressione 
nonnae quoad moralem hominis statum; quodque 
appellatur conscientiae moralis. Re enim vera di- 
stincta sunt, licet simul connexa haec duo iudicia: 

Primum. « Illa norma moralis (menti praesens) 
hanc praescribit actionem ». 

Alterum. « Si hanc praescriptam actionem pono, 
bonum morale acquiro 

Quod si de actione vetita sermo esset, sunt quo- 

que duo distincta iudicia , licet inter se ligata , 
haec duo: 

Primum. «Illa norma moralis praecipit huiusce 
actionis omissionem ». 

Alterum. «Si hanc vetitam actionem patro, ma- 
lum morale acquiro ». 

202. Mens humana non sernper consecutiones , 
licet proximas , ab aliqua propositione deducit. 
Quapropter quum duo iudicia habentur , quorum 
alterum ab altero fluit, sed tamen inter se distincta 
sunt, et non identica, haudquaquam inferre licet, 
quoties mens primum elicit, debere necessario alte- 
rum quoque ponere; etenim experientia docet, 
mentem in primo iudicio sistere posse, et pariter 
ipsam interdum haud sibi cohaerere, ut fit, quum 
duo fert opposita iudicia , quia nexum , qui inter 
utrumque intercedit, non attendit, indeque eorum 
oppositionem non advertit. 

203. Porro rem ita interdum se habere posse, 
perspicuum est in casu nostro , si consideretur 
agendi modus proprius voluntatis bonae et simpli- 
cis , quae operatur instinctive secundum legem , 
quando in homine reflexio nondum valde evoluta 
est. Habeatur, ex. gr., homo sylvestris , qui , num- 
quam ullum ethicae praeceptum audiverit , sed 
tamen bonam indolem e natura sortitus sit. Hic 
sui similem in sylva nanciscitur a fera vulneratum, 
omniaque cito media adhibet, ut eius dolores le- 
niat, omni semota praemii spe: propriis humeris 
in suam casam gestat, vulnera medetur, cibo 
nutrit, quin ad sua incommoda, aut familiae indi- 
gentiam attendat. Perpendatur , quaeso , quid in 
mente, animoque huius sylvestris hominis acciderit. 
Profecto in omnibus hisce suis humanitatis actibus 



72 ETHICA GENERALIS. 

numquam mentem ad seipsum convertit, immo 
suimetipsius veluti oblitus, sponte illi homini sup- 
petias fert. Numquid ille hoc iudicium tulit: «ego 
sic operans bonum morale, moralemque dignitatem 
acquiro ». Nequaquam. Tota mente, totoque animo 
se ad obiectum a semetipso diversum convertit 
perceptio sui similis doloribus vexati, et naturalis 
sympathia: en notio, en moralis norma , in quam 
ille simplex homo respexit, quamque in hisce om- 
nibus actionibus habuit magistram et ducem. Is 
sensit exigentiam moralem istius notionis: « homo 
dolens », atque ad hanc moralem exigentiam mente 
et animo perceptam suas actiones accommodavit. 
Sua mens, animusque suus hic stetit, quievit, neque 
ultra progressus est , nullam rellexionem , nullum 
aliud iudicium contexuit. Uno verbo, secundum 
obiectivam, non vero subiectivam legis (46-48) exi- 
gentiam operatus est. Haec de prima proxima lege 
(V. Gerdii, t. II. Dell’ origine dei senso morale, ecc.). 

204. Verum quidem est, hominem illum ex suis 
actionibus debuisse intimo pectore suavissimam vo- 
luptatem degustare, sed huiusmodi est sensus mo* 
ralis , qui honestas aut turpes actiones sequitur; 

S ui confundi non debet cum iudicio, quod horno 
e morali actionum pretio statuit: iudicium nun- 
quam deest, sensus autem deesse potest , quia es- 
sentialis non est ad actionum honestatem aut tur- 
pitudinem constituendam. 

205. Voluntas ergo agit alias instinctu, alias refle- 
xione, et utroque in casu agit, duce norma morali. 

206. Quum voluntas, moralem normam contem- 
plata , nec aliam coniungens reflexionem exerit 
actus ab illa norma determinatos, bonae ac rectae 
naturae invitamentum secuta, operatur ex instinctu 

morali, quin posterius ex duobus recensitis iudiciis 
interveniat. Quinimo primum istud iudicium: illa 
nonna moralis praecipit hanc actionem , ne sem- 
per quidem forma expressa constituitur, sed potius 
lit quodam intuitu, qui convenientiam actionis cum 
lege exhibendo hominem per moralem sensum mo- 
net, in eius actione complementum exigentiae mo- 
ralis existere: hoc porro est quoddam iudicium 
implicitum et synteticum , non analyticum et in 
terminis. Turii vero homo virtutis cultor est, quin 
ad ipsam proprie reflectat. 

207. Revera conscientia moralis est « iudicium 
de actionis nostrae bonitate aut pravitate, deque 
morali voluntatis statu orto ex illa bona aut prava 
actione m. Quare ad moralem conscientiam consti- 
tuendam requiruntur duo illa iudjcia , quae su- 
perius distinximus; necessarium nempe est tum 
iudicium quo homo decernat aliquam determinatam 
nofmam iubere aut vetare illam peculiarem suam 
actionem; tum alterum iudicium quo concludat, 
se acquirere bonum morale, si illam praescriptam 
actionem faciat, aut acquirere malum morale si 
vetitam patret; necesse est, uno verbo, ut homo 
advertat non modo obiectivam legis exigentiam , 
sed etiam subiectivam (205). Hinc dicitur con- 
scientia moralis naturam sillogismi habere. 

208. Iamvero quum hominum ratio quemdam 
perfectionis gradum assecuta est, tunc non solent 
agere, quin in seipsis reflectant, et tunc conscientia 
moralis ipsis fit altera proxima suarum actionum 
regula. Nemo de hac veritate dubitat. 

209. Quum homo primum ex duobus inter se 
distinctis iudiciis tulit, nempe illa norma decernit 
obligatoriam seu praescriptam esse hanc actionem , 

vix ac ne vix quidem errare potest in hoc altero de- 
ducendo (ubi illud eliciat): si ergo hanc actionem 
pono , bene ago, si omitto , male ago. Quod iudicium, 
cum sit immediate a primo deductum, conscientiam 
moralem terminat, complet, et proprie appellatur 
dictamen conscientiae moralis. Sed ut hoc iudicium 
deducat, homo aliquo stimulo indiget. 

210. Ad huiusmodi iudicium constituendum, ad 
illam nempe consecutionem eruendam, quae voca- 
tur conscientia moralis, interveniat oportet causa 
aliqua, aut ratio sufficiens : haec porro causa prin- 
cipio homini male agenti non rleest ; nam. au hoc 
iudicium inferendum impellitur ab interno animi 
cruciatu, seu a morali acerbo sensu, qui improbam 
actionem comitatur, atque sequitur, immo dum 
eain homo patrare cogitat, iam persentiscit. 

211. Quum vero homo iam constitutus est in 
statu adultae reflexionis, ipse reflectendi habitus 
eum continue inducit ad suarum actionum con- 
scientiam sibi eflormandam. 

212. Haud igitur necesse est immorari in regulis 
tradendis quae doceant errorem vitare in illo poste- 
riori iudicio decernendo, quod e priori sponte fluit; 
sed potius oportet regulas edocere, quaruin usu ho- 
mo recte se gerat in constituendo illo primo iudicio 
(V. Gerdii, t. II. Dell’ origine dei senso comune ). 

§. 3. — Regulae spectantes primum iudicium, e quo alterum 
fluit, quod conscientia moralis vocatur. 

213. 1° Quaeritur, quaenam sint regulae, qui- 
bus error vitari possit in primo morali iudicio , 
cuius formula est: «talis norma constituit obliga- 
toriam hanc actionem (aut hanc omissionem) «. 

2° Quaeritur , utrum homo , qui errat in tali 

eflormando iudicio, judicando, ex. gr., aliqua spe- 
ciali norma ipsum ligari ad aliquam actionem, aut 
omissionem, vei*e debeat eam facere, aut omittere; 
judicando autem ab illa speciali lege se non teneri, 
utrum ab obligatione sit solutus. A postrema quae- 
stione incipimus. 

214. Qui iudicat, se debere determinatam ali- 
quam actionem facere aut omittere, quamdiu hoc 
sibi persuasum habet, debet illam ponere aut omit- 
tere. Ratio haec est, etiam si homo hisce in adiunctis 
non oppugnet exigentiam moralem illius normae, 
quae illa caret exigentia ; tamen legis aeternae mo- 
ralem exigentiam oppugnat ; quae lex praescribit , 
hominis voluntatem ita dispositam esse debere ut 
ad omnem obligationem se conformet, quaecumque 
esse possit, ob huiusce legis universalitatem. Atqui 
voluntas quae actionem ponit aut omittit, quum 
eam putat vetitam aut praeceptam, non habet hanc 
dispositionem a prima aeternaque lege praescri- 
ptam; ergo firma est praestituta regula (150). . 

215. Qui vero iudicavit ab aliqua speciali nor- 
ma se minime adstrictum esse, quando tamen i’ea- 
liter ipsum obligat, iste, cum primum de hac re 
aliquod dubium suboritur, perpendere debetutrum 
suum erroneum iudicium culpa» vacet, atque sin- 
cerissimum sit, atque in hoc casu ille non obliga- 
tur; quia deest tertia conditio, idest non cognoscit, 
actionem aut omissionem a norma fieri obligato- 
riam (200). At si hoc erroneum iudicium culpa 
non sit immnne, sive ob imputabilem discendi ne- 
gligentiam, sive ob malitiosam mentis caecitatem, 
sive ob impetum reae passionis , quae suo libitu 
judicia profert, hoc ipsum iudicium culpae impu- 
tatur, et actio inde profecta est culpabilis in caussa 


<r 



76 ETHICA GENERALIS. 

(181-186); atque hoc iudicium emendare debet. 

- 216. Ad primam nunc revertimur quaestionem. 
« Quandonam homo recte iudicat ab aliqua deter- 
minata norma ipsum obligari ad specialem actionem 
aut omissionem » , seu « quandonam aliqua pro- 
posita norma pollet vi obligandi ? » 

Ut haec quaestio solvatur, observandum est, er- 
rorem qui irrepere potest in falso constituendo 
iudicio de obligatione orta ab aliqua speciali nor- 
ma, duobus modis enasci posse: 1° aut quia false 
iudicatur, normam habere vim obligandi, quam 
non habet; aut viceversa iudicatur, normam pro- 
positam carere vi obligandi, qua vere pollet; 2° aut 
quia cum certum sit, aliquam legem habere vim 
obligandi , false iudicatur aliquam actionem perti- 
nere ad illam actionum speciem, quae a norma 
ligantur, quum reipsa ad illam non spectet; aut 
viceversa iudicatur, legem non complecti aliquam 
actionem, quam vere complectitur. De hoc altero 
errandi modo agemus postea (236-260), hoc loco 
sermonem circumscribimus ad exponendas regulas, 
quibus cognoscitur, quandonam aliqua proposita 
regula vi obligandi praedita sit. 

217. Iamvero omnes regulae quae huc spectant, 
ad hoc unum principium rediguntur. «Quoties- 
cumque rationabiliter timemus, ne contra aliquam 
normam agentes primam aeternamque legem vio- 
lemus, norma illa ut obligans habenda est ». 

218. Haec propositio ita demonstratur: 

Prima lex recognosce exigentiam entium est 

necessaria et suprema voluntatis norma (41 et 
seqq.). Quum necessariam dicimus, una simul af- 
firmamus, quocumque modo ipsa violetur a volun- 
tate, voluntatem, eiusque subiectum hominem malo 

morali infici. Igitur humana voluntas ligata manet 
ad vitandum id omne, quod possit etsi remote illam 
supremam legem transgredi. Eadem hinc voluntas 
promta esse debet ad vitandam non solum certam 
illius legis violationem , sed etiam vel ipsum eam 
violandi periculum. Voluntas ut bene disposita sit 
quoad illam primam legem, debet , velle eo modo 
operari, quo certitudinem habeat, se legem non 
ofFendere. Nam si illa assentiretur se exponere vel 
soli periculo violandae legis, sequeretur volunta- 
tem, neque observantiam in hanc legem omnibus 
aliis suis affectionibus praeferre, neque hanc legem 
aestimare uti supremam et necessai'iam agendi 
normam ; quia demonstraret se illam legem parvi 
facere, atque dispositam esse ad se constituendam 
in statu violatae legis. Debet ergo voluntas quod 
ad primam et supremam legem pertinet, tutiorem 
partem semper eligere : quam veritatem aliis verbis 
sensus communis exprimit hisce moralibus princi- 
piis. «Honestati primae partes concedendae sunt». 
— «Pereat mundus, et fiat iustilia , etc. » Huc 
quoque spectant verba Tullii: « bene praecipiunt 
illi , qui vetant quidpiam agere , quod dubites 
aequum sit an iniquum: aequitas enim lucet ipsa 
per se, dubitatio cogitationem significat iniustitiae» 
(de OlF. I. IX); denique morum magistri- magno 
consensu id ipsum confirmant. 

219. Ilinc eruitur confirmatio illius veritatis. 
Prima supremaque norma omnem voluntariam acti- 
vitatem obligat, non suos tantum actus, sed suam 
ipsam dispositionem , quod quidem magni refert 
alta retinere mente ob utiles consecutiones, quae 
inde in scientia morum fluunt (151). 

220. Superes t videre , in quibusnam facti spe- 



78 ETHICA GENERALIS. 

ciebus quispiam contra aliquam determinatam nor- 
mam moralem operans, rationabiliter timere debeat, 
se primam legem offendere, et quandonam hic timor 
vanus sit; ex hac enim solutione cognoscitur, utrum 
illa norma habeat vim obligandi, necne. 

§. 4. — Regulae ad cognoscendum quandonam homo agens contra 
aliquam moralem normam rationabiliter timere debet, se primam 
legem offendere. 

221. Ut hasce regulas statuamus, omnes morales 
normae in duo summa genera distinguendae sunt, 
nempe in normas rationales et normas positivas . 

Omnes normae sive rationales, sive positivae, eo 
spectant, ut voluntas humana « recognoscat entia 
secundum eorum exigentiam moralem » videlicet 
omnes ad primam normam uti ad earum supre- 
mam rationem, communemque formam referuntur. 
Normae seu leges positivae a rationalibus oriuntur 
hoc modo. 

Normae rationales determinant quaenam sit mo- 
ralis exigentia, qua diversa entium inlelligentium 
genera pollent. Sed aliquod ex hisce entibus intelli- 
gentibus talem habet moralem exigentiam, quae 
absolute indicit «omnes subiectorum voluntates ad 
huius entis voluntatem conformentur». Huiusmodi 
est Deus, cuius voluntas, utpote suprema domina 
et causa omnium rerum, postulat ut omnium crea- 
turarum voluntates divinae se subiiciant (105). Sed 
hinc fit, ut illa voluntas ius habeat imperandi ce- 
teris voluntatibus, seu praescribendi quidquid ipsa 
vult; quod autem praescribitur, ceterae voluntates 
execjui debent, non alia de causa , nisi ob reveren- 
tiam erga voluntatem imperantem : quod vero vo- 
luntas suprema praecipit vocari solet speciatim 

praeceptum , aut lex positiva , prout aut homini in- 
dividuo, aut alicui societati praescribitur. 

222. Iamvero quamvis eiusmodi exigentia pro- 
pria sit solius divinae voluntatis, nihilosecius eius- 
dem quoque participes sunt superiores societatis 
ecclesiasticae et civilis; qui tamen non possunt ar- 
bitrarie imperare, sed id tantum, quod necessa- 
rium est ad societatis , quam regunt finem asse- 
quendum, quodque ceteroquin legi rationali, cui 
ipsi quoque subiiciuntur, non adversetur. Firmiter 
ergo tenendum , legem esse positivam , quatenus 
suam habet vim obligandi ex reverentia debita in 
auctoritatem legitime imperantem; quod si vim obli- 
gandi etiam ab aliis rationibus intrinsecis hauriret, 
tunc sub hoc respectu lex esset quoque i’ationalis. 

223. Hisce praeiactis dicimus: 

1° Quotiescumque rationale periculum ingruit, 
ne actio aliquam normam, quae ad ordinem ratio- 
nalem pertineat , transgrediatur , manet obligatio 
ill;.m omittendi, et quoties rationale periculum ha- 
betur violandae normae moralis, omittendo aliquam 
actionem, existit obligatio eam faciendi. Nam adire 
periculum violandae normae rationalis , semper 
continet periculum laedendae primae atque aeter- 
nae legis. 

2° Haec regula non complectitur legem positi- 
vam ; nam sese obiicere periculo transgrediendi 
legem positivam non semper idem est atque se obii- 
cere periculo transgrediendi primam aeternamque 
legem. Primae regulae demonstratio. 

224. Lex rationalis, prout est obligans, eo sem- 
per reducitur , ut prohibeat patrare malum ; hoc 
autem consistit in damno aut deordinatione , qiiae 
enti rationali infertur. 

225. Huiusmodi damnum aut deordinatio vetila 
a lege rationali aut fit per actus internos, aut per 
externos. 

226. Actus interni aestimationis aut contemptus, 
amoris aut odii, idque genus alia, nisi bene ordinati 
sint convenienter ad exigentiam entis, quod eorum 
est obiectum, deordinationem moralem in subiecto 
operante gignunt, qua hoc subiectum sibi ipsi grave 
damnum infert; ex.gr., si hominis voluntas parata 
non esset ad legem obligantem servandam, homo 
hac sua prava dispositione interna non aliis entibus, 
sed sibi ipsi noceret, in se ipso ordinis eversionem, 
malujn morale induceret. Atqui homo omni procul 
dubio debet bonum morale omnibus rebus prae- 
ferre; ergo debet etiam cavere omnibus modis, seu 
certus esse , se in tantum malum non incurrere. 

227. Actibus externis qui internos sequuntur, 
homo sibi, suique similibus nocere potest. lamvero 
id facere, sive legem rationalem oppugnando, sive 
non fovendo illam internam reverentiam, quae a 
prima lege praescribitur ergf entia intelligentia, 
primae legi directe opponitur. Voluntas igitur ita 
comparata esse debet, ut nunquam velit ullum adire 
periculum iniuriae et damni inferendi naturae in- 
telligenti. Hinc sequitur vetitam esse non modo 
omnem actionem , quam iniuste esse damnosam 
certe concipimus, verum etiam illam, quae aliqua 
probabilitate concipitur, huiusmodi esse posse. 

228. Quatenus ergo non conformare proprias 
actiones ad aliquam normam moralem , etiam in- 
certam et dubiam, continet periculum nocendi enti 
rationali, sive hoc ens sit idem subiectum operans, 
sive aliquod aliud , existit obligatio servandi illam 
legem, quamdiu rationale dubium de illo periculo 

non exuitur. Nam, etiam in eo casu quo specialis 
illa norma non existeret, diversimode operari idem 
semper esset ac supremam legem oppugnare, quae 
iubet recognoscere, venerari entia intelligentia, ve* 
tatque , uti absolutam necessitatem quamcumque 
illis inferre iniuriam. 

229. Nunc ut probe constet, hanc regulam non 
complecti legem simpliciter positivam, duo distin-* 
guenda sunt: 1° reverentia, quae interiori animo 
erga legislatorem fovenda est, quam lex rationalis 
praescribit; 2° et ipsius positivae legis executio. 

230. Legi positivae obediendum est ob reve- 
rentiam erga legislatoris voluntatem, non aliam ob 
causam (222); quare huiusce reverentiae violatio 
nunquam culpa vacat. 

231. Quaestio itaque eo vertitur, ut statuatur, 
utrum eo casu, quo legis positivae existenlia dubia 
esset, aut in seipsa, aut quoad subiectum operans, 
unde non omnes tres conditiones existerent (198), 
utrum, inquam, eam non exequendo, reverentia in 
legislatorem laedatur. Quaestio, inquam, hoc solo 
cardine vertitur, nam non exequi legem positivam 
(semoto omni contemtu in legislatorem), non con- 
tinet periculum offendendae primae legis, quoniam 
finis legis positivae, ut talis, non est evitare dam- 
num aut damni periculum erga ens intelligentia 

f >raeditum, sed tantummodo conformare se ad vo** 
untatem imperantem. 

, 232. Hisce praemissis, cum manifestum sit, vo- 
luntatem imperantem , ideoque legem positivam 
nondum cognosci, quamdiu dubia manet, quia du- 
bitare non est idem ac cognoscere, sequitur: legem 
positivam dubiam remoto omni legis aut legisla- 
toris contemtu, ac manente animi dispositione 

semper prompta ad obediendum legi statim ac co- 
gnoscatur, non parere obligationem, neque per se 
ipsam, neque ob periculum transgrediendi primam 
legem, nocendo entibus intelligentibus, nam hoc 
periculum non existit. 

233. Discrimen igitur inter normam rationalem 
et positivam hoc unum est: cum lex specialis ra- 
tionalis dubia est in subiecto, ideoque in seipsa 
non obligans, remanet tamen , ad illam non atten- 
dendo, periculum violandae legis aeternae, ac uni- 
versalis, quae utpote necessaria et suprema , exigit 
absolute, eam animi qualitatem, per quam homo 
numquam illam violandi periculum adeat; e con- 
trario, si lex positiva dubia est, ideoque non qbli- 
gans, homo, illi non parendo, nullum offendendae 
primae legis periculum obit. Fatemur ergo genera- 
tim, hoc principium verum esse, «lex dubia nou 
obligat »; nimirum huiusmodi principium verum 
est, tum quoad legem rationalem, tum quoad po- 
sitivam; sed lex dubia rationalia continet, ut dixi- 
mus, periculum violandae legis primae , quae lex 
certa est et evidens, atque tanta necessitate, atque 
universalitate imperat, ut tota voluntatis dispositio 
ad illam tendere debeat, adeoque hanc legem cer- 
tam includit : « homo numquam debet in periculum 
venire transgrediendi legem rationalem » ; quae 
regula est ipsissima lex suprema, sub forma prin- 
cipii reflexi. 

234. Hinc nova fluit ratio, cur lex positiva dubia 
non obligat; quia nempe legislatoris intentio, seu 
voluntas ea non est, neque esse potest, ut lex obli- 
get nisi eius cognitio certa sit. Quapropter apud 
iurisprudentiae scriptores solemne est — leges in- 
stituuntur' quum promulgantur — idest ut lex obli- 

cet, requiritur promulgatio ; et legumlatores cum 
legem promulgant, semper aliquod temporis inter- 
vallum statuunt ad legem cognoscendam, antequam 
fiat obligans; et nonnisi elapso illo statuto tempore, 
praesumitur eius cognitio , atque viget adagium : 
Ignorantia iuris non excusat. 

. • i » 

Art. 3. 

Regulae ad cognoscendam voluntatis, eiusque actuum 
relationem ad legem. 

255. Nobis proponimus hoc argumentum ita 
circumscribere, ut hoc unum quaeramus: «quan- 
donam aliqua voluntatis activitas ligata est a lege 
prohibente aut praecipiente » (97). 

Activitatem voluntatis vocamus, sive eius habi- 
tualem dispositionem, sive actum. 

256. Voluntatis dispositio est prorsus devincta a 
prima aeternaque lege, quae iubet eam esse compa- 
ratam ad nihil praetermittendum , quo homo certus 
sit, se omni ex parte ad legem esse conformatum. 

257. Actus voluntatis a legibus specialibus ligati 
sunt, quae aliquam actuum classem spectant. Inde 
oritur quaestio utrum aliquis actus in ea specie 
contineatur, quae prohibetur aut praescribitur. 

258. Iam novimus, voluntatis actus esse inter- 
nos aut externos. Quod spectat ad mere internos, 
cuius generis sunt aestimatio, amor,.etc., non solent 
esse obiectum legum positivarum, sed normis ratio- 
nalibus subiacent : ideo consentanei perpetuo esse 
debent optimae voluntatis dispositioni quam prima 
lex praecipit. 

259. Verum quando actus interni externos cor- 
poreosque producunt, tunc quaeri potest : « utrum 
actus externus sit alicuius specialis legis scopus 
an non ». 


Digitized by Google 



84 ETHICA GENERALIS. 

Ut plene huic sciscitationi satisfaciamus, primum 
omnium considerare oportet: «quot sint actus ex- 
terni partes , quae legi subesse possunt » : quare 
illius analysis facienda. Iamvero actus externus 
considerari nequit plane ab interno divisus; tunc 
enim actus moralis non esset, sed tantummodo ma- 
terialis. Revera lex semper voluntati indicitur; actus 
autem praescriptus, aut vetitus, non aliud significat 
quam actum quem lex praecipit, aut prohibet nos 
velle; atqui velle est semper aliquid internum, licet 
eius manifestatio et complementum externum esse 
possit. 

240. In actu exteriori ita considerato, idest in 
actu exteriori quem volumus aut nolumus, quatuor 
distinguenda sunt : 

I. - Intentio operantis; 

II. Substantia actus; 

III. Accidentia interna actus ; 

IV. Accidentia externa, seu relationes quae vo- 
cantur circumstantiae. Sed nos vim vocabuli cir- 
cumstantiae paullisper extendentes , hoc vocabulo 
complectimur omnia accidentia actus tum interna, 
tum externa, ideoque de tribus tantum disseremus: 
1° de intentione; 2° de actus substantia; et 3° de 
circumstantiis. 

241. Intentio est motus voluntatis dirigentis 
actum ad aliquem finem; et finis ipse, ad quem 
actus a voluntate dirigitur, intentio quoque appel- 
latur : atque generatim est id , cuius gratia ali- 
quid fit. 

242. Pretium morale intentionis cognoscitur 
considerando , utrum « finis , cuius gratia aliquis 
exercetur actus, conveniat cum lege prima, aut illi 
sit ponlrarius ». 

243. In actibus obligatoriis , ut intentio recta 
sit, necesse est finem actus obligatorii esse obc - 
dientiam legis , aut universalius, oportet exercere 
actum praescriptum , actumque vetitum omittere 
in obsequium exigentiae legis moralis. Qui legem 
servaret ob alium finem, semoto obsequio erga exi- 
gentiam legis, materialiter solum eam adimpleret, 
suoque oflicio non fungeretur. 

244. In actibus non obligatoriis, sed simpliciter 
licitis (non praescriptis, neque prohibitis) intentio 
recta est, quando actus habet finem licitum aut 
supererogatorium ; in quo posteriori casu actio 
speciale pretium habet. 

245. Intentio numquam recta est, quoties exer- 
cemus actum, quem legi contrarium cognoscimus, 
licet fiat ad bonum finem: nam hic finis bonus in 
seipso, cessat esse bonus, quia excludit finem sa- 
tisfaciendi exigentiae legis; quod profecto neces- 
sarium est, ut intentio recta sit. Hinc sequitur, 
numquam facienda esse mala, ut eveniant bona, 
seu nefas esse ad finem honestum contendere per 
media inhonesta ; gravissimus est error iste : « finis 
honestat media «. 

246. Moralis itaque intentio actionis est relatio 
quam habet ad prhnam legem, consideratam a vo- * 
luntate agente. Eapropter interni actus observan- 
tiae in legem, aut aversationis, non dicuntur habere 
intentionem, quippequi cum intentione ipsa unum 
idemque sunt. E contrario actus externi quippequi 

ab interno voluntatis actu ordinandi sunt ad le- 
gem , distinguuntur ex eorum morali intentione , 
quae veluti eorum forma est. 

247. Quod si voluntas ad legem non fertur quo- 
dam instinctu morali (203), sed ad eam fertur, aut 

eam aversatur ex deliberata sententia, ex praece- 
denti decreto rationis praclicae, tunc intentio mo- 
ralis proprie consensus moralis nomen acquirit. 

248. Sed iam de distinctione inter actus substan- 
tiam , eiusque accidentia. Haec distinctio oritur a 
«principio cognitionis», quo fit ut homo quidquid 
concipit, id omne concipiat per ideam universalem 
existentiae, seu per ens ideaie (quod lumen rationis 
vulgo appellatur). Quoniam vero in ente contin- 
gente substantia ab accidente secernitur, idcirco 
eadem,distinclio a mente humana in actus morales 
transfertur. 

249. Substantia est primus ille actus, per quem 
aliquod ens subsistit, et per quem concipitur ope 
ideae specificae abstractae ; accidentia vero sunt illi 
posteriores actus qui primum subsequuntur, eum- 
que determinant. Igitur substantia alicuius actus di- 
citur id quod in suo specifico et abstracto conceptu 
includitur; eius autem accidentia dicuntur illae de- 
terminationes, quae eius conceptum et nomen non 
mutant, sed determinant id, quod est indetermina- 
tum in specie abstracta , et sic illud redigendo ad - 
speciem plenam , complent. ( Rosmini N. Saggio 
sull’ origine delle idee, sez. F', p. V> c. I). 

250. Praecipua actus accidentia, seu praecipuae 
circumstantiae septem recenseri solent, quas Cicero 
refert hoc versiculo : 

Quis, quid, ubi, quibus auxiliis, cur, quomodo, quando; 

hisce porro Aristoteles addit octavam circa quid. 

' 251. Ex hisce circumstantiis , ut observat S. 
Thomas , « illae quae exprimunt modum ope- 
randi, locum, et tempus, nempe quomodo , ubi et 
quando , pertinent ad actum ipsum , quippequae 

eius qualitatem aut mensuram determinant, quid 
determinat actus effectum , et propter quid, circa 
quid, quis, et quibus auxiliis determinant qualuor 
causas actus finalem , materialem , agentem et 
instrumentalem. 

252. Sed Ethicae studiosus attente hoc ani- 
madvertere debet; eumdem nempe actum concipi 
posse sub diversis rationibus; ex quo fit, ut aliqua 
actus circumstantia saepe fiat eius substantia, pro- 
ut sub diversa ratione res consideratur. 

Exemplo sit « actus comedendi alicuius arboris 
fructum». Iluiusmodi actus sub multiplici ratione 
considerari potest, vel tamquam actus materialis, 
vel salubris, uti medicus eum considerat, vel uti 
moralis. In primo casu substantia actus est esus 
fructuum, accidentia autem sunt ea omnia quae 

f >erlinent ad modum edendi , 1° praepropere , 
ente, etc. ex parte subiecti edentis, et 2° ad qua- 
litatem et quantitatem fructuum ex parte obiecti 
quod comeditur. 

Verum idem actus consideratus ut salubris, aut 
insalubris habet pro substantia relationem inter 
cibum in stomacho receptum et vires digestivas; 
et eius accidentia sunt id omne, quod hanc rela- 
tionem determinat, efficiendo illum cibum magis 
minusve enutrientem, aut incoctum; quem clFe- 
clum non perpendit qui illum actum concipit ope 
notionis materialis. 

Quod si eumdem actum consideremus sub no- 
tione actus moralis, tunc eius substantia derivanda 
est a legibus quae illum prohibent, aut praeci- 
piunt. Ex. gr. si ponamus eos fructus non esse 
proprios edentis , sed alterius, haec circumstantia 
non consideratur in conceptu actus materialis , 

quia ipsi esC extranea; pariter non consideratur 
in conceptu medico, quia ad cibi salubritatem aut 
insalubritatem nihil refert; sed certe est elemen- 
tum conceptus moralis , eiusque substantiam et 
speciem constituit; nam ex illa circumstantia fit 
ut ille actus sit furtum , et accidentia atque cir- 
cumstantiae quae furti qualitates determinant, 
sunt circumstantiae morales. 

255. Igitur in quolibet actu considerare debe- 
.mus quaenam sit illa prima qualitas aut conditio, 
ob quam ille praecipitur aut prohibetur; haec 
porro moralem substantiam actus constituet , ce- 
terae autem qualitates et conditiones quae illam 
sequuntur, naturam habebunt circumstantiarum , 
aut accidentium moralium. 

254. Sed semel statuta morali substantia actus, 
in illa prima sua circumstantia aut qualitate per 
quam praescribitur aut prohibetur, circumstantiae 
morales quae illam sequuntur, duplicis generis 
esse possunt; nam 1° aliquae novam moralitatis 
speciem actui morali addere possunt; 2° aliae 
vero augent tantum , aut minuunt actus morali- 
tatem, quin novam adiungant speciem. 

255. Circumstantiae, quae novam moralitatis spe- 
ciem addunt, sunt illae ob quas actus subiiciuntur 
alicui novae legi praecipienti aut prohibenti spe- 
cifice diversae a prima. Sic furtum, ex. gr. , quod 
per se vetitum est a lege iustitiae commutativae, 
fit insuper sacrilegium, si res furto ablata sacra 
sit , quia prohibetur etiam a lege quae imperat 
«res sacras venerato ». In hoc casu nova moralis 
substantia priori substantiae morali quasi inseri- 
tur; quae sua quoque habet accidentia aut circum- 
stantias culpam augentes aut minuentes. 


Digitized by Google 



PARS PRIMA.— CAPUT V. 89 

256. Ex quibus notionibus colligere licet, 1° ut 
cognoscatur utrum aliquis actus a legibus praeci- 
piatur, an prohibeatur, necesse est eum ex omni 
parte considerare-, quia non solum e'x eius sub- 
stantia materiali, sed etiam ex quolibet accidenti 
prohibitus aut praescriptus esse potest; 

2° Diversa species moralilatis actus derivanda 
est a specifica legum diversitate , quae sub aliquo 
respectu illum imperant, aut vetant; 

3° Plures leges specie diversae eumdem actum 
pro scopo habere possunt ob diversa eius accidentia 
(materialia, etc.), ideoque idem actus ad diversas 
moralitatis species pertinere potest; 

4° Diversae denique circumstantiae, quae eidem 
specificae legi subiiciuntur, illae sunt quae dicun- 
tur augere aut minuere peccatum. 

257. Quomodo autem leges inter se specifice 
distinguantur, inferius dicemus (267, 283). 

258. Postrema quaestio. «Si quis certus non 
sit, sed dubius, utrum aliqua actio ob aliquam 
eius qualitatem aut circumstantiam subiiciatur legi 
obliganti, debet ne eam considerare uti a lege li- 
gatam?»} In hac facti specie, legis existentia certa 
est; dubitatur solum, num actus talem habeat na- 
turam , ut lex illum complectatur. 

Respondemus: quoties dubium tale est, ut ho- 
minem coniiciat in violandae legis rationalis peri- 
crtlum , pars tutior sequenda (224-234). 

259. Quid vero, si violandae legis rationalis pe- 
riculum ingruere videtur, tam unam quam alteram 
partem amplectendo, si ex. gr. timeatur nostri si- 
mili damnum inferre tam faciendo quam omittendo 
actionem? Oporteret illam viam tenere, quae minus 

peric\llum involvit comparate ad aequale dam- 
num; et generati m illam partem, in qua productum 
ex probabilitate periculi , et ex quantitate damni 
minimum sit; namque haec una pars consentanea 
est dispositioni voluntatis legi obsequentis. 

260. Contra si dubium sit, utrum actus in lege 
positiva contineatur, an non, neque per accuratam 
investigationem certitudo acquiri possit ; pars pro- 
babilior eligenda. 


\ 

ETHICA SPECIALIS 

QUjE agit de modis boni honesti. 


PRAEFATIO. 


261. Quum boni honesti naturam iam cogno- 
scamus tum per analysim trium eius elementorum, 
et per synthesim quae philosophica definitione 
omnia illa comprehendit, tum per regulas quae 
inserviunt ad illud cognoscendum realiter in hu- 
manis actionibus existens, progrediamur oportet ad 
media tradenda, quibus homo illud sibi acquirere 
potest. 

262. Homo suis actibus suisque habitibus bonum 
aut malum morale sibi comparat (18). Hi conside- 
rari possunt uti duo instrumenta maxime generalia, 
quibus ille voluntatis suae statum , atque seipsum 
meliorem aut peiorem efficit. Cum enim , ut vidi- 
mus, bonum morale sit status seu conditio una 
et simplex humanae voluntatis Ad primam legem 
optime dispositae et conformatae : sequitur bonum 
morale non contineri in peculiari actu, aut habitu, 

sed in effectu quem omnes simul actus, et habitus 
gignunt et relinquunt in voluntatis conditione. Fieri 
ergo potest ut aliquis actus in seipso consideratus 
bonus appareat, et tamen homo eius auctor expers 
remaneat boni moralis ob suam malam disposi- 
tionem, quae in aliis actibus se se manifestat: fieri 
pariter posset, ut aliquis existat in homine habitus 
per se bonus, sed minime sufficiens ad bonum mo- 
rale homini tribuendum , quia alii habitus et actus 
mali illum comitantur. Iuyat ergo considerare actus 
habitusque speciales tamquam media, quibus homo 
sibi ipsi bonum morale comparat , potius quam 
tanquam ipsum bonum morale; et sub hoc respectu 
nos ea perpendere suscipimus. 

365. Verumtamen si quis paullo subtilius hanc 
rem perpendat, intelliget, affirmari posse nullum 
actum, nullumque habitum plene esse bonum per- 
fectumque, nisi e bona voluntate oriatur ; quia ra- 
dicis corruptionem semper continet; cum voluntas 
quae legi plene non adhaeret, nullum actum cum 
plena bonitate velle queat. Sed istud actus, habi- 
tusve vitium a radice ortum non impedit, quominus 
ille, abstrahendo ab eius radice, in seipso sit bonus. 

264. Iamvero humani actus boni sunt , quando 
officiis moralibus satisfaciunt. Habitus autem sunt 
boni, si ad bonos actus tendant. Agemus ergo in 
Ethica speciali de officiis , deque habitibus mora- 
libus. 

CAPUT I. 

DE OFFICIIS MORALIBUS. 


Art. 4. 

Definitio et divisio. 

265. Officium dicimus illum actum , qui erga 
aliquod ens inlelligens exercetur modo convenienti 
ad eius moralem exigentiam. 

266. Entia inteliigentia sunt propria obiecta 
actuum moralium. 

Quare prima officiorum moralium divisio ab 
entium intelligentium diversitate derivanda est. 

267. Entia inteliigentia manifestando practicae 
rationi aliorum entium intelligentium propriam 
exigentiam moralem, fiunt primae normae morales, 
aut leges rationales , secundum quas haec agere 
debent. 

Quemadmodum ergo prima officiorum divisio 
ducitur abobiectis erga quae exercentur; sic dicere 
quoque licet , eam derivari a primis legibus Vatio- 
nalibus. 

268. Sed a legibus rationalibus eruuntur insuper 
ceterae officiorum moralium subdivisiones. Quo- 
modo porro hoc fiat, nobis declarandum est. 

Si aliquod ens intellectivum in sua essentia con- 
cipiatur, exigentiam generalem manifestat, quae est 
lex illa generalis, in qua virtualiter praescribuntur 
et determinantur omnia moralia officia, quae erga 
illud exerceri possunt. At si idem ens consideretur 
in suis specialibus dotibus, suisque specialibus re- 
lationibus ad divei’sos hominis actus, diversaque 
organa et instrumenta, quibus operativae faculta- 

tes utuntur; in hoc casu illud manifestat totidem 
speciales exigentias, quae homini fiunt totidem 
leges rationales, ex quibus totidem officia determi- 
nantur. Hinc quemadmodum diversa intellectiva 
entia primam officiorum divisionem suppeditant; 
ita diversae leges rationales, quae ab ipsis oriun- 
tur , ceteras inde fluentes eorumdem officiorum 
divisiones praebent. 

269. Etenim si homo una dumtaxat potentia 
polleret, quae dicitur practica ratio, si entia illi 
exhiberentur seiuncta alterum ab altero, et tam- 
quam simplicia suae cognitionis obiecta , omnis 
profecto eius inoralitas in entium recognitione 
circumscriberetur. Nulla ipsi esset necessitas alias 
speciales normas deducendi a prima lege consti- 
tuta ab entium conceptibus. 

Sed praeter facultatem recognoscendi aestimari- 
dique entia, qualia in se sunt, plures aliae sunt ho- 
minis facultates, et potissimum 1° facultas affectuum 
rationalium et sensibilium, qui dividuntur in plura 
genera, huiusmodi sunt, ex. gr. , veneratio, gratus 
animus, obsequium, benevolentia, etc.; 2« potentiae 
animales, passivae et activae, per quas cum mundo 
exteriori communicat, ex quo voluptates doloresque 
capit, quemque ad suum finem, suainque utilitatem 
ordinare potest, et viceversa ad suum damnum. 

270. Ad hoc entia ipsa homini non repraesen- 
tantur solum uti obiecta suae cognitionis, sed uti 
causae quae in ipsum agunt , aut agere possunt, 
atque bonum aut malum inferre ; pariterque uti 
apta ad recipiendam quoque in seipsis hominis 
actionem , quae illis entibus utilis aut damnosa 
esse potest. 

271. Iamvero quum omnes hominis potentiae 

immediate aut mediate cum voluntate connecta n- 
tur, ad ipsum hominis finem ab illa ordinari de- 
bent uti moralis ordo postulat: etenim homo, eius 
nempe pars activa quae in voluntate posita est, 
omnibus vii'ibus bonum morale sequi debet, uti 
saepius declaravimus, nisi ipse malus fieri velit, 
quia illud bonum necessarium est (229 et seqq.). 
Igitur ne permittere quidem debet, ut aliqua sua 
potentia inferior, quatenus a sua voluntate depen- 
det, a fine et ordine morali aberret. Quo pacto, 
totus homo, etiam quoad suas partes inferiores, 
bene honesteque ordinatus fit. Nam homo ex sua 
propria constitutione unus est; quae hominis unitas 
in hoc consistit, ut omnes partes atque facultates 
inferiores superiori obediant, quae principium ra- 
tionaleest, in quo proprie natura humana consistit. 

272. Ut autem omnes potentiae inferiores per 
vim et vigorem voluntatis ad normam mOralem se 
conforment, quae voluntati imperat; praetereaque 
ut istarum potentiarum elfectus ad eas perficien- 
das, non autem corrumpendas concurrant, eas con- 
servando, aptioresque efficiendo ad finem illum, ad 
quem homo tendere debet; principium rationale 
idest voluntas magna prudentia opus habet, cum 
suis in operationibus ad illas potentias pertinen- 
tibus duo attente perpendere debeat. 

1° Utrum operationes potentiarum consenta- 
neae sint cum rectis rationis practicae actionibus; 
quod quidem haud setnper scitu facile est. 

2° Utrum elfectus quos harum potentiarum 
operationes in homine producunt, bene an male' 
ipsum ad virtutem disponant , ut eos qui male 
disponunt, vitemus; eos autem qui bene dispo- 
nunt, promoveamus. 

273. Haec duo homo cognoscere nequit nisi 
inferiorum potentiarum operationes continuo com- 
paret cum recta voluntatis agendi ratione, ideoque 
modum determinet, quo potentiae inferiores agere 
debent, quibuscumque in circumstantiis versentur, 
ut cum recta voluntate perfecte consentiant. 

274. Jamvero hunc potentiarum inferiorum 
honestum agendi modum definire, idem est ac 
e prima norma morali alias normas aut regulas 
speciales derivare, quae variarum potentiarum in- 
feriorum actionibus praesint, idque pro omnibus 
specialibus circumstantiis in quibus versari queant. 

275. Ilaec necessitas statuendi speciales regulas 
et normas , fit pariter manifesta , si consideremus 
entia, quae sunt nostrae moralis activitatis obiecta, 
non solum intellectui nostro repraesentari , uti 
entia, sed etiam uti praedita variis relationibus 
activis et passivis, beneficis ac maleficis erga nos 
et vicissim erga se ipsa. Quamobrem statuere opor- 
tet aliquam regulam operandi erga ens pro singulis 
huiusmodi relationibus, sub quibus nobis exhibe- 
tur, ex. gr. , ens quod nos beneficio afficit , habet 
novam moralem exigentiam qua illud caret, a quo 
nulla beneficia accepimus (142). Erit igitur quae- 
dam norma duobus illis hominibus communis : 
Fenerato naturam humanam. Sed erit etiam alia 
specialis norma servanda erga primum : Esto gra- 
tus, ac beneficii memor. 

276. Ilasce omnes speciales agendi normas recte 
deducere, in formulas redigere, easque eodem or- 
dine disponere quo derivantur, nihil aliud est, 
quam pedetentim scientiam moralem componere 
ac perficere qua parte agit de officiis. 

277. Quamquam non omnes homines eo semper 

perveniant, ut specialem normam nanciscantur pro 
diversis agendi casibus qui illis exhibentur, quando 
nimirum agitur de norma speciali quae longo ra- 
tiocinationis filo a principio moralitatis deducenda 
est; attamen omnes homines in id pro viribus stu- 
dere debent, quo si eorum perspicacia non perve- 
niat, excusatione digni sunt, dummodo bona fide 
operentur. 

Ex quibus notionibus colligere est, diversas 
morales formulas in mentem humanam venire ex 
sequentibus fontibus. 


Art. 2. 

De fontibus formularum moralium. 

278. Diversitas formularum moralium ex hisce 
fontibus dimanat. 

1° Ab entibus cognitis, quae moralem exi- 
gentiam manifestant; 

2° A variis horum entium relationibus ad ho- 
minem subiectum obligationis; 

5° A variis humanis potentiis cum voluntate 
connexis, quas voluntas dirigere debet, ut ipsae 
quoque normae morali subiiciantur, quae ad ipsas 
non spectaret, semoto earum cum voluntate nexu; 

4° Ab obieclis homini externis, corporeis, quae 
per se carent exigentia morali, sed quae ita ordi- 
nanda sunt, ut entium intelligentium morali exi- 
gentiae satisfaciant, seu inorali perfectioni serviant. 

279. Manifestum est omnia haec quatuor genera 
ad formulas morales multiplicandas conferre, adeo 
ut si in formula unum, aut alterum ex illis mutetur, 
formula ipsa diversa evadat. En exempla: 

Primus harum formularum fons, ut diximus, 

sunt entia quae moralem exigentiam habent : hinc 
si diversum est ens, diversae sunt formulae; si ens 
est Deus, existent formulae officia erga Deum con- 
tinentes ; si ens est homo, existent formulae officio- 
rum erga hominem. 

Alter fons sunt entium relationes. Quare si ens est 
idem, sed relationes mutentur, diversae formulae 
oriuntur. Huiusmodi ens, ex. gr., sit Deus, sed sub 
duabus bonitatis et iustitiae rationibus considere- 
tur : bonitatis relatio formulas exhibebit officiorum 
in Deum, amoris, grati animi, fiduciae, etc. Relatio 
iustitiae eas suppeditabit quae continent officia in 
Deum, timoris, spei, etc. 

Tertius fons sunt potentiae cum voluntate con- 
nexae. Cum omnes hae potentiae dirigendae sint 
ordinate ad aclum moralem voluntatis, speciales 
formulas producunt. Exemplo sint potentiae persua- 
sionis et sensitivitatis, Deus primum hominem vetat 
quodam vesci fructu, ne moriatur. Voluntas debet 
praecepti auctoritatem recognoscere illud summo- 
pere aestimando, sed hoc satis non est. Illa suis 
potentiis persuasionis ac sensitivitatis ita imperare 
debet, ut prima divinae comminationi fidem adhi- 
beat, posterior autem coecum instinctum compe- 
scat. Hinc formulae huiusmodi officium exprimen- 
tes : Deo crede ; sensum compesce. 

Quartus formularum denique fons habetur in 
rebus exterioribus, uti in mediis ad finem. Ita si 
homo iubetur Deum colere, media autem divini 
cultus in semetipso, inque suis similibus fovendi , 
eumque exprimendi secundum rectura naturae 
humanae instinctum, sunt templa et aras erigere, 
oblationes et sacrificia offerre, aliaque id genus ; 
hae certe omnes res, omnia haec obiecta , externa 

totidem formulis materiem suppeditabunt, ulpole- 
quae habent mediorum naturam , quibus entium 
exigentiae satisfit. 

280. Qui munus sibi sumeret has omnes morales 
normas recensendi, nunquam finem faceret. Quae 
normae multo magis multiplicantur , si earum di- 
stinctio derivetur etiam ex variis dialecticis formis, 
quas habere possunt. Ilae formae sunt vel cathe- 
goricae, vel genericae, vel specificae. 

281. Cathegoricae fundamentum habent in tribus 
modis entis, idealis, realis, et moralis; in quorum 
singulis est ens totum. Unde suprema formula 
«recognosce ens» converti potest in tres sequentes 
cathegoricas formulas : 

I. Sequere rationis lumen (ens ideale). 

II. Adliaere toti enti reali. 

III. Ordinem moralem serva. 

Quaelibet ex hisce tribus formulis totam mora- 
litatem in suo veluti sinu continet , non secus ac 
formula prima. 

282. Formulae genericae in hyerarchiam ge- 
nerum plus minusve extensorum dividuntur; et 
quemadmodum quodvis genus omnes species in se 
continet, ita quilibet gradus hyerarchicus generum 
continet, sub alia dialectica forma, totam morafita- 
tem, uti rursus formularum specialium complexio 
eam comprehendit. 

283. Hoc nobis innuisse sufficiat , quo fit , ut 
saepe idem morale principium in diversis diale- 
cticis formulis expressum passim occurrat, ita ut 
multiplex illud esse videatur, quum reapse unum 
idemque sit, ideoque non est nisi fundamentum 
eiusdem classis officiomm. Hinc admonemur caven- 
dum nobis esse, ne varietate formularum decepti 

arbitremur diversa esse principia, quae sola diale- 
ctica forma inter se differunt. 

284. Commode iamnune de moralibus specia- 
libus officiis sermo institui potest , quae diximus 
primo distingui secundum entia intelligentia, mo-. 
rabiatis obiecta. Iamvero haec , ut vidimus , sunt 
praecipue duo; Deus et homo (104, 117). Loqua- 
mur ergo primo de officiis erga Deum, quae Reli- 
gionis nomine complectemur, postea vero de offi- 
ciis erga hominem, quae Humanitatis nomine ex- 
primemus. 

CAPUT II. 

HEUGIO. 

DE OFFICIIS IN DEUM. 

Abt. 1. 

Officia generalia. 

285. Primum generale officium , ceteroruinque 
fundamentum — Crede esse Deum. — Quamvis of- 
ficia in Deum fidem in eius existentia praesumere 
videantur; tamen haec ipsa fides iure meritoque 
considerari potest tamquam primum religionis 
officium. 

286. Re quidem vera in fide, seu in persuasione 
divinae existentiae duas partes distinguere oportet. 

1° Argumenta deducta a meditatione huiusce 
universi, humanitatis, legislationis moralis, etc. , 
quae Dei existentiam demonstrant , eiusque quasi 
directam cognitionem constituunt ; 

2° Voluntarium assensum, quem homo simpli- 
citer et plene illis argumentis praebet, unde mo- 
ralis recognitio existit. 

287. Prior pars, nimirum argumenta quae cre- 
dendi motivum offerunt, praesumitur seu antecedit 
officia in Deum , neque ipsamet officium esse potest; 
sed altera pars, nimirum voluntaria illis rationibus 
adhaesio primi officii fundamentalis naturam habet, 
et ceterorum conditio est. 

288. Praeterea animadvertendum est , fidem 
praestare enti quod est summum bonum, essentia- 
liter bonum , esse actum natura sua bonum , quia 
huiusmodi actu homo ipsi bono adhaerere incipit. 
Atqui nullus actus potest esse essentialiter bonus, 
nisi veritas sit eius obiectum : igitur huiusmodi 
actus obiectum est veritas; et existentia Dei est inter 
veritates recensenda. In hac demonstratione bo- 
num ad verum ducit. Credere itaque Dei existen- 
tiam est actus suapte natura bonus; ideoque mo- 
ralis officii conceptum habet. 

289. Alterum officium generale : Stude rectam 
divinitatis notionem acquirere . — Fides ergo divinae 
existentiae est primum officium erga Deum cetei’o- 
rum fundamentum. Sed cetera officia postea eruun- 
tur ex divinae essentiae notione magis minusve 
recta, et magis minusve profunda; quare alterum 
officium est studium cognoscendi Deum, rectamque 
divinitatis notionem acquirendi. 

290. Qui erroneam divinae essentiae ideam sibi 
effinxerunt, aliquid absurdi illi miscendo (quod 
populis idolorum cultoribus contigit) , errarunt 
pariter in officiis erga divinitatem statuendis. 

291 . Qui illam admodum imperfecte cognoscunt, 
flti ethnici philosophi, etiam valde imperfecte re- 
ligionis officia docent. 

292. Cognitio Dei perfectionem acquisivit per 
revelationem potissimum christianam , quae non 


Digitized by Google 



102 PARS ALTERA. 

modo naturale hominis lumen perfecit, sed novum 
idest supernaturale communicavit. Cum nostrum 
sit munus elliicam naturalem tradere, complecti 
non possumus ea officia quae e Dei notione super- 
naturaliter cogniti dimanant. Veriimlamen in per- 
sequendis officiis quae a naturali divinitatis cogni- 
tione erui possunt, nos illa etiam perfectissima ute- 
mur doctrina, quam Christus homines docuit. 

295. Officiorum in Deum complexio totam ethi- 
cam in sua perfectione continet. — Perfecta supremi 
Entis cognitio hanc gravissimam veritatem nobis 
manifestat, omnem ethicam, vel in maxima sui per- 
fectione consideratam revocari ad officia erga Deum 
complexive sumta. Et sane quid est Deus? 

Deus est ens essentialiter absolutum. Hinc tres 
entis formae in ipso inveniri debent. Ceterae res 
existere nequeunt, nisi per participationem: tres 
quidem formas participare possunt, non autem esse. 

294. Principium Ethicae est : recognosce ens 
(281). Atqui Deus est ens; ei'go moralis doctrina 
ad officia in Deum reducitur : atque illud princi- 
pium abstractum , si plenum fiat, in hoc alterum 
convertitur: recognosce Deum uti ens. Hinc sequi- 
tur, veram perfectamque religionem debere in suo 
vel u ti sinu omnem moralem doctrinam continere. 

295. Hinc praeterea sequitur, Ethicae principium, 
semota religione, esse quadantenus vanum, inane, 
quia licet statuat «recognosce ens in suo ordine» 
tamen non docet ubi ens istud existat, non illud 
determinat, neque iter commonstrat, quo ad illud 
perveniatur; contra vero -Religio docet, ens, quod 
est obiectum universale moralitatis, Deum esse. 

296. Re enim vera primum et quam maxime 
generale officium in Deum, quod est Religionis prin- 

cipium « recognosce Devum uti ens absolutum » , of- 
ficia quoque in hominem virlualiler complectitur; 
quatenus hunc considerat uti ens particeps simi- 
litudinis entis absoluti, nempe Dei (108): qua- 
propter Deus recognoscendus et venerandus etiam 
in eo ente, quod ipse ad propriam imaginem crea- 
vit. Hinc, abstracta Ethicae formula «recognosce 
hominem», si a religione perficiatur, in hanc al- 
teram perfectam completamque formam mutatur : 
recognosce hominem uti Dei opus ad suam imagi- 
nem et similitudinem jactum. 

297. Hinc fit, ut officia in Deum humanae digni- 
tatis verum titulum manifestent, doceantque ieve» 
rentiam, quae naturae humanae debetur, oriri ex 
illa veneratione, qua Deum prosequi debemus, ad 
cuius similitudinem homo conditus est. 

298. Cum ens in tribus formis sit, nos iam ob- 
servavimus, principium Ethicae praeter enuncia- 
tionem universalem, tres formas cathegoricas su- 
mere (281). Haec abstracta ratiocinatio officiis erga 
eris supremum applicari potest. Universale Ethicae 
prinoipium Deo applicatum, neque circumscribitur, 
neque mutatur, sed deificatur. Pariter tres formae 
cathegoricae Deo applicatae, neque contrahuntur, 
neque mutantur, sed fiunt divinae. In has con- 
vertuntur: 

I. Sequendo ens ideale, hoc lumen ad Deum uti 
ad suam sedem, fonlemque suum referto : 

II. Enti reali adhaerendo, omnem realem enti- 
tatem, teque ipsum ad Deum uti ad creationis et 
conservationis principium referto: 

III. Ens morale servando, recognosce, omnem 
moralem ordinem in divina voluntate essentialiter 
sancta sedem habere. 

In Ethica supernaturali haec tria principia se- 
quentes formulas acquirunt : 

I. Sequere Deum uti tuam lucem: 

II. Adhaere Deo uti tuo fini : 

III. Comple Dei voluntatem. 

Quaelibet es hisce formulis omnem prorsus su- 
pernaturalem morum doctrinam continet. 

§. unica. 

De relatione inter Ethicam et Religionem, 

299. Hoc loco iuvat nonnulla addere iis quae 
modo diximus (294 et 297) de relatione Ethicae ad 
Religionem , quatenus haec sonat complexionem 
omnium officiorum in Deum. 

Aliquod enim negotium facessere potest haec 
observatio : 

Officia Religionis minima pars sunt Ethicarum 
institutionum, ideoque Ethica eo latius quam Re- 
ligio patei’e videtur, quo totum est maius qualibet 
sua parte. 

Una simul affirmavimus , officia in Deum com- 
plecti etiam officia in hominem, omniaque omnino 
ethica officia, idque plenius ac perfectius, quam 
fiat in Ethicae principiis; unde concludendum esset 
Religionem complecti totam Ethicam, eamque etiam 
perficere. 

Atqui hae duae sententiae inter se oppositae 
esse videntur. 

300. Dissolvitur proposita difficultas. Mens hu- 
mana unam eamdemque rem sub diversis rationi- 
bus concipit, idest maiori minorive abstractione , 
atque etiam omni semota abstractione. Hinc fit, 
ut unaquaeque norma moralis diversas dialecti- 
cas habeat formas magis minusve abstractas ; 

atque hinc componi possit Ethica generalis quae 
complectitur formulas abstractas , et Ethica spe- 
cialis quae est complexio formularum abstraclione 
carentium. 

Hisce positis, dicimus, si Ethica consideretur uti 
complexio formularum abstractarum , tunc officia 
in Deum se habent ad hunc Ethicae conceptum , 
sicuti pars ad totum. 

Contra si Ethica consideretur ut complexio for- 
mularum quae non sint abstractae, sed plenae et 
determinatae ab obiecto quod exprimunt; tunc of- 
ficia ei'ga Deum, seu Religio in sinu veluti suo 
omnia omnino officia complectitur , ideoque Ethi- 
cam eamque plenam atque perfectam. 

301. Hae duae formae, quas Ethica sumere 
potest, debent simul coniungi et ordinari, quia 
ita ferunt leges mentis humanae. Itaque primo ex- 
ponenda est Ethica sub forma abstracta, et haec 
appellatur Ethica pura , generalis. 

Postea quod nonnisi initiale atque mancum est 
in abstraclione, completum et perfectum fit; ab- 
stractas normas applicando entibus, ad quae refe- 
runtur, et Deo in primis utpoteenti absoluto. Tunc 
Ethica fit, dixerim, solida, specialis, dumque plenas 
notiones assumit iisque componitur, eumuem ordi- 
nem servat, quem habent entia realia quibus appli- 
catur, proindeque ethica redigi potest ad officia in 
Deum eo modo quo omnia entia ad primum et su- 
premum rediguntur, cuius voluntate sunt id quod 
sunt. Ethicam pariter ad officia in nos ipsos re- 
vocari posse mox videbimus. 

302. Nihilominus verum firmumque manet entia 
intellectiva, statimac mente concipiuntur, reveren- 
tiam exigere, etiam ab homine quem Deus lateret. 

Sed obligatio quae in hoc casu induceretur, nonnisi 
imperfecta esset; sicuti imperfecta esset eorum no- 
tio, quoniam conceptus entium contingentium tunc 
solum perfectus est , quum eorum relationem ad 
ens necessarium continet. Qui ergo Dei cognitione 
caret, ethicae quoddam dumtaxat rudimentum ha- 
bere potest, non vero notionem completam quae in 
Religione praecipue christiana habetur. 

Ceteram , quid nuda ratio valeat in naturali 
morum doctrina , experientia quoque perspectum 
est. Qua in re, ne multus sim, paucis multa com- 
plectar. Celebratissimi legislatores atque philo- 
sophi Graeciae et Romae, qui in re morali plu- 
rimum insudarunt, aliqua tamen officia ignorarunt, 
in aliis cespitarunt, in aliquibus vero turpiter erra- 
runt : disciplina ipsa ex se vitiosa fuit, quippequae 
boni moralis naturam, munerisque sanctitatem ab 
ultimo veroque fonte non repeteret, et apta san- 
ctione destitueretur; et per eos erudiri, ut par 
erat, vulgus non poterat. Haec facta relationem con- 
firmantia inter Ethicam et Religionem quae una 
est, eaque revelata, Deistae nunquam convellent. 
Deistarum autem nomine invaluit donari quoscum- 
que Dei exislentiam, et immortalem animi naturam 
admittentes negant revelationem. 

303. Formce cathegoricce officiorum erga Deum. 

Iam observavimus cUmpletam Dei notionem do- 
cere , ipsum esse ens absolutum in tribus formis 
idealitatis , subsistentiae, et morali tatis ; ideoque 
officia erga supremum Numen in tribus cathego- 
ricis formis iam indicatis consistere. 

Iamvero officia erga supremum Numen illis tribus 
formulis respondentia vocantur moralitas , cultus y 
obedientia (Rosmini, fd. dei D. v. 2). 

304. Etenim Deus quatenus in se eminenter ens 
ideale continet, ideoque est veritas, postulat, ut 
homo quavis in re moraliter operetur; quia secus 
ideale ens oppugnando, Deum, ad quem pertinet, 
oppugnaret. 

Quum Deus sit ens subsistens , qua tale est , 
exigit, ut cetera entia subsistentia, quae ipsum 
norunt, illi tamquam supremo principio ac fini ' 
cultum praebeant. 

Denique quia Deus est ens morale, idest sanctitas 
essentialis, qua tale iure suo exigit, ut cetera entia 
in quavis i'e propriam voluntatem divinae perfecta 
obedientia conforment. 

305. Quodlibet ex hisce tribus vocabulis exprimit 
summam officiorum in Deum, sub diversa tamen 
relatione, ideoque alterum in altero continetur. Et 
sane non datur perfecta moralilas sine cultu, et 
obedientia in Deum ; non datur cultus perfectus 
sine moralitale et obedientia ; pariter non datur 
obedientia perfecta sine moralitate et cultu. 

306. Sed, ut diximus, quodlibet ex hisce voca- 
bulis exprimit quidem complexum officiorum erga 
Supremum Numen , sub quadam tamen speciali 
relatione; nam vocabulum moralilas omnia reli- 
gionis officia complectitur, quatenus ea revocat ad 
recognoscendum Deum , uti ens ideale seu supre- 
mam legem , quae commonstrat quid in singulis 
casibus agendum sit; vocabulum cultus omnia 
item officia continet quatenus haec eo redigit, ut 
Deus aestimetur , uti entis plenitudo, ad quem 
omnis honor , atque observantia ceteris entibus 
debita ultimo referenda est; vocabulum obedientia 
omnia quoque erga Deum officia comprehendit, 
sed ea reducendo ad recognoscendum Deum uti 

voluntatem ens universale ordinantem; ad quam 
quaevis alia voluntas se conformare debet. 

507. Summa dictorum — Hinc colliguntur se- 
quentia 

1° Omnis actus moralitatis suapte natura in 
Deo desinit , ideoque quemadmodum omni actu 
honesto Deus honore afficitur, ita quilibet actus in- 
honestus Deum offendit; unde neque dantur actus 
voluntatis indifferentes, neque peccata mere, ut 
aiunt, philosophica. 

2° Homo qui satis Deum cognoscit, ideoque 
ipsum aestimat et credit uti verita.tem, supremam- 
que legem moralem, debet quoque proprias actiones 
ad Dei obsequium hahitualiter referre , quae hinc 
specialem dignitatem acquirunt ; quemadmodum 
huiusce hominis actiones si inhonestae sint, maiori 
iniquitate inficiuntur ; huiusce «Sfficii aliquod vesti- 
gium habetur quoque apud veteres philosophos. 

3° Quamvis homo qualibet bona actione quodam- 
modo Deum colat; tamen est quoddam speciale actio- 
num genus, quarum immediatum obiectum est Deus, 
quae actiones vocabulo cultus specialis designantur. 

4° Etsi homo certus sit, per moralitatem et per 
specialem cultum recte Deo praestitum se operari 
conformiter ad divinam voluntatem, nihilosecius 
debet fideli obedientia quodvis etiam aliud iussum 
exequi , quo Deus illi suam voluntatem manifestat. 

5° Divina voluntas legibus etiam positivis, aut 
praeceptis manifestatur, sive Deus ea immediate, 
sive mediate per suos nempe administros viros- 
que divinitus instinctos communicet. 

6° Voluntas Dei cognoscitur etiam meditando 
eventus qui ab eius providentia reguntur. Sollicitus 
porro homo esse debet, ut eam cognoscat, ac fideli 
et forti animo illi se subiiciat. 

Aiit. 2. 

Officia specialia. 

308. Sermonem habituri de specialibus officiis 
in Deum, ea sub nomine cultus simul colligimus; 
atque in duo genera partimur, in cultum internum 
et in cultum externum. 

§. 1. — De cultu interno. 

309. Cultus internus consistit in illis persuasio- 
nibus, actibus, internisque habitibus, quibus homo 
Deo tribuit quod debetur eius essentiae, et perfe- 
ctionibus, atque attributis, quorum ope mens hu- 
mana divinitatem cognoscere solet. 

310. Deus ut ens subsistens, cognosci solet per 
attributum omnipotentiae; ut suprema veritas co- 
gnosci solet per attributum omniscientiae ; ut ens 
morale, cognosci consuevit per attributum Sancti- 
tatis et bonitatis. 

311. Primum horam attributorum, omnipoten- 
tia , ab homine adorationem postulat, qua mens 
humana propriam imbecillitatem cum divinarum 
virium immensitate conferens, altissima admiratione 
atque stupore completur, summam venerationem, 
ac reverentialem timorem concipit; hinc homo hu- 
militer de seipso sentit, idest intime proprium ni- 
hilum fatetur, habita ratione magnifici illius entis, 
quod est totum, omniaque creat et continet. 

312. Homo hisce sensibus comprehensus divi- 
num nomen proferre non audet , nisi considerate 
et reverenter; modesto et humili animo huiusce 
universi procurationem observat, atque veneratur; 
cunctaque divina iussa facit. 

313. Alleram ex hisce attributis, sapientia, a 
priori non disiuncta, exposcit ab homine docilitatem 
ad divinum verbum, poenarum metum ob occulta 
scelera , et praemiorum spem ob occulta merita , 
amorem sapientiae, quae a Deo venit, desiderium 
videndi Deum facie ad faciem et alia huiusmodi. 

314. Qui hisce sensibus afficitur, is magna tan- 
gitur cura , atque filiali timore, ne in sua vivendi 
ratione aliquid agat, quod Summo Numini displi- 
ceat, et candido apertoque animo se gerit in Deum, 
pro certo habens nihil eum latere posse. 

315. Tertium horam attributorum , bonitas , a 
prioribus non seiuncta, ab homine postulat sum- 
mum ac finalem amorem , sive aestimationis, sive 
amicitiae, sive grati animi, sive concupiscentiae; 
summam fiduciam ac persuasionem, qua credimus 
Deum optime cuncta moderari ad maius bonum , 
et ea quae petuntur bona, elargiri velle; et quia in 
notione bonitatis et misericordia continetur, hinc 
oritur quoque in peccatore spes veniae conse- 
quendae, etc. 

316. Hisce affectibus erectus homo, preces Deo 
fundit, quibus omnia bona petit; bona moralia 
imprimis, videlicet peccatorum veniam, voluntatem 
bonam reclique tenacem, quod Dei quoque donum 
est; moralium tentationum fugam; deinde cetera 
bona cum illis prioribus consentanea. 

§. 2 . — De cultu externo. 

317. Agentes de cultu externo, incipimus ab eius 
obligatione quam hisce argumentis demonstramus. 

1° Homo debet propriae naturae ordinem ser- 
vare, quia reverentia in naturam intelligentem po- 

stulat servari eius intrinsecum ordinem , quo est 
constituta. Hinc sic ratiocinamur ; naturae humanae 
ordo huiusmodi est, ut quum ipsa componatur ex una 
parte invisibili (anima) et ex altera parte externa et 
visibili (corpore), quidquid evenit in parte prima, 
idest in cogitationibus, sensibus et affectibus paullo 
intensius, id in altera manifestetur: ideoque sensus 
affectusque in divinitatem, qui vehementes esse de- 
bent, naturaliter in gestibus et operationibus cor- 
poralibus exprimuntur, qui exteriorem cultum con- 
stituunt: atqui hisce manifestationibus adversari 
idem est ac naturae humanae ordinem oppugnare; 
ergo cultus externus erga Deum in homine admitti 
debet. Quod s.i illa oppositio et compressio actuum 
externorum in divinitatis honorem oriretur ex 
animi indifferentia, aut odio in Supremum Numen, 
tunc impietatis scelus adderetur. 

518. 2° Psycologica lex est, actum interni affe- 
ctus non esse ita completum , idest intensitatem 
cuius est capax, non acquirere, nisi in actum ex- 
ternum erumpat, in eoque absolvatur. Iamvero 
actus cultus interioris debent esse perfecti et quam 
maxime intensi, igitur absolvendi ac perficiendi 
sunt per actus externos, qui eorum sunt comple- 
mentum. Sensus communis et factum omnium 
populorum hanc legem confirmant. 

519. 5° Homo internos erga Deum affectus in 
seipso fovere debet. Sed altera psycologica lex 
docet, hominis intentionem non posse se figere at- 
que erigere ad Deum nisi per sensibilia signa. 
Homini ergo necessaria sunt sensibilia signa, quae 
Entis Supremi attributa , atque relationes expri- 
mant ; ut hominis mens in illum reflectat, affeclus- 
que dirigat, atque vividos ardentesque servet. Uno 

verbo, sublato externo cultu , internus in homine 
aut non nascitur, aut cito evanescit. 

520. 4° Externus cultus est vinculum , quo ho- 
mines in societate religiosa, seu theocratica devin- 
ciuntur; et Supremi Entis dignitatem decet, ipsum 
non modo ab individuis, sed etiam a specie hu- 
mana coli. Igitur inter specialia erga Deum officia 
hoc recensendum, nempe omnes homines debere 
se in societate coniungere ad recognoscendum ac 
venerandum Supremum Numen uti communem 
eorum Dominum et Creatorem. 

521. 5° Hoc officium erga divinitatem officiis 
confirmatur, quibus homines inter se devinciuntur. 
Nam quisque desiderare debet, ut cultus, quem 
ipse Deo praebet, asuisimilibus etiam exhibeatur ad 
eorum bonum, quod primo morale est, deinde tem- 
porale etiam et civile, quia civitas nulli fundamento 
melius ac firmius innititur, quam communi civium 
pietati in Deum. Hunc cultum etiam postulat amor 
iustitiae in Supremum Ens. Etenim satis Deum 
non colit, qui ceteros pariter hunc venerari non 
cupit. Nihil porro magis confert ad venerationem 
internumque Dei cultum in aliis excitandum, quam 
exterior publicusque cultus a societate inter ho- 
mines exhibitus. 

522. Cultus ergo non modo externus , verum 
etiam publicus et socialis esse debet. Quae veritas 
confirmatur a positiva Ecclesiae Institutione, cuius 
auctor est Deus. 

525. Cultus exterior est complexus eorum actuum 
atque externorum rituum qui internos animi affe- 
ctus in divinitatem produnt, complent, excitant, 
eosque puros vividosque servant. Qui perpendit 
cultus externi naturam, foedosque ethnicorum usus, 

quibus coli ac placari Summum Numen rebantur, 
intelligit , homines indigere Divina religione, ut 
certum, definitumque modum assequantur, quo in 
hisce muneribus recte et sancte fungantur. 

324. Ex qua definitione liquet, a cultu exteriori 
qui suapte essentia interiorem comitatur, haec di- 
stinguenda esse. 

1° Pietatis simulatio , quae in eo posita est, 
quod homo actus exterioris cultus exerceat aut 
causa lucri et temporalium bonorum (hypocrisis), 
aut causa ostentationis (pharisaeismus). 

2° Pietas mechanica, quae vocibus, corporisque 
gesticulationibus continetur , quae consuetudine 
fiunt, quin aliquis internus Sensus eas comitetur. 

325. Praecipui actus divini cultus sunt: ^pre- 
ces; 2° sacrificium; 3" juramenta ; 4° vota. 

326. Precis nomine venit omnis mentis elevatio 
ad Deum, omnis internus, aut etiam externus ser- 
mo, quo homo Supremum Ens alloquitur, ideoque 
ad ipsam referuntur: 

1° Significatio omnium internorum atque ex- 
ternorum actuum reverentiae et laudis in Deum; 

2° Gratiarum actiones pro collalis beneficiis ; 

3° Gratiarum petitiones. 

327. Ethnici et speciatim Stoici a divinitate pe- 
tere solebant bona externa , non vero interna mo- 
ralia. Hinc Horatius epist. I. 17: 

Sed satis est orare lovem, qui donat et anfert. 

Det vitam, det opes : aequum mihi animum ipse parabo. 

Qui gravissimus error oriebatur : 1° quia Deum 
cognoscebant ut potentem et sapientem, non vero 
ut sanctum, atque sanctitatis fontem; 2° quia su- 
perbe de liberi arbitrii viribus praesumebant. 



114 PARS ALTERA. 

528. Christiana religio homines docuit : 1° quem- 
libet mortalium Dei auxilio indigere in primis, ut 
iustus fiat , quippequi nascitur corruptus , Deo 
exosus , deinde ut bonum morale plene operetur ; 
2’ bonum morale esse solum illud hominis bonum, 
ad quod cetera omnia ordinanda et subiicienda sunt. 

o29. Praeterea ethnici aut quotquot etiam Chri- 
stianae religionis indolem satis non cognoscunt , 
saepenumero ea Deum rogant, quae, si obtine- 
rent, grave damnum ipsis inferrent; quo in casu 
divinae bonitatis est, eos non exaudire. 

Vere utilia poscere sapientiae proprium est, 
quae vera bona a falsis secernit, quae sunt mala; 
et hinc fit, ut vir honestus dumtaxat, qui nempe 
virtutem ceteris rebus praefert, bene orare noverit. 
Plato in altero Alcibiade hanc rem versat, osten- 
ditque quomodo homines errarent in eorum peti- 
tionibus in Deum , laudatque hos versus graeci 
poetae : 

0 Giove re, concedi ottime cose 
A noi, sia che ad averle facciam voti 
O non facciamo, roa le cose male 
Ancbe da chi le cbiede, tu allontana. 

330. Sacrificium est oblatio alicuius rei homini 
carae facta Deo in recognitionem eius supremi 
dominii. 

331. Hic religionis actus semper et ubique apud 
omnes gentes viguit, suamque originem ducit ab 
illa psycologica lege, quae hominem eo inclinat, 
ut actibus exterioribus interiores compleat (318). 
Quare humano instinctui haud satis est recogno- 
scere aliquo interno actu supremum Dei domi- 
nium, nisi hunc interiorem actum aliquo externo 
absolvat, quo aliquid sibi carum Deo offerat , 

illud destruendo, eo fine ut testetur, Deum esse 
dominum hominis, ortiniumque rerum. Homo hac 
agendi ratione- profitetur se Dei recognitionem, 
obsequium, voluntatem omnibus propriis rebus 
anteferre. 

, 332. Sacrificium , quatenus ordinatur ad reco- 
gnoscendum supremum Dei dominium ; dicitur 
sacrificium latreuticum. 

333. Sed hoc ipso religionis actu praeterea eo 
intendimus: 

1° Ut Deum peccatis lacessitum placemus — 
sacrificium propiliatorium ; 

2 J Ut beneficia a Deo nobis eollata recogno- 
scamus — sacrificium eucharisticum ; 

3° Ut nova dona a Deo obtineamus — sacri- 
ficium impetratoriwn. 

334. Iusiurandum est affirmatio veracitatis pro- 
prii testimonii, aut fidelitatis propriae promissionis 
confirmatae per expressam provocationem ad Deum 
omniscium, omnipotentem et iustum vindicem men- 
dacii et perfidiae. 

335. Huiusmodi provocatio est actus religionis, 
qui Deum uti omniscium et omnipotentem iustitiae 
vindicem proclamat et confitetur; ideoque iuste 
alteri deferri et praestari potest , modo de re aga- 
tur magni momenti. 

536. Tribus modis contra hunc religionis actum 
peccari potest: 

1® Cum suscipitur iuramentum levi de causa, 
quod est contrarium reverentiae in Ens Supremum; 

2" Cum deest veracilas ; ideoque habetur per- 
iurium, quo gravissimo delicto homo iram Dei in 
se invocat. 

3° Cum aliquid promittitur illicitum , sacrile- 

gum , et vocatur Divini nominis profanatio, et 
prope tentamen constituendi Deum flagitii nostri 
participem. 

337. Huiusmodi iuramenlum ex se irritum est; 
nam ut fert adagium: « Iuramentum non est vin- 
culum iniquitatis ». 

358. Votum est promissio Deo facta agendi aut 
praestandi aliquid moraliter bonum, ceteroquin 
non praescriptum, sed mere supererogalorium. 

3o9. Huiusmodi actus ad religionem perlinet, 
nam per eum recognoscimus et proGtemur essen- 
tialem Dei sanctitatem, cui acceptum quidquid 
sanctum est. 

540. Conditiones necessariae : 1° vota fiant re- 
verenter et considerate ; 2° semel nuncupata, fide- 
liter reddantur. Etenim ea frangere, idem est atque 
fidem ipsi Deo datam fallere. 

CAPUT III. 

HUMANITAS. 

DE OFFICIIS IN HOMINES. 

341. Homo est alterum Ethicae obiectum. Of- 
ficia hominis erga hominem nomine humanitatis 
exprimi possunt (284). 

Art. 1. 

Officia hominis in seipsura. 

§. i . — Differentia inter officia in seipsum et in ceteros. 

342. Est ne aliqua differentia inter hominis of- 
ficia erga se, et officia erga alios ? Ex parte obiecti 
inter se non differunt: nam Qum in utroque casu 

horum officiorum obieclum sit horno, officia erga 
seipsum et erga ceteros sunt eiusdem naturae , ad 
eamdem speciem pertinent. 

543. Sed licet haec officia sint eiusdem speciei, 
ideoque eiusdem dignitatis, quia obiectum est idem, 
tamen ex parte diversae relationis quam homo habet 
ad se ipsum et ad ceteros, illa inter se ita differunt, 
ut duo officiorum genera constituant. Quaenain est 
ista specialis relatio hominis ad seipsum? — In eo 
consistit, quod homo, quum moralibus officiis in 
seipsum fungitur, ipse uno eodemque tempore est 
subiectum et obiectum moralitatis : contra quum 
moralia officia obit erga ceteros, ipse est tantum- 
modo moralitatis subiectum , obiectum autem sunt 
alii homines. 

344. Homo igitur in omnibus suis actibus sem- 
per est moralitatis subiectum ; at non in omnibus 
suis actibus etiam semper est eiusdem obiectum, 
quia modo Deus, modo alii homines suorum actuum 
sunt obiectum. 

545. Morum doctrina ad officia erga seipsum 
revocari potest. — Proposita distinctio notatu digna 
est , quia ex illa gravissimum fluit consectarium. 
Subiecto lex moralis indicitur ab omnibus obiectis 
quae moralem exigentiam manifestant. Hinc fit, ut 
si moralitatis subiectum legi non obedit , quod- 
cumque sit illud obiectum, e quo lex manat, sub- 
iectum semper male operetur , adeoque malo mo- 
rali se maculet, seque ipsum depravet. 

Iamvero pronum est intelligere, sub hoc aspectu, 
omnia officia moralia redigi posse quoad formam 
ad officia hominis in seipsum. 

546. Hanc veritatem iam innuimus, quando di- 
ximus, necessitatem obiectivam moralitatis in neces - 

sitatem moralem subiectivam etiam converti , quae * 
hac propositione exprimitur : nisi tu normam mo- 
ralem serves, teipsum deturpas, et in malum morale 
ruis ; atque affirmavimus principium obiectivum 
posse hoc subiectivo principio exprimi : Teipsum 
perfice , seu sollicitus esto tuae moralis integritatis. 

o47. Toto erraret coelo qui inde colligeret, hoc 
principium subiectivum suam obligandi vim a sub- 
lecto haurire ; nam iinmo potius illud principium 
non aliud exprimit, nisi obiecti auctoritatem, quae 
tanta est, ut si subiectum eam non veneretur, 
deforme, pravumque evadat (47). 

348. Iuvat igitur alta mente retinere, nomine 
obiecti, exprimi quodvis ens, quatenus mens illud 
concipit et contemplatur. Iamvero hoc ens quod 
menti praesens est, et mens contemplatur, potest 
esse ipsummet subiectum contemplans et moraliter 
agens; et in huiusmodi casu mens perspicit, quid- 
quid honesti subiectum operatur , id esse suum , 
propriumque bonum ; e converso quidquid inho- 
nesti operatur, id esse suum propriumque malum: 
hinc subiectum quavis sua bona operatione, se 
ipsum perficit, quavis sua mala actione, ipsummet 
fit deterius. Principium igitur «Propriam moralem 
« imperfectionem fuge , atque propriam moralem 
« perfectionem assequere » cunctam Ethicam com- 
plectitur. Hoc sensu, quin in errorem labamur quo 
statuitur legem a subiecto esse derivandam (subie- 
ctivistae), aut ab eius utilitate (utilitarii) , omnis 
morum doctrina reduci potest ad ofiicia in seipsum, 
eo ipso quod homo quodcumque malum ipse pa- 
tret, peccat adversus se ipsum, quia damnum sibi 
ipsi infert. Hinc illa hagiographi sententia «Qui 
diligit iniquitatem, odit animam sitam» (Ps. x. 6). 

549. Speciales modi quibus homo transgredi po- 
test officia , quibus devincitur erga seipsum. — 
Malum quod homo sibimetipsi inferre potest, ge- 
neratim lotjuendo, est sibi eripere bonum suum 
proprium, nempe honestum, se privare innocen- 
tia, et malum morale in seipsum inducere. 

Quoniam vero hoc malum homo sibi compluri- 
bus modis infert, nos sex hoc loco enumeramus : 

I. Omissio officiorum in Deum hominem valde 
deturpat , e contrario, eorum observantia ipsum 
nobilitat, perficit, complet. 

II. Quaevis actio, qua hoino voluntarie aliis ho- 
minibus malum infert, aut inferre pertentat, malum 
morale in eius auctore producit. Quavis actione , 
qua homo bonum sui similium auget, aut augere 
studet, ipse fit moraliter melior, honestior. 

III. Homo quin vel sui similibus, vel sibi malum 
aliquod, sive physicum, sive intellectuale inferat, 
aut inferre studeat, homo, inquam, propriam na- 
turam et personam morali deordinatione, puta per 
malas cogitationes aut affectiones, inficere potest : 
sicuti e contrario ordinem moralem in se ipso 
conservai’e et adaugere. IIoc vocabimus officium 
ordinis moralis in subiecto. 

IV. Quaevis actio, qua homo voluntarie malum 
intellectuale sibi infert, aut infei're nititur, deordi- 
n a tionem moralem in eius auctorem inducit. Contra 
vero homo ordinate studens suo intellectuali cultui, 
moralem pretium sibi acquirit. Quod officii genus 
appellabimus proprii intellectus cultum. 

V. Homo in proprium animum deordinationem 
moralem inducit , si voluntarie malum physicum 
sibi causet, aut causare pertentet; et vicissim potest 
bonum morale, ac meritum sibi comparare, corpori 

consulendo , dummodo debito ordine hoc faciat. 
Huiusinodi officii nomen erit, officium curae pro- 
prii corporis . 

VI. Tandem homo voluntarie nocens propriis 
externis rebus, malum morale in seipsum inducit; 
et cum morali merito seipsum iuvare potest earuin- 
dem ordinato usu et cura, hanc dicemus, officium 
proprii externi status. 

550. De primo et altero ex hisce sex modis, quibus 
homo in seipso ordinem moralem perturbare po- 
test, atit eum servare atque augere, hoc loco non 
loquimur; nam implicitus de iis sermo habetur, ubi 
officia in Deum, et in ceteros homines exhibentur. 

Restat ergo ut quatuor posteriores modos perse- 
quamur. 

§. 2. — De officio propriae moralis perfectionis. 

551. Primum speciale officium quo homo in se 
ipsum devincitur — Promove propriam moralem 
perfectionem, officium ordinis moralis exsequendo. 
Hoc officium duo alia continet; nam subiectum hu- 
manum debet : 

I. Ordinem moralem in seipso restituere, qua 
parte deficiens, eumque conservare qua integer est; 

II. Eum augere atque perficere, quia homo per- 
fectionis atque progressus moralis capax est. De 
utroque aliquid dicamus. 

552. Restituere et servare in sernetipso ordi- 
nem moralem. — Quid est ordo moralis ? 

Ordo moralis naturae humanae consistit : 

1° In practicae rationis subiectione ad legem 
moralem, atque ad Deum qui eius fons est; 

2° In passionum et propensionum corporearum 
subiectione ad rationem. 

353. Quod pertinet ad priorem ex duabus hisce 
conditionibus , 

In homine habetur moralis deordinatio, quando 
practica ratio legi morali veritatis, Deoque eius 
originali fonti non se subiicit, non oi>edit, ideoque 
homo contra primum officium peccat, quod erga 
* se exercere debet 

1° Si in omnibus disquisitionibus ac quaestioni* 
bus sincere veritatem non diligat, eique errorem 
praeferat — Officium anuindi veritatem. 

2° Si captivam teneat veritatem, eam obscuret, 
aut mendacio oppugnet — Officium sinceritatis et 
voracitatis. 

3° Si omnem prorsus abiiciat curam cognoscendi 
propria moralia officia, haec parvi faciens, aut ex 
animi proposito ea ignorare volens , ut aliquo 
praetextu ea transgredi possit; — Officium munera 
propria cognoscendi. 

4° Seipsnm inordinato amore prosequendo , et 
plus aequo se aestimando, unde homo indocilis fit 
erga verum — Officium docilis humili sque animi. 

5° Tandem cognitam veritatem voluntarie op- 
pugnando, adeo ut omnis falsitas in practieo indicio 
fit perversitas in hac priori parte moralis ordinis, 
quae in rationis practicae suhiectione ad veritatem 
consistit. 

354. Quod ad alteram partem, homo fit perver- 
sus, malus, quum passiones, eorporisque propen- 
siones in rationem dominantur. Homo itaque contra 
primum officium quod in seipsum exercere debet, 
etiam peccat ; 

1° Per incontinentiam quae intelligentiam de- 
primit, deturpat, eam infra fluxam atque vanam 
sensationem abiiciendo, huic adhaerendo uti vile 

mancipium, quum e contrario imperium sit conce- 
dendum inteuigenliae, quae verae spiritualis liber- 
tatis fons est — Castitatis officium. 

2° Per intemperantiam , qua homo rursus pro- 
priam intelligentiam infra gulae voluptates deiicit, 
nimio nempe cibo et potu — OffficiuiTC temperantiae 
et sobrietatis. 

355. Cibi intemperantia quinque modis committi 
potest, hoc versu comprehensis : 

Praepropere, nimis, laute, ardenter, studiose. 

Probrosa incontinentiae et intemperantiae vitia , 
praeter moralem perversitatem quam in hominis 
animum inducunt, etiam perniciosissima effecta 
contra corporis salutem producunt. Hinc adagia — 
Plures occidit gula, quam gladius. — Innumerabiles 
morbos esse miraris? Coquos numera. — Multos 
morbos multa fercula fecere, etc. 

356. 3° Per otium et animi evagationem , qua 
fit, ut homo, neglecto rationis dictamine quae iubet 
temporis beneficio uti in bonis operibus, solidum 
diem in nugis ludoque insumat — Officium gravis 
occupationis. 

4° Per iram ceterasque passiones, quae intelli- 
gentiam obnubilant, rationemque cuius est homi- 
nem regere, e solio suo exturbant, eumque excae- 
cantes , deformem , brutisque similem efficiunt — 
Officium vitandi perturbationes animi. 

357. Haec omnia officia ad duplex studium re- 
vocari possunt, cui homini incumbendum est quoad 
seipsum. 

I. Ad studium augendi dominii in seipsum, per- 
ficiendo rationis , libertatisque moralis potentiam , 
quae incrementa capit: 1° ex intenso amore virtutis, 

et sollicita reverentia in legem moralem; 2° ex vi- 
ctoria in seipsum, fraeno cohibendo proprias incli- 
nationes caecas, irrationales, impotentes (sui abne- 
gatio), quoniam quaevis in seipsum victoria suam 
vim moralem adauget; 3° praesertim precibus a 
Deo obtinendo auxilium , necessariamque animi 
fortitudinem. 

358. II. Ad studium minuendi vehementiam pas- 
sionum et appetituum irrationalium , quod obtine- 
tur f 1° sibi persuadendo magnam esse naturae 
humanae dignitatem, unde quidam voluptatum et 
dolorum corporis contemptus in animo enascitur, 
et quaedam mentis altitudo, salutarisque indignatio 
ad vilia et abiecta flecti nescia; 2° omnem escam 
atque illecebras sensuum removendo (sollicita sen- 
suum custodia, in omnibus moderatio). 

359. Augere et perficere ordinem moralem in 
semetipso. — Iamvero homo est perfectibilis ; ideo- 
que unum ex generalibus officiis hominis erga se 
hac formula continetur: propriam perjectibilita- 
tem evolve. 

360. Iluiusmodi formula applicatur tribus bono- 
rum speciebus, quae diversam habent dignitatem, 
seu inter se subordinata sunt; hinc existit: 1° ordi- 
natio moralis; 2° ordinatio intellectualis; 3° ordi- 
natio physica. 

361. Quod spectat ad ordinationem moralem, 
haec incrementum sumit, et evolvitur: 1° quo magis 
ratio dominatur in inferiorem naturae humanae 
partem , tenacius adhaerendo legi morali et Deo ; 
et 2° quo magis inferior pars compressa est, ratio- 
nisque fraenis subiecta. 

362. Est igitur singulorum hominum officium 
in se fovere et adaugere in dies habilitatem atque 

dignitatem moralem consiliorum extensione, maio- 
rique intensione propositi et nisus in bonum. Homo 
quoad moralem sentiendi, agendi, seque libere de- 
terminandi modum, perfectior etiam atque etiam 
fieri potest, ideoque eo niti debet. Potest et debet 
continuo in seipso summam reverentiam erga le- 
gem moralem, eiusque specialia dictamina angere, 
eamqueefficaciorem reddere, ea dictamina habendo 
ut iussa divina; potest et debet in dies roborare 
atque confirmare suam sapientem, benevolam, at- 
que strenuam sentiendi et operandi rationem, et 
pro occasionum et locorum varietate suis in mori- 
bus probitatem, suique moralis characteris nobili- 
tatem manifestare. 

563. Est etiam cuiusque hominis officium bene 
educare in seipso, praesertim a teneris annis, eas fa- 
cultates quae voluptatibus doloribusque praesunt, 
quibusque utilia appetimus, noxia vero aversamur. 
Nam quemadmodum huiusmodi facultates honestati 
nocere possunt, si effrenae sint et abnormes, sic 
prodesse possunt, si moderatae, rationi obsequentes 
sint, maiorique vigore ad bonum dirigantur. Nobiles 
animi sensus ignobilibus , abiectisque animalibus 
inclinationibus decet praevalere. Re enim vera exi- 
stuntquidam animi sensus, hominum optimae indolis 
proprii, qui magno sunt praesidio excolendae vir- 
tuti, et opportuno sunt fraeno illecebris vitiorum ; 
huius generis sunt potissimum pudor, sympathia ex 
nostri similium bonis et malis ; aestesis seu sensus 
pulchri naturae, aut artis. 

564. At pudoris praesertim maxima habenda est 
cura, utpotequi saepe innocentiae , virtutisque fir- 
missimum propugnaculum esse solet. Qui nobilissi- 
mus ac pretiosissimus animi sensus ita nos disponit, 

ut concupiscentiae inordinatae stimulum avefisemur, 
et aut ignoremus, aut sollicite fugiamus, quidquid 
pudicitiae opponitur, quam immodestia, liberiores 
sermones, ac obscoeni libri in periculum inducunt. 

565. Cum experientia doceat nullam esse causam 
quae magis rationis lumen obscuret, voluntatisque 
robur infringat, quam vehementes sensationes, atque 
appetitiones, quae idcirco perturbationes animi ap- 
pellantur, necesse est regimen facultatum, e quibus 
illae nascuntur, rationi committere, ut nimis vehe- 
mentes et' inordinatae nasci impediat, compescat; 
aut natas, eas temperet et regat, suoque imperio 
eas ePiam, si honestae sint, excitare valeat, servato 
ordine et modo, adeo ut, cum occasio tulerit, fiant 
veluti aculei et incitamenta bonae voluntati quae 
hinc ad praeclara et fortia gesta alacritatem et con- 
stantiam sumit. Huc valet illud Horatii dictum: 

Est modus in rebus , sunt certi denique fines 

Quos ultra citraque nequit consistere rectum. 

066. Quod quidem rationis in sensationes, appe- 
titusque imperium, quod Tullio est temperantia , 
tantae est necessitatis, ut, ea remota, homo nec 
probe, nec beate vivere possit. Quis enim tristior 
et infelicior illo, quem turbidi animi motus semper 
exagitant, commovenlque , acria desideria timo- 
resque vexant, inania gaudia illudunt enervantque, 
sceleris conscientia excruciat, et suimetipsius tae- 
dium atque fastidium conficit, inque desperationem 
adducit? Quis contra illo beatioi*, quem non prava 
cupiditas incendit; non culpae conscia mens mor- 
det; non cura angit; non lluxa bona decipiunt; 
nec huiusce vitae mala quae fortiter sustinet, per- 
terrent? 


126 


PARS ALTERA. 


§. 3. — De officio excolendi proprium intellectum. 

\ 

367. Alterum speciale officium hominis erga se- 
mel i psum — Promove propriam perfectionem mora- 
lem . , operam dando culturae proprii intellectus . — 
Cultus intellectualis haudquaquam moralis officii 
obiectum esset, si ad morale hominis bonum ordinari 
non posset. Quare hoc officium hac formula propo- 
nimus: «Officium moralis perfectionis promovendae 
per studium propriae intellectualis culturae ». 

Revera bonum hominis proprium est illud quod 
morale diximus, aut quidquid ad istud pertinet. 
Hinc cultus ipse intellectualis, si in se tantum con- 
sideretur , non habet rationem boni , sed tale est 
quando ad moralem hominis perfectionem dirigitur, 
et vere huic fini inservit. 

Falluntur ergo qui scientiam per se ipsam quae- 
runt, superbia vel mendaci fama ducti; neque eam 
habent uti medium ad moralem perfectionem, quae 
sicuti est unicum bonum per se, ita unicus finis est 
ad quem homo rationabiliter omnes prorsus suas 
actiones, omniaque sua desideria referre debet. 

368. Quo posito principio, intelligimus homini 
in propria intellectuali cultura comparanda has re- 
gulas esse sequendas: 

1° Iusto criterio utendum in scientiae aestima- 
tione ; unde homo cavere debet , ne eius iudicium 
pervertatur ex admiratione erga scientiam specie 
tenus splendidam, at erroneam, captiosam, indige- 
stam , vanitatis et ostentationis plenam , quae ipsa 
sibi sufficere, hominesque a moralibus obligatio- 
nibus solvere posse credit; sed scientiam potius 
realem, veritati conformem, rectam, bene ordina- 
tam, modestamque aestimare ac venerari debet. 

569. 2° Eo nitendum ut illas, animi dispositio- 
nes habeat, quae magis idoneae sunt verae scientiae 
acquirendae ; huiusmodi sunt : a ) humilitas , qua 
homo fit docilis veritatis discipulus, inanemque ab 
hominibus gloriam per scientiam non aucupatur; 
h) animi emundatio e vitiis atque passionibus, quae 
intellectus aciem obtundunt, eamque ad errores 
deflectunt. 

37Q. 3° Studiis incumbens primum omnium 
sollicitus esse debet sanam doctrinam potiusquam 
specietenus magnam sibi comparandi. Nimirum ve- 
ritatis amor et studium praevalere debet caeteris 
motivis; neque contentus esse debet, donec in re- 
bus gravissimis veritatem adipiscatur. Huiusce finis 
obtinendi gralia homo criterium sibi constituere 
debet, ut rerum sit iustqs aestimator; patientemque 
animum servare in veritate disquirenda, quae cum 
interdum abdita sit, longam multamque operam, 
et laboriosas disquisitiones postulat ut inveniatur. 
•/' 371. 4" Praeterea artes, scientiasque, quibus 
operam navamus , nitendum est ut penitus cogno- 
scamus : nam levis scientia parum prodest, immo- 
vero morali bonitati multum nocere potest. Longe 
praestat multum quam multa scire. 

372. 5° In cognitionum delectu illae praefe- 
rendae, quae commodiori usui sunt ad moralia 
proprii status officia perfecte obeunda. 

3/3. Ex hisce; a) unicuique necessaria est accu- 
rata cognitio suorum officioi'um , quae ad mores 
religionemque spectant , utilisque est cognitio ve- 
ru m , quae animum ad aeterna atque coelestia 
. erigere valent. Qui secernere didicit quid in mente 
sit verum aut falsum, in voluntate quid rectum aut 
pravum, in nostra cum aliis hominibus agendi ra- 

tione quid iustum aut iniuslum ; quid denique in 
hominum coetibus deceat, quid non; quid aequum, 
liberale, beneficum ; is profecto multum in sapien- • 
tia profecit. ^ 

374. 6) Decet pariter omnem hominem eas co- 
gnitiones et habilitates sibi comparare, quae sunt 
prima elementa et gradus culturae intellectualis , 
quaeque vitae usibus magis necessariae sunt , uti 
ars legendi, scribendi et numerandi, etc. 

375. c ) Ad hoc , cum quisque se applicare de- 
beat ad aliquam scientiam, ai’tem, aut occupatio* 
nem , sequitur, unumquemque debere intellectum 
suum excolere, imbuere cognitionibus, atque habi- 
tibus opportunis illi vitae, conditioni et statui, quem 
ipse elegit, aut ad quem ipsum determinarunt pro- 
priae habilitates, propensionesque naturales, atque 
circumstantiae, in quibus eum Dei providentia 
locavit. 

376. d) Tandem inter cognitiones artesque mi- 
nime necessarias, eas quisque eligere debet , quae 
cum sua occupatione statuque magis connectuntur, 
et maiori sunt praesidio ad officia plene obeunda. 


§. 4. — De officio propriae 'conservationis. 

377r Tertium speciale hominis officium erga se- 
ipsum : — promove propriam moralem perfectio- 
nem, conservando bonum propriae vitae corporeae , 
et quae ad ipsam spectant. 

Conservatio quoque optimi status corporis fit 
officium morale, quum consideratur uti conditio et 
medium moralis perfectionis: siquidem valetudinis, 
ipsiusque vitae conservatio aliud non est quam bo- 
num relativum ad bonum absolutum, idest morale. 

578. Quod ut elatius apparent, hoc officium in 
tria sequentia partimur; quae sunt: 

Conservatio vitae; 

2° Conservatio valetudinis; 

5 V Corporis durities laboribus apta» et aequa 
eius temperatio, qua promptius pleniusque morali 
rationi obtemperare possit. 

579. Prop viae vitae conservatio. 

Officium propriae conservationis 1° est corolla- 
rium formulae Neminem laede ; 2 P propria vita 
est conditio necessaria ad acquirendam exercens 
damque moralem virtutem, et praesens rerum sta- 
tus est veluti virtutis palaestra, et animae pedagogia, 
quae ad tempus a Deo praefinitum , virtutis suae 
experimentum praebere debet , vitaeque futurae 
coronam mereri. Igitur honestatis studium continet 
officium praesentem vitam conservandi tamquam 
illius conditionem. 5° Ratio demonstrat, hoc di- 
vinae voluntati consentaneum esse, sive quia Deus 
est auctor vitae, sive quia vehementissimum vitae 
instinctum in humanis pectoribus indidit; nam na- 
turae instinctus divini auctoris consilium declarant. 
Accedit denique positiva divina lex: Non occides. 

580. Hisce omnibus de causis suicidium est ab- 
solute illicitum, quia 

1° Personam humanam offendit, eatrt suo ma- 
iori relativo bono, quod est ceterorum conditio, 
expoliando ; 

2° Officium propriae moralis perfectionis lae- 
dit, eius conditionem destruendo, eitisque acquisi- 
tionem recusando; 

5° Offensionem et iniuriam Dei providentiae et 
voluntati infert, cuius est dotium vita nostra, cu- 
iusque intentio, ut diximus, manifesta est. 

581. Suicidium mentis alienationem consequi 
solet, sed plerumque illam antecedunt morum pro- 
fligatio, et praesertim impietas. Si suicidae mens 
consideretur , videre est eam fatali errore premi , 
quo sibi persuadet, morte intolerabile malum se 
fugere. Infelix suicida haud attendit, tantum abesse, 
ut malum praesens , saepe etiam ab imaginatione 
fictum , aut exaggeratum, avertat, ut contra adeat 
certum discrimen mali multo maioris et post fu- 
nera duraturi, cum anima humana immortalis sit, 
atque in altera vita a Dei iustitia pro meritis prae- 
mio vel poena affici debeat. Ad haec, ille non ad- 
vertit, aerumnarum magnam partem quae intole- 
rabiles videntur, interdum, mutata rerum facie, 
cessare, interdum vero longam diem atque patien- 
tiam eas lenire. Hinc Italus poeta canebat: 

Ogni svenlura 

Insodribile non dura, > 

* Soffribile si vince. 

382. Denique nonnisi falsura praeiudicium est 
censere eos, qui cruentas manus sibi inferunt, fortis 
animi signum praebere; nam 

Rehns in adversis facile est contemnere vitam : 
Fortiter ille facit qui miser esse potest. 

Quare S. Augustinus de atroce Catonis facto lo- 
quens , quod ethnicorum more Horatius nobile K 
vocat, dicit: «Mens infirma deprehenditur, quae 
« ferre non potest vel duram sui corporis servitu- 
« tem , vel stultam vulgi opinionem : maiorque 
« animus merito dicendus est qui vitam aerumno- 
« sam magis potest ferre, quam fugere » {De -Civ. 
Dei, I. 22). Mirum autem non est, ethnicos philo- 
sophos, quos latuit verum virtutis absolutum bonum 
hanc veritatem universaliter non cognovisse. 

383. Conservandae vitae officio adversatur quo- 
que delictura privati duelli, quod est duarum vel 
plurium personarum certamen privata auctoritate 
idtro citroque susceptum ad aliquam controversiam 
finiendam . 

384. Haec privata pugna adversatur 

1° Propriae conservandae vitae officio; 

2 * Prudentiae , siquidem non est idoneum 
medium ad controversiam dirimendam ex iure et 
aequo, quod tamen debet esse unicum operandi 
molivum. Et sane in hoc singulari certamine sons 
et insons aeque mortis aut saltem mulilationis pe- 
riculum incurrit; 

i, 3° Qui nostro aevo in hoc certamen descendunt 
imprudentiores et scelestiores sunt ipis Barbaris , 
qui in Europam atrocem hunc et stultum armorum 
usum intulerunt, quo effunditur eruor belli in pace. 
Barbari enim superstitiose rebantur hisce in certa- 
minibus, maxime cum nulla esset apud illos pu- 
blica potestas, iudicium Dei manifestari. At nostra 
aetas neque illo errore, neque illo imperfectae ci- 
vitatis statu laborat ; ergo duellorum amatores 
Barbaris ipsis stultiores et ferociores dicendi. De 
hoc hominum genere recte Horatius 

lura negat sibi nata, nihil non arrogat armis. 

4° Duellum cum domestico seu privato, tum 
etiam publico bono nocet. Namque si inter homines 
percrebescat haec ulciscendi ratio, quinam sive na- 
turalis sive socialis ordinis amor reliquus iam erit? 
Quaenam virtutis facies? Nonne mores -in barba- 
riem, societas in anax-chiam, virtus in vitium ver- 
teretur, si haec iniuriarum ultio esset officium , et 
delicti audacia esset fortitudo? Non est ergo verus 

honor ille , cuius resarcitionis praetextus adduci 
solet ad duellum cohonestandum. Hinc theocratica 
et civilis societas propriis legibus et poenis duel- 
lum vetant et puniunt. 

5° Denique historia docet, generosos fortesque 
viros sibi illatas iniurias parvi facere et spernere 
consuevisse; si enim irascaris, agnitae videntur. In 
hoc censu veniunt, ex. gr., Themistocles et I. Caesar. 

385. Oflieium terrenae conservandae vitae , ut 
diximus, non est absolutum, sed relativupi, et ad 
iinem honestum ordinatum, cuius gratia vita conce- 
ditur. Quamvis igitur seinper nefas sit vitam sibi 
directe eripere ; attamen vitandum quoque est con- . - 1 
trarium vitium, idest anxia, et plus aequo sollicita 
vitae cura, unde homines molles, enervatique fiunt. 

58G. Decet itaque hominem illud vitae genus 
amplecti, eaque socialia munera obire, quibuscuui 
vitae etiam discrimen coniungitur: hominem decet 
impavide mortem pati: 

1° Pro veritate tuenda , speciatim pro religio- 
nis veritatibus confirmandis ; 

2° Pro honestate et iustitia, quum mors sit po- 
tius alacri animo subeunda , quam aliquid turpe 
aut iniustum patrare; 

3° Et denique pro sui similium dilectione, sive 
Ecclesiae, sive patriae, sive familiae salus pericli- 
tetur, etc. (Gerdii, t. 8, Traite des combats 
singuli er s ). 

387. Conservatio salutis corporis. 

Iubet Ethica, eam corporis conditionem atque 
temperationem conservare , quae mentis operatio- 
nibus et dominio non obsit, immo vero illis prae- 
sidio sit. Ad hunc finem valetudo, vigor, agilitas, 
atque dqrities corporis inservire possunt. Sed quot- 

quot recensita bona quaerunt non alia tle causa 
nisi ex conservationis instinctu et mortis timore , 
aut ex voluptatibus sensuum, ethicum praeceptum 
non absolvunt-, horum moralis sententia ita expri- 
mitur: Sustine et abstine ut diutius f ruaris. Hoc 
ertim officium postulat , ut hi corporis habitus in 
rationis commodum , animique morale bonum or- 
dinentur. 

588. Vitae genus valetudini corporali conser- 
vandae aptum dieta vocatur, cuius generalia prae- 
cepta sunt : 

1° Mundities corporis, vestitus, domus, victus; 
iraipundities enim saluti valde nocet ; 

2° Moderata cura in vitandis periculis contra- 
hendi morbos: quo loco observandum est Ethicam 
damnare etiam nimiam eorum mollitiem qui ex- 
cessu peccant in hac officiorum parte, et nesciunt, 
atque recusant tolerare mala, mortisque periculum 
obire etiam cum necessitas aut officium id postulat. 

5° Intemperantiae diligens fuga , ideoque mo- 
deratio in cibo, potu, voluptatibus, animique affe- 
ctibus, atque labore. 

589. Cohibere nimium animalis vitae vigorem , 
corpusque durare. 

Quum vitae conservatio atque perfectio praeci- 
piatur uti medium et instrumentum ad bonum 
morale; hinc necessarium est: 

1° Vitae unimalis superbiam seu effraenem im- 
petum compescere pet- abstinentiam , nec non per 
duros labores, ne cupiditates physicae imperium 
rationis usurpent, atque anarchiarn in ordine natu- 
rae humanae introducant, omniaque eius bona pes- 
sumdent; . "• '• • • • - 

2° Necesse est durare corpus labores , dolores-* 

que perferendo, quia ut habet Seneca «corpora 
« deliciis emolliuntur, asperitate robustiora fiunt et 
« validiora »; et speciatim praestat ut pueri mature 
assuescant perferre frigus , aestum , sitim , famem , 
easque omnes privationes, quas absque fastidio et 
querimonia tolerare,’ idem est ac esse virum. Ap- 
posite Venusinus: 

Qui studet optatam cursu contingere metam , 

Multa fecit, tulitque puer, sudavit et alsit. 

§. 5 . — De ofjkio propriae externae conditionis. 

390. Quartum speciale hominis officium erga 
seipsum — Promove propriam moralem perfectio- 
nem prudenti tuae externae conditionis cura. — • 

Tandem homo sibimetipsi moraliter prodesse, 
aut nocere potest per prudentem sui externi status 
curam, aut per eius negligentiam. 

Officia quae ad externum statum pertinent , se- 
quentia recensentur: 

1° Cura boni nominis; 

2° Cura rei familiaris; 

3° Bonus temporis usus. 

391. Cura boni nominis. 

Honoris appetitio homini congenita est. Honor 
est aliorum iudicium de hominis morali charactere 
tacite aut expresse, factis aut verbis manifestatum. 
Homo in sua opinandi et agendi ratione dignitatem 
entis moralis, humanaeque societatis membri ser- 
vare debet; hoc agendi modo reverentia et honore 
dignus fit. Iamvero Ethica moderatum propx-ii ho- 
noris studium minime improbat, sed vero honori 
studere, veraque via ad illum niti iubet; de hoc 
appetitu habet Tullius « optimus quisque honoris 
studio ducitur ». 

392. Verus honor oritur ex vera hominis excel- 
lentia : unde una virtus verum honorem , sicuti 
unum vitium verum dedecus parit. Praeterea ho- 
nor honesti causa quaesitus, non potest esse nisi 
ille qui a iudicio proborum atque cordatorum pro- 
ficiscitur, quique cum modestia, animique humili- 
tate coniungitur. 

393. Modestus ille est , quem nec propriae lau- 
des arrogantem, neque alienae invidum et inquie- 
tum efficiunt. 

594. Humilem dicimus, qui quamvis laudatus, 
vitiorum suorum non obliviscitur, eaque corrigere 
studet ; suarumque virium aequus aestimator est. 

395. Honor falsus ille est, qui a praeclaris faci- 
noribus non oritur , ideoque immerito usimpatur , 
aut non est medium ad fines honestos , sed per se 
quaeritur, aut ab improbis confertur. 

Falsus honor similis est spumae maris; cuius 
proinde appetitio vanissima. Falsus quoque est 
honor ille, qui cum superbia, fastu et arrogantia 
coniungitur; quae vitia eorum sunt, qui se pluris 
faciunt, quam sint, temere super alios se extollunt, 
atque aspernantur. 

396. Ad hominis perfectionem animique tran- 
quillitatem satius est laudem mereri, eaque carere, 
quam per hominum ora volitare, quum viitus et 
meritum deest. 

397. Cura rei domesticae. 

Quandoquidem mortale genus ad ( bona externa 
comparanda et possidenda suapte natura fertur, 
vixdum eorum usum ad vitae necessitates et com- 
moda inservire cognoscit; Ethicae proprium est 
non tam studium curamque horum bonorum prae- 
cipere quam potius moderari. 



136 PARS ALTERA. 

598. Tria sunt praecipua oflicia horum bonorum 
curam spectantia : 

1° Fines sint honesti et nobiles; 

2° Cuja de hisce bonis moderata; 

5° Modi in hisce bonis acquirendis honesti. 

599. Bona externa ad finem moralem refe- 
renda sunt. 

Fines eorum qui huiusmodi bona acquirere ac 
possidere student, boni et nobiles sunt, quando 
iidem sunt, ad quos Deus ea ordinavit; qui sunt 
vitae conservatio, valetudo, mentis cultura, fruitio 
honestarum voluptatum, et praesertim beneficentia. 
Qui ergo bona externa atque divitias concupiscunt, 
ut supra ceteros sese erigant, et labori valedicant, 
atque olientur, ii aliud prorsus agunt , quamquod 
Ethica praescribit; non secus atque illi qui omne 
externorum bonorum studium, sine ulla exceptione, 
vituperarent. 

400. Cura acquirendi externa bona debet esse 
moderata. 

Cura in comparandis bonis exterioribus, sicut 
et timor ea amittendi intra moderationis limites 
continetur; si aliis sensibus, alFectibusque moralibus 
nobilioribus haud praevaleat, ex quo excessu luxus, 
avaritia, arrogantia, idque genus alia vitia existunt. 

401. Avaritia, omnium malorum fons, iustitiae 
et patriae amorem extinguit, invidiam incendit, ad 
fraudes , proditionesque sollicitat , et societatem 
evertit. 

402. Insana habendi cupido saepenumero a ni- 
mio commodorum vitae, atque voluptatum corpo- 
ralium amore nascitur; tunc hoc desiderium est 
scelestum. Temperantia in bonorum externorum de- 
sideriis, cura, possessione, usu et largitione appel- 

latur parsimonia, frugalitas, etc. ; quando vero ipsa 
obstaculo non est, sed adminiculo ad nobiliores 
hominis fines , ipsa est virtus , quae variis partibus 
constat. , 

403. Modi acquirendi bona externa honesti esse 
debent. 

Honesti censentur illi qui non modo a lege ci- 
vili permittuntur, et ad prudentiae regulas conve- 
niunt; sed praesertim si legi morali consentanei 
sint. Labor et industria, quibus homines aut per 
seipsos externa bona sibi comparant, aut publico 
aliquo munere merentur , sunt honestissimi modi 
quos Ethica probat : contra aleae , fraus , dolus 
atque his similia ab Ethica reprobantur. 

404. Bonus temporis usus. 

Natura enim ipsa hominem, congenito quodam 
activitatis et occupationis instinctu, ab ignavia re- 
vocat. Ad hoc quilibet homo facultates mentis ex- 
colere debet, ut iisdem opportune utatur ad fines 
a natura praescriptos, atque illis cognitionibus arti- 
busque imbuere , quae pars sunt et caussa ho- 
nestae et tranquillae vitae; iamvero id sine labore 
non obtinetur; praeterea bonus tempox’is usus pro- 
dest etiam valetudini, et optima via est obtinendi 
externa bona; etenim quas opes, atque dignitates 
casus, ut aiunt, atque fortuna dat, plerumque cum 
ignorantia recti earum usus consociatae sunt* unde 
nascuntur mollities, avaritia, superbia, aliaeque id 
genus pravae cupiditates. Postremo labor morum 
integritatem tuetur, quos otium corrumpit, atque 
per honesta solatia animum suavius recreat et firmat. 

405. Laboris officium est indefinitum, seu de- 
terminatione caret; quae tamen ex circumstantiis 
definiri potest. Huic generali laboris officio Ethica 
quasdam speciales regulas praescribit. 

406. 1° Quisque diligenter eas operas praestare 
debet, quae ad suae vitae genus, et artem, aut mu- 
nus pertinent. Hinc quoad haec omnia obligatio- 
nem quoque habet suae peritiae magis magisque 
perficiendae. 

407. 2° Excepto morbi ac somni tempore, ho- 
mines perpetuo possunt utiliter se occupare; nam- 
que otium, quo nomine venit tempus liberum, aut 
quies, cessationem ab omnibus prorsus occupatio- 
nibus non postulat. Itaque potiori occupationi alias 
minores et subsecivas convenienter quisque coniun- 
gere potest. 

408. 3° Operae itaque subsecivae quae praeci- 
puis interponuntur, nunquam hisce nocere debent, 
neque rectis habitibus , neque habere scopum re- 
ctae rationi contrarium. 

409. 4° In recreationum atque solatiorum delectu 
et usu, Ethica generatim vetat, ne in rebus illicitis 
versentur, ne intemperanter, ne diutius, aut sum- 
ptuosius iis utamur ; denique ne alteri malo exemplo 
sint. 

41 0. Illud serio attendendum , tempora occa- 

sionesque semel elapsas haud amplius posse reverti, 
adeo ut nemo, ne multo quidem labore diligen- 
tiaque, eo iam pervenire possit, quo pervenire 
potuisset, si praeteritum tempus iuste sancteque 
insumpsisset. . . 

Art. 2. 

De hominis officiis in sui similes. 

411. Homo qui officiis erga seipsum , ut obie- 
clum atque subiectum, adstringitur , officiis etiam 
erga semetipsum, ut obiectum simpliciter devinci- 
tur. Haec postrema in quatuor specialia officia iam 
distinximus (349). 

Verum si homo dignitatem humanam (ohiectuin 
simpliciter) in semetipso reterentia prosequi debet, 
pariter eam' in ceteros venerari debet. 

412. Humanitatis reverentia tam in seipsum, quam 
in ceteros homines duo officiorum genera indicit : 

1° Officia negativa , quae homini malum in- 
ferre vetant; 

2° Officia positiva , quae hominis bonum pro- 
movere iubent. 

Haec duo officiorum genera considerata sub re- 
latione ad alios homines appellantur iuslitiae ac 
beneficentiae officia. 

413. Iustitiam laedit qui rem alterius contra pro- 
prietarii voluntatem eripere conatur; beneficentiam 
exercet qui aliquid de proprio alteri elargitur. Hinc 
quum sermo nobis esset de officiis hominis erga se, 
quamvis eorum pars negativa a positiva distingue- 
retur (349), tamen nulla laesae iustitiae mentio 
facta est, quia nemo suum eripere sibi potest contra 
suam voluntatem. 

414. Utraque officia iustitiae et beneficentiae 
concipimus, per mentis abstractionem , hominem 
exercere posse in statu (hypothetico) naturae, et 
in statu societatis; quod idem est ac dicere, of- 
ficia iustitiae et beneficentiae habere pro titulo vel 
simplicem et communem hominis naturam , vel 
quosdam individuorum hominum actus, vel deni- 
que vincula socialia. 

§. i. — De officiis iustitiae et beneficentiae, quorum titulus 
est natura humana 

415. Officia, quorum titulus est simpliciter na- 

tura humana, alia, ut diximus, sunt iustitiae , alia 
beneficentiae. . • ■ 

Officia iustitiae. — Principium iustitiae statuit : 
Nemini suum contra proprietarii voluntatem eri- 
pere attentato. Iustitiae ergo fundamentum est pro- " 
prietas. Quare quid sit proprietas definiendum. 

416. Si in homine principium supremum ope- 
rans consideremus, hoc unicum est et persona vo- 
catur. Verum huiusmodi unicum principium cum 
aliis rebus naturaliter Couiunctum est, praetereaque 
iucundo modo cum aliis quoque se coniungendi, 
coniunclisqtie iucunde utendi facultatem habet. 

417. Distinguere igitur oportet*. 

1° Personale principium; 

2° Facultatem qua pollet hoc principium, actus 
exercendi, qui illud sibi coniunctum conservant, 
aut coniungunt cum aliis rebus, aut causa sunt cur 
rebus iucunde utatur , quae facultas libertas iu- 
ridica dicitur; 

3° Ipsas res coniunctas , quae vocantur pro- 
prietas , eodemque nomine etiam donatur earum 
coniunctio. Libertas suis in actibus spectata haberi 
etiam potest ceu proprietas, quum nihil magis cum 
potentia coniunctum sit, quam eius proprii actus. 

418. Iamvero cum Ethica principium personale 
reverentia prosequi iubeat, ideoque nullam mole- 
stiam illi inferre, prono veluti alveo fluit, ipsam 
iubere ceterorum hominum libertatem ac proprie- 
tatem reverentia prosequi , et huiusmodi libertas 
ac proprietas iura vocantur. 

419. Ius est facultas, aut potestas quam lex mo- 
ralis tuetur, vetatque ceteros eam laedere. 

420. Libertas iuridica duo iuris genera comple- 
ctitur. 

Primum genus , cuius complexio itis absolutum 
libertatis iuridicae appellatur, in illis actibus ver- 

satur , quorum titulus in ipso principio personali 
inest; et sunt cum omnes illi actus, quibus homo 
veritatem quaerit, contemplatur, amplectitur, tum 
illi , quibus virtutem , quae hominis proprium bo- 
num est, exercet. 

421. Alterum genus, cuius complexio ius liber * 
tatis iuridicae relativae dicitur, in omnibus huma- 
narum potentiarum actibus versatur , qui si recte 
convenienterqtie fiant, aliorum arbitrio aut malitia 
prohiberi nequeunt, propter personae dignitatem 
cum qua coniuncti sunt, et ad quam spectant. 

422. Huiusmodi generum primum complectitur 
naturalia , et quae amitti nequeunt hominis iura. 
Alteram continet iura partim naturalia, cuiusmodi 
sunt iura potentias naturales exercendi, partim ac- 
quisita, qualia sunt iura exercendi habitus (activi* 
tates) educatione et studio acquisitos. 

423. Proprietas iuridica duas etiam iuris species 
complectitur. 

Obiectum primae speciei est id omne quod homo 
in seipso, in propria natura habet, vitam, corpus, 
membra ;.hinc apparet discrimen inter personam, 
et naturam humanam. 

Alterius speciei obiectum est externa proprietas. 

424. Prima species naturales proprietates conti* 
net, quas educatio studiumque evolvere, et pretio* 
siores efficere potuerunt, unde iura in hac specie 
comprehensa naturalia sunt. Altera vero species 
proprietates acquisitas complectitur, ideoque iura 
in illa contenta acquisita sunt. 

425. Variae sunt philosophorum sententiae de 
origine iuris proprietatis externae. Nos hanc origi- 
nem ab obligatione morali derivamus, a principio 
nempe morali evidenti : Nemini malum injeras. Sic 

. enim ratiocinamur: lex naturae vetat malum inferre, 
aut nocere alteri; seri alteri malum infert, qui cor- 
rumpit aut separat a suo simili aliquid qubd phy- 
sice aut moraliter adeo coniunctum est cum ipso , 
cum sensu sui ipsius ex naturae facto, aut suo pro- 

1 >rio et honesto, ut ab eo seiungi nequeat, quin do- 
ore afficiatur ; iamvero talis est proprietas . Lex na- 
turae igitur imperat, ut quod cuiusque est proprium 
integrum et intactum servetur, proindeque omnibus 
hominibus praescribit, ut recognoscant alterius pro- 
prietates, uno verbo, vetat eas laedere. En iuris 
proprietatis origo. 

426. Inter eos qui censent originem iuris pro- 

S rietatis externae a legibus civilibus esse derivan- 
am , alii aliis rationibus ducuntur. Hobbesius 
putat in statu naturae omnes in omnia ius habere, 
ideoque neminem aliquid ut proprium possidere 
posse, nisi pacta, legesque statuantur. Nos respon- 
demus in statu naturae ius res occupandi haud esse 
absolutum, sed relativum, conditionale, et tamdiu 
dumtaxat vigere , quamdiu res sunt nullius. Nam 
ante occupationem res non sunt omnium, sed nul- 
lius; post vero occupationem iam sunt illius, qui 
primus eas fecit suas; quamobrem in neutro casu 
res sunt omnium hominum propriae, ideoque cor- 
ruit Hobbesianum systema. 

427. Omni pariter fundamento destituitur eorum 
opinio , qui originem iuris proprietatis desumunt 
a civili societate, ex eo quod extra ipsam, ut isti 
aiunt, nullum officium iuridicum habetur; quod 
officium reprocitati innititur. Nos contra animad- 
vertimus in statu etiam domesticae societatis (pa- 
triarchalis), in quo diu primaevi mortales vixerunt, 
spectatis specialibus illius aetatis circumstantiis, 

non defuisse coactionem necessariam ad iurium de- 
fensionem, cum in communi honestatis et iustitiae 
hominum sensu, tum etiam in pactis foederibusque 
quae communis mutuaque utilitas suadebat. IIoc 
facti genus historiae testantur. • 

428. Duo sunt fontes originarii proprietatis exter- 
nae, et hi sunt duo naturales hominis actus; alter 
momentaneus, alter stabilis alicuius rei usus. Ho- 
rum actuum posterior dicitur occupatio, quae est 
voluntatis deliberatio constanter et exclusive utendi 
aliqua re, qua facto ipso iam ita utitur, ut alii 
homines eius voluntatem ignorare nequeant. 

429. Natura huiusmodi actus (occupatio), qui 
maiorem, quam primus, reflexionem postulat; 
exiguus praeterea hominum numeras , rerumque 
abundantia in generis humani primordiis, aliaeque 
denique illius aevi circumstantiae, nos eo inclinant, 
ut putemus priscos mortales aliquamdiu eo iure 
contentos fuisse, quod in transeunti et praesenti 
rerum usu posuimus. Hoc sensu interpretanda sunt 
quae de aurea aetate sine determinatis proprieta- 
tibus poetae canunt, inter quos Virgilius qui habet: 

Ante Jovem nulli subigebant arva coloni ; 

Non signare quidem , aut partiri limite campum 

Fas erat : in medium quaerebant : ipsaque tellus 

Omnia liberius, nullo poscente, ferebat. 

Georg. I. 42S. 

430. Obiectum iuris proprietatis externae possunt 
esse: 1° res utiles , et tunc hoc ius stricto sensu 
dicitur proprietas; 2° personarum operae, quod 
ius dominium vocari solet. 

431. Qua in re animadvertendum: 

1° Personam non posse esse dominii obiectum, 
quia illius dignitatem servitus laederet, cum persona 
10 

rationem finis amittere nequeat, et nunquam liceat 
ea uti adinstar simplicis medii ad aliarum persona- 
rum commodum, ideoque essentialiter libera est; 

2° Dominium, cuius obiectum sunt personarum 
operae , temperandum esse ex reverentia in ipsam 
personam, adeo ut neque physica natura operarum, 
neque earum modus naturalia servorum iura lae- 
dant, praesertim autem ius moralis perfectionis. 

452. Quodlibet ius complures habet functiones, 
quarum duae pi’aecipuae sunt, defensio et resarv 
citio. Hae quoque iuris nomen accipiunt et vocan- 
tur ius defensionis et ius resarcitionis. 

455. llomo extra civilem societatem constitutus 
sua iura contra iniustum aggressorem etiam per 
vim tueri potest, et per vim reposcere, ut laesor 
damna illata resarciat, quod dicitur ius coactionis; 
quo tamen iure cum animi moderatione et minori, 
quantum fieri potest, laesoris damno utendum est ; 
verbali etiam reparatione contentos esse oportet, si 
alia non sit offensori resarciendi via. At in statu 
sociali recte constituto, id iuris ab ipsa societate in 
singulorum utilitatem exercetur. 

454. Officia iustitiae, quum hominum iuribus 
respondeant , perfecta appellantur, ut a positivis 
humanitatis oulciis distinguantur, quae vocantur 
imperfecta, quia in aliis hominibus, in quos exer- 
centur, non existunt respondentia iura, talia saltem 
quibuscum coactio coniungitur; quamquam etiam 
positiva humanitatis officia morali obligatione, seu 
necessitate homines devinciant. 

455. Coactio a lege permissa nihil odii adversus 
nostri similem, licet ollensorem, includere debet, 
neque ullam adversus inimicum simultatem, in quo 
semper diligenda et colenda est natura humana , 
atque emendatio speranda. 

436. Officia beneficentiae. 

Lex moralis non solum hominem alteri homini 
nocere vetat, laedendo, aut eripiendo quod eius est, 
sed eliam alteri prodesse iubet. 

457. Quod sic demonstratur : 

1° Prima lex habet actum positivum : reco- 
gnosce entia intellectiva tibi cognita , et secundum 
eam recognitionem age. Post hunc primum actum le- 
gis positivum, actus prohibentes sequuntur. Iamvero 
entis intellectivi , ideoque suae dignitatis et excel- 
lentiae recognitio suapte natura aestimationem be- 
nevolentiamque producit; benevolentia autem fons 
est operarum aliis hominibus utilium (90-95). 
Itaque in prima lege, si homini applicetur, iam 
continetur praeceptum diligendi proximum, eique 
benefaciendi. 

458. 2° Ceteri homines sunt nostram similes, 
nosque praeter illum nobilem instinctum quo ad 
ens intellectivum uti obiectum aestimandum dili- 
gendumque ferimur, alio acriori stimulo ducimur, 
uti subiecta, ad felicitatem quaerendam. Huiusmodi 
instinctus subiectivus, cum naturalis sit, reprobari 
nequit, et licet per se dignitatem moralem non habeat, 
tamen hanc induit, quum homo proprium subie- 
ctivum instinctum considerat uti ad ens intelligens 
et personale spectantem. Atqui eodem instinctu, 
quo homo quaerit esse et bene esse , ceteri sui si- 
miles etiam pollent. Itaque si in semelipso proprium 
erga felicitatem instinctum reverentia prosequitur, 
eumdem instinctum in ceteris hominibus revereri 
etiam debet, quia moralis reverentia in obiectum 
fertur, quale homini exhibetur in specifico humani 
subiectivi instinctus conceptu, qui unus est. Naturae 
igitur aequalitas, seu identitas subiectivi humani in- 

stinctus hominem ligat hisce duobus praeceptis : Id 
praestes in ceteros quod a ceteris in te praestitum 
velles ; atque e contrario quod tibi factum nolles , 
alteri ne J acias. 

Nam si homo in seipso, non autem in aliis instin- 
ctum humanum veneraretur, ostenderet se unice in 
subiecto illum honorare, non vero in obiecto , si- 
cuti lex moralis imperat. 

Ad hoc genus officiorum spectabat Ilioneus, qui 
apud Virgilium ita conqueritur : 

Quod gemis hoc hominum, quaeve hunc tam barbara morem 
Permittit patria? Hospitio prohibemur arenae; 

Bella cient, primaque vetant consistere terra; 

Si genus humanum mortalia temnitis arma, 

At sperate Deos memores fandi atque nefandi. 

439. Haec plana sunt, sed non est aeque obvium 
mensuram beneficentiae obligatoriae secundum le- 
gem naturalem definire. Nihilotamen secius, re bene 
perpensa, videtur regula , seu agendi ratio deter- 
minari posse sequentibus duobus affirmativis prae- 
ceptis, praeexistentibus duobus negativis, quorum 
primum est : 

Ne laedas alterius iura; alterum vero; 

Neque directa, neque indirecta sis causa mali 
alterius, nisi maior moralis necessitas id exigat. 

Affirmativa sunt: 

1° Alterum iuva , quoties id possis sine tuo 
damno. 

2‘» Ceterorum necessitatibus atque aerumnis 
succurre, etiam cum tuo damno, quum hoc damnum 
neque veram necessitatem, aut dolorem tibi infert, 
s$d tantummodo commoda aut voluptates imminuit 
{quod superest date pauperibus). 

440. Qui hisce qualuor praeceptis non obedit , 

peccat. Bonae autem actiones quae hanc mensuram 
naturalem excedunt, pertinent ad bonum morale 
supererogationis, cuius gradus si summi atque ex- 
traordinarii sint, heroicam virtutem constituunt. 

441. Venio ad specialia beneficentiae officia. 

Haec illis respondent officiis, quae homini erga se - 

ipsum obeunda sunt(549), ea igitur si nostrum simili- 
bus applicentur, specialia sequenti a officia habentur. 

1° Officium promovendi moralem nostri simi- 
lium perfectionem tanquam summum hominis bo- 
num ac finem. 

2° Officium promovendae in illis intellectualis 
culturae ; 

3° Officium promovendi bonum eorum corporis 
statum. 

4° Officium promovendi externam conditionem 
nostri proximi. 

442. Quae diximus de hisce quatuor officiis, ubi 
sermo erat de hominis officiis in seipsum, huc fere 
omnia quadrant, ubi loquimur de officiis hominis 
erga ceteros; nam bonum, quod recte nobis compa- 
ramus, exemplar esse debet boni alteri faciendi. 

443. Sed aliquae speciales regulae in hac appli- 
catione ob oculos habendae : 

I. Homo inprimis uti subiectum habet obliga- 
tionem ordinandi in seipso omnes bonorum species 
ad moralem finem (348); sed ceteri relate ad se 
ipsum non sunt nisi obiecta; quare homo potest 
quidem seipsum bonum efficere: sed ceteros proprie 
neque bonos, neque malos efficit, quia ipse pro- 
priae, non ceterorum voluntatis potestatem habet. 

444. Quoad ergo primum officium intelligimus, 
hominem, quoad se, illud transgredi, seipsum per- 
versum efficiendo ; illud vero quoad ceteros violare. 

iis scandalum praebendo, ad malum excitando, eo- 
rum mentem erroribus imbuendo, eos expoliando 
mediis, quorum ope cognitiones necessarias acqui- 
rei’e, virtutisque viam ingredi possent, etc. Intel - 
ligimus pariter hominem illud primum officium , 
quoad seipsum obire, si ipse se bonum efficiat : 
contra vero quoad alios, illud adimplere, si bono 
exemplo illis sit, ad bonum eos excitet, doceat, si 
illis media ad virtutem suppeditet, vitiorumque oc- 
casiones removeat, etc. Hoc est omnium praestan- 
tissimum ac sublimissimum beneficentiae genus , 
quod in nostros similes praestare valeamus. 

445. II. Quoad alterum, et tertium, et quartum 
officium, homo uti subiectum habet obligationem 
ordinandi in semetipso omnia bona intellectualia, 
corporea, atque externa ad propriam perfectionem 
moralem; sed quoad alios hoc praestare nequit, 
quia, ut observavimus, ipse alterius voluntatis po- 
testatem non habet. 

446. Homo autem potest et debet hoc genus of- 
ficii erga alios obire hisce regulis: 1° bene praesu- 
mat de hominibus quibus beneficia confert, iuxta 
adagium : unusquisque praesumitur bonus, donec 
probetur nudus; ideoque secum reputare debet, eos 
bonis intellectualibus, corporeis, externis, quae illis 
elargitur , bene esse usuros ; 2° caveat ne talia be- 
neficia illis concedat , quibus novit eos abuti in 
propriam moralem perniciem ; 3° curet ut illis col- 
lata beneficia ita disposita et ordinata sint, ut, 
spectatis circumstantiis, stimulo non sint ad ma- 
lum, sed potius adminiculo ad bonum; quod certe 
in eleemosyna eroganda summopere est attenden- 
dum, etc. Hoc sensu aiebat Ennius apud Tullium: 
benefacta male locata , malefacta arbitror. 

44 T. III. Oportet etiam beneficentiam esse ordi- 
natam, quando omnibus nostri similium necessita- 
tibus satisfieri non potest. Hinc 1° succurrendum 
maioribus humanitatis necessitatibus. 

2 a Inter egenos praeferendi qui, cum beneficio 
fuerint affecti, possunt, sciunt et volunt e beneficio 
maiorem sive moralem aut alterius generis fructum 
percipere, aut etiam ad alios illud extendere. 

3° Ex istis digniores. 

§. 2. — ite officiis erga alios, quorum titulus sunt actus 
inter homines individuos. 

448. Praeter illa humanitatis officia hactenus re- 
censita, quorum titulus est ipsa natura humana, alia 
existunt quorum titulus sunt quaedam hominis facta. 

449. Huiusmodi sunt: 

I. Officium grati animi, cuius titulus habetur 
in accepto beneficio. — Ingrati animi vitium tur- 

S issimum est, quia ingrati defectum amoris osten- 
unt, quum maximum habetur amandi motivum; 
societatem evertit, quia benefaciendi studium im- 
minuit, quod est societatis fundamentum. Tanta 
ingratos persequuta est hominum indignatio , ut 
vere Publius Syrus dixisse videatur — Omne dixeris 
maledictum , quum nigratum hominem dixeris — 
Ingrato homine nihil terra peius creat. — Animus 
igitur a prima aetate assuescendus est recognoscere, 
et cum proprio etiam detrimento remunerare nostros 
benefactores, Ecclesiam, patriam, parentes, magi- 
stros, ceterosque a quibus beneficia accepimus. 

450. Ingrati animi indicia sunt : 1° beneficiorum 
oblivio; 2° benefactoribus gratias non agere; 3° ac- 
ceptis beneficiis mala rependere, quod ne ferarum 
quidem mos est. 



150 PARS ALTERA. 

451. II. Amicitiae officium; haec porro est ille 
summus mutuae benevolentiae atque fiduciae gra- 
dus , qui inter duas personas oriri solet ex chara- 
cteris moralis similitudine et consensione, diu- 
turnaque officiorum, utilitatum, atque periculorum 
communione. Tullio amicitia est «omnium divi- 
narum humanarumque rerum cum benevolentia et 
charitate summa consensio ». 

452. Vera amicitia est fidelis, constans , cupida 
vera ab amico audiendi, atque vicissim manifestandi, 
virtutis conciliatrix, vitiorumque expultrix. Ab ainico 
nihil petit, quod honestati, aut prudentiae contra- 
rium sit; ideoque nonnisi inter bonos iniri potest.» 

453. III. Officium fidelitatis in servandis pro- 
missis et pactis, quae sunt promissorum acceptatio. 

lloc officium ad humanam societatem conser- 
vandam pernecessarium est, atque dimanat cum a 
veracitate, quae vetat loqui contra propriam men- 
tem, tum a iustitia quae suum cuique dare praecipit; 
ideoque ab aestimatione quoque et affectione mo- 
rali quae ceteris debetur hominibus. 

454. Ethicae praecepta in promissis servanda 
haec sunt: 

1° Cave ne inconsiderate et leviter aliquid pol- 
licearis, ideoque effectus praevide, conscientiamque * 
consule. 

2° Promissa et pacta summa fide exequiminor ; 
summa enim est inter homines pactorum sanctitas, 
atque perfidiae opprobrium ; quod officii genus eo 
maius est, quo maior in aliis ex px - omissis orta est 
expectatio, et quo gravius est pactum, eiusque exe- 
culio, et quo liberius, consideratius, clarius et so- 
lemnius fides data est. 

3° Cave ne quod tibi promissum aut praestitum 
est, in promittentis damnum inique vertas. 

455. Officium, quod gratificatio dicitur, ad om- 
nia recensita beneficentiae officia animum parat , 
eorumque etiam est veluti signum et complemen- 
tum. Haec specialis virtus consistit in voluntate 
benevolentiae et amoris plena , qua homo disponi- 
tur ut cuilibet sui simili quae grata su"nt (dummodo 
honesta) faciat, et contra, nihil coram illo patret, aut 
dicat quod molestiam aut dolorem illi allerre possit. 

456. Ad hoc studium quo gratos et amabiles in 
nostros similes esse studemus, pertinent comitas , 
urbanitas socialis, lenitas, seu mitis, pacificus et 
placabilis animus. 

' 457. Quum officia erga nostros similes et trans- 
gredi et exercere possimus pluribus modis , inter 
quos est sermo, nos priusquam de hac tabula ma- 
num removeamus , summa officiorum lineamenta 
addimus, quae sermonis usum veluti circumscribunt 
atque determinant. 

I. Officium veracitalis et candoris. 

Falsiloquia, reticentiae, simulationes et dissimu- 
lationes ad alios decipiendos, aut celandum id, 
quod scire illis ius est, mutuam fiduciam fidemque 
inter homines evertunt, et diffidentiam excitant, 
quae tantopere mutuis quibus homines devinciuntur 
officiis adversatur, necnon aestimationem et reve- 
rentiam erga nostri similes pessumdant. Iiuiusmodi 
doli illis factis, gestibus, verbis fieri possunt, quae 
tacita quadam inter homines conventione sunt co- 
gitationum signa; hinc recensiti dolosi agendi modi 
in naturale etiam foedus , quo genus humanum si- 
mul adstringitur, peccant. 

458. II. Officium prudentiae in sermone. 

Nulla lege adstringimur omnia nostra animi 
sensa, mentisque cogitata aliis pandere, immo 

saepe tacere debemus , quando alicuius rei mani- 
festatio nobis aut aliis aliquid detrimenti afferret. 
Hunc habitum, qui audit taciturnitas, veteres 
philosophi maximo in pretio habuerunt. Pythagoras 
auditores suos quinquennali silentio probare so- 
lebat. Nos siluisse raro poenituit, plerumque esse 
locutos. Virtutis perfectio postulat ut vel ipsa verba 
per se innocua , sed superflua (otiosa) , nulliusque 
in alterum utilitatis, silentio premantur: qui mo- 
ralis perfectionis gradus nonnisi per summam vigi- 
lantiam, atque dominium in seipsum obtineri potest. 
— Verum illa taciturnitas fugienda, quae tristitiae 
comes est, quaque homo suis similibus fit molestus. 
- — Distinguere etiam convenit prudentiam et circum- 
spectionem sermonis a vitio, seu illo silentio, quod 
consistit in defectu animi fidelis, sinceri et liberi; 
hoc vitio laborat qui eo nititur, ut extrinsece ap-, 
pareat se amicitiae sensus erga aliquem fovere , 
eiusque agendi modum adprobare, quem tamen 
secrete et indirecte improbat et reipsa oppugnat. 

459. III. Officium non laedendi alterius hono- 
rem in sermone. — Huiusmodi officium praecipit: 

1° Ut aliorum praeclaras dotes atque virtutes 
libenter recognoscamus , nullam prorsus invidiam, 
aut malitiam foventes, nullo modo eorum laudibus 
detrahentes, immo vero meritas laudes libenter 
et audiamus, et tribuamus. 

2° Ut caveamus ne male de nostri similibus 
sine causa iudicemus, iniustis suspicionibus assen- 
tiendo, sed potius iam proposita regula sequenda: 
« nemo praesumi debet malus , nisi probetur », 
ideoque, iuxta hoc hypotheticum iudiciurn , cura 
illis, deque illis reverenter loqui debemus. 

3° Ut occultum alterius malum morale reve- 


Digitized by Google 



ETHICA SPECIALIS.— CAPUT III. 153 

lare vitemus, immo illud celare studeamus, nisi 
maius proximorum bonum suadeat prudentem £t 
moderatam contrariam agendi rationem; 

4° Cavendum ne unquam in alios calumnias im- 
pingamus, quod est gravissimum scelus; ne faciles 
docilesque aures praebeamus calumniatoribus et de- 
tracto ribus,eorumque calumnias approbemus. Cane 
denique et angue peius est illud hominum genus 
qui calumnias detractionesque clanculum serunt; 
levius enim peccatur, si quis iniuriis coram afficiat. 

5* Ne quempiam irrideamus aut contemnamus 
ob eius moralia vitia , aut naturales corporis men- 
tisque defectus/ 

6° Ne simus assentatores, aliquem laudando sine 
sinceritate, aut nimis, et cum periculo excitandi in 
illo superbiae sensum ; quod periculum ex falsa 
aut nimia laude, non autem ex vera oriri solet. 

460. IV. Officium, honeste loquendi. 

Denique nunquam sermone abutendum in rebus, 

quae morum integritatem , aut religionis sanctita- 
tem pervertere possunt; et culpa eo gravior est, 
quo personae quibus pravi aut impii sermones in- 
susurrantur, sive ob teneram ipsarum aetatem, aut 
ob alias circumstantias , ad seductionem et corru- 
ptionem procliviores sunt. 

g, 3. — De societate eiusque spcciebus et officiis generatim, 
deque hominis socialitate. 

461. Natura societatis. 

Societatis vinculum dicitur illud , quo personae 
humanae uniuntur et inter se devinciuntur, ut si- 
mul illis utilitatibus fruantur, quae ex rebus obti- 
neri possunt. Igitur generatim societas, seu huma- 
nae societatis essentia in hoc posita est , ut plures 

personae individuae ita inter se coniunctae sint, ut 
unam solam personam moralem simul constituant. 
Societatis finis est bonum commune, cuius obti- 
nendi gratia omnes individuae personae simul con- 
iunctis viribus laborant; eius autem fulcimentum 
est mutua benevolentia, quae vocatur socialis. 

462. Haec benevolentia cum iustitia saltem par- 
ticulari coniuncta est ; unde humanae societatis 
dignitas apparet, quia in eius essentia morale ele- 
mentum continetur. Hoc respiciens Plato dicebat: 
Sine iustitia ne latronum quidem societas existere 
potest, qui ut ceteros grassentur, simul uniuntur. 

463. Inter proprietatis et societatis vinculum 
essentialis intercedit differentia. Nam fundamentum 
vinculi pixxprietatis est personae utilitas , quae res 
sibi iungit; e contrario basis vinculi societatis est 
mutua personarum benevolentia , quae simul ad- 
stringuntur. Pariter quisque videt, dominii vincu* 
lum esse aliquid medii inter vinculum proprietatis 
et vinculum societatis , quia societas , quae vulgo 
herilis vocatur, non est vera societas , sed tantum- 
modo iuridica relatio personas inter et personas. 

464. Societatis proprietates sunt , libertas et 
dependentia ; aequalitas et inaequalitas. 

465. Libertas socialis in eo consistit, ut omnes 
socii indistincte rationem finis conservent, eorum- 
que nullus ut simplex medium ad aliorum bonum 
consideretur. Et quoniam haec personae dignitas 
in singulis sociis eadem est, hinc socialis aequalitas. 

466. Dependentia quoque atque inaequalitas so- 
cietatis naturae inhaerent.Nam in primis participatio 
boni a societate acquisiti proportionalis est mediis 
personalibus aut materialibus quae quisque socius 
confert. Deinde, etiamsi fingatur, omnes socios 

aequalem mediorum quantitatem contulisse ad so- 
cialem finem assequendum; nihilosecius dependen- 
tia et inaequalitas ab aliis adhuc intrinsecis causis 
derivantur; a necessitate unicae administrationis, 
aut socialis regiminis, quod omnes sociales vires 
ad eumdem finem amice dirigit: quod certe con- 
sequi nequit sine unitate et habilitate. Ilinc neces- 
sitas administri , aut praesidis, aut ordinatoris so- 
cietatis , cui ceteri obediant. Idcirco neque libertas 
socialis cum licentia, neque dependentia cum ser- 
vitute confundenda: « Legum servi sumus , ut li- 
ti beri esse possimus «, aiebat Tullius. 

467. Sociale regimen triplicem potestatem com- 
plectitur, legislatricem, iudiciariam, et execulricem , 
seu potestatem cogendi socios , quando ipsi aut 
propria socialia munera non implent, aut rectoris, 
aut iudicis declarationibus obedire recusant. 

468. Socialis regiminis auctoritas, non secus ac 
officia illi respondentia, a longe altiori principio, 
quam non sit hominum voluntas , proficiscuntur. 
Hoc principium est lex aeterna quae praecipit or- 
dinem servari. Et sane, homo sua voluntate entia 
realia qualia sunt, recognoscere debet, et conse- 
quenter eorum etiam relationes, sive naturales sint, 
sive accidentales (268). lamvero inter relationes illa 
quoque recensenda, quae est inter gubernatoris vo- 
luntatem et voluntatem sociorum, posito facto socie- 
tatis. Haec igitur recognitione et reverentia digna 
quoijue est. 

469. Ius sociale est facultas et potestas moralis 
utendi mediis cuiusque societatis propriis ad obti- 
nendum eiusdem finem. 

470. Ius extra-,sociale est ipsum ius individuo- 
rum quatenus in societatis statu perseverant. 

471. Fundamentum distinctionis inter ius sociale 
et ius extra -sociale ex aliqua parte in duplici hu- 
manitatis elemento, idest natura et persona, repe- 
ntur. Quidquid pertinet ad hominis naturam, inser- 
vire potest societati uti medium ; sed absurdum est 
personam uti simplex medium societatis humanae 
considerare, unde ius personale seu individuale in 
societate non amittitur. Neque tamen haec duo iura 
inter se pugnant, uti pseudo-politici censent; quin- 
immo alterum altero mutuo perficitur , suntque ve- 
luti duae partes unius eiusdeinque completi iuris. 

472. Fundamentales cuiusque societatis leges 
duae sunt: 

1° Singuli socii commune bonum velle debent, 
illudque ordinate iunctis viribus constituere, atque 
acquirere; nempe per actus proprios personales, 
aut per res externas ab ipsis in societate collatas. 

2° Singulis sociis partem socialis boni acquisiti 
distribuere oportet proportionalem eorum sorti, hoc 
est quantitati operae personalis, aut bonorum exter- 
norum quae quisque ad bonum commune contulit. 

473. Societas quaelibet duo habet universalia et 
fundamentalia ofiicia, socialem benevolentiam et 
activitatem. 

474. Societas necessaria est ad perfectam gene- 
ris humani ordinationem. 

Homines habent moralem obligationem vivendi 
inter se coniunctos vinculo societatis. Quae veri- 
tas hisce rationibus probatur: 

1° Homines mutuis inter se officiis devinciuntur 
iustitiae et benevolentiae. Iustitia praecipit, ut tali 
modo satisfaciamus nostrae felicitatis subiectivo in- 
stinctui , qui aliis hominibus impedimento non sit 
bene feliciterque vivendi, unde homines hisce in 

terris simul coexistere possint. Benevolentia postulat, 
ut in ceteris etiam illam Immanitatis perfectionem 
moralem positive promoveamus, quam duce natura 
cupimus , et in nobis ipsis promovere debemus. 
Atqui in societate homines maiori suorum iurium 
securitate invicem fruuntur, commodiusque alii aliis 
prodesse possunt, irnmo extra societatem plene se 
mutuo iuvare nequeunt. Ergo ex iustitiaemutuaeque 
benevolentiae ofticiis necessario sequitur associa- 
tionis officium. 

2° Naturalis hominis instinctus, si corruptus non 
sit, eum ad societatem impellit, unde omnium ve- 
tustissima et verissima generis humani historia quae 
affirmat priscos mortales in domestica societate con- 
ditos fuisse, narrat quoque eos iunctis viribus civi- 
tates aedificasse. Atqui bonus instinctus est indicium 
seu principium cognoscendi quid ferat naturae hu- 
manae ordo, quem homo recognoscere et revereri 
debet (579). Hinc quoque liquet absurdam esse 
Hobbesianam hypothesim, quae statuit naturalem 
ac primitivum hominis statum fuisse mutuum et 
internecinum bellum omnium in omnes, omni se- 
moto mentis et animi cultu. 

475. Homines varias societates inire possunt, et 
istarum aliae arbitrariae, aliae necessariae sunt ad 
perfectam ordinationem, progressumque generis hu- 
mani. Posteriores sunt tres, societas videlicet theo~ 
crati ca, domestica, et civilis . 

476. Quod spectat ad societates arbitrarias Ethica 
sequentia praescribit: 

'1° Homo non debet hasce societates inconside- 
rate inire, sive quia peculiares dotes et qualitates 
requirunt, sive quia libertatem interdum circum- 
scribunt; 


Digitized by Google 


158 


PARS ALTERA. 

2° Illicitis societatibus aut illis quae a legibus 
prohibenjur, aut occultos fines habent, suum non 
det nomen ; 

3° Qui aliquam licitam societatem ingressus est, 
datam fidem integre servet, socialia commoda pri- 
vatis praeferat, ac summae probitatis et honestatis 
exemplum sociis extraneisque praebeat. 

§. 4. — De theocratica, domestica et civili societate, 
earumque specialibus officiis. 

477. Societas theocratica. 

Proprius finis proximus et ultimus theocraticae 
societatis est bonum morale religiosum. Bonum 
commune liuiusce societatis est : 

1° Veritas, quae ab omnibus hominibus possi- 
deri debet, quia prima veritas in omnium mentibus 
lucet; 

2° Deus qui adorandus ac diligendus est uti 
rerum omnium principium et finis. 

3° Naturae humanae aequalitas, quam quilibet 
mortalium possidet, debetque in communi honorare 
et diligere. 

478. Propter trium harum rerum communionem 
aller alterius socius est, neque sibi soli natus, sed 
etiam ceteris sui similibus; quare non sui tantum, 
verum etiam totius naturae humanae moralem per- 
fectionem quilibet homo promovere debet. 

Igitur theocratica societas ea est, quae tolutw 
genus humanum simul consociat, et qua naturaliter 
ideoque iure habitatores orbis terrarum devinciun- 
tur, quem Creator providentissimus pro communi: 
habitatione hominibus dedit. 

Magno ergo in errore versantur quotquot hanc 
omnium hominum societatem confandunt cum civili 

quae determinatum quemdam hominum numerum 
complectitur, cuiusque proximus finis longe alius 
est, quam ille societatis theocraticae. 

47». Verum in ordine naturali theocratica so- 
cietas imperfecta manet, quia in illo ordine Deus, 
qui altissimus eius finis est, hominibus substantialiter 
haud se communicat. Unde necesse est , ut posi- 
tiva et substantialis Dei ipsius communicatio eam 
perficiat: quae communicatio vere facta est per 
Redemptorem Christum, qui Ecclesiam condidit, 
veram perfectamque generis humanis theocraticam 
societatem. 

480. Societas domestica. 

Domestica societas coniugali et parentali constat. 

481. Coniugali s societas. 

Voluntas et finis sapientissimi omnium rerum 
Auctoris ex ordine factisque naturae cognoscitur , 
ad quae duplex hominum sexus, et constans utrius- 

S ue sexus natorum aequalis proportio pertinet. — 
iinc intelligimus Deum velle generis humani con- 
servationem , idque per monogamicum coniugium. 

482. Moi'alis ratio damnat uti turpissimum et 
gravissimum scelus, quamcumque huiusce ordinis 
violationem , quem ad propagandam conservan- 
damque humanam sobolem Deus ipse praestituit; 
ideoque quilibet homo probus , huiusce praecepti 
gravitatem considerans , quidquid illi contrarium 
est, summopere detestatur, summaque cura pudi- 
citiae et castitati studet , firmiter proponens , no- 
bilibus et spiritualibus cogitatis, aliisque mediis, 
quidquid illis virtutibus opponitur, in se ipso com- 
pescere. 

483. Ethica praecipit ut coniugum societas sit 
monogamica, publica, sit exemplar verissimae amici- 

tiae, adeoque perpetua, cum indivisa in rebus sive 
prosperis, sive adversis communione: coniugibus 
autem uti verissimis intimisque amicis praecipit 
amorem, reverentiam, fidelitatem, moderationem, 
omniaque mutua auxilia atque beneficia. 

484. Societas parentalis. 

Sobolis pi’ocrealio ex coniugio oriri solet, obortis- 
que filiis coniuges parentum nomen, officium et po- 
testatem acquirunt. Parentum officium est curare 
natorum conservationem, prosperumque incremen- 
tum, eorum perfectionem, ipsos optime educando 
uti entia moralia et socialia. 

485. Educatio duabus constat partibus , quae 
disciplinae et culturae nomine designari solent. 

486. Disciplina mature et assidue cavere debet, 
ne a teneris unguiculis illa vitia nascantur, aut pa- 
rentur, quae hominem et civem deformant, infe- 
licemque efficiunt, cuiusmodi sunt nimius sui amor, 
graece philautia , otium, accidia, vanitas et ambitio, 
libido et invidia, etc. ; quod ut obtineatur, oportet 
teneras mentes vivida persuasione imbuere, nihil 
esse ignominiosius, nihil pestilentius recensitis vitiis: 
huius persuasionis vis tum manifeste elucebit, cum 
vitiorum occasiones aut sollicitationes offerentur. 

487. In puerorum disciplina abstinendum est ab 
ira, non autein a severitate, quae cum lenitate pru- 
denter admiscenda, prout fert diversa eorum indoles. 

488. Cultura, quo nomine positivam educationis 
partem intelligimus, duplicem finem spectare debet, 
1° ut pueri optimis moribus imbuantur, et boni 
fiant; et 2° utiles societati, ideoque propria sorte 
contenti. 

489. Disciplina et cultura suum effectum adipisci 
nequit : 

1° Si parum sibimetipsi cohaereat, necessariaque 
finis moralis unitate careat ; 

2° Si quae non decent, puerorum oculis subiieian- 
tur, unde memoratu digna luvenalis sententia : 

Nihil dictu foedum, visuque haec limina tangat 

Intra quae puer est; 

Maxima debetur puero reverentia ; 

3° Si ipsimet educatores scandalum praebeant 
pueris, quibus contra optimo esse debent exem- 
plo; exempla enim, spectato praepotenti imitationis 
instinctu praesertim in pueris, eflicncissimum sunt 
educationis instrumentum. Recte Venusinus 

Segnius irritant animas demissa per aures 

Quam quae sunt oculis subiecta fidelibus. 

490. Filiorum officia erga parentes sunt reve- 
rentia, gratus animus, obedienlia, subsidiumque, 
ut tulerint vires. Horum omnium officiorum obser- 
vantia pietas filialis vocatur. 

401 . Reverentia in parentes actibus et verbis 
exprimitur, quae humilis et reverentis animi signa 
esse debent. 

492. Gratus animus exigit, ut filii iracundos quo- 
que parentum modos aut iniustos patienter ferant, 
utque, si honores consequantur, nunquam ipsos 
pudeat parentum pauperum eorumque abiectae 
conditionis, 

493. Obedientia non protenditur ad res illicitas, 
neque ad status electionem ; at filius qui coniuga- 
lem statum inire vult, parentes, antequam uxorem 
eligat, consulere debet. 

494. Ab officio grati animi in parentes deriva- 

turofficium praestandi alimenta, omneque auxilium 
parentibus indigentibus. < 



162 *- PARS ALTERA. 

495. Ius regendae societatis .domeslicae cum 
coniugalis, tum parentalis, ad maritum patremque 
spectat propter consentaneas huic muneri dotes 
quibus ille pollet ; sed illud ius prudenter, mode- 
rate, et suaviter exercendum. 

496. Societas civilis. 

Societas civilis ea est, quam plures personae 
simul ineunt, ut suorum iurium modi ab una sola 
mente ordinentur ad eorumdem securitatem atque 
incrementum. 

497. Unica mens moderatrix modorum, quibus 
iura sunt exercenda , in civilibus societatibus esse 
potest mens unius, aut plurium personarum, prout 
regiminis forma est monarchica, aut polycratica. 

498. Ut iurium modi ( 'modalita ) sint ordinati , 
praeter supremam potestatem, necessaria est po- 
testas iudiciaria, et potestas executrix (467). 

499. Perspna individua aut collectiva, cui su- 
prema potestas demandata est, dici solet imperans ; 
personae potestatem iudiciariam aut executivam ge- 
rentes vocantur magistratus. Civilis societatis mem- 
bra cives appellari solent. Ethica cum imperantis, 
tum magistratuum et civium officia persequitur. 

500. Officia civilis imperantis. 

Officia civilis imperantis haec sunt : 

1° Iustitiae exemplum praebere, potestatis suae 
limites recognoscendo, qui definiti sunt a proximo 
civilis societatis fine , qui est praescribere modos 
limilesque intra quos cives propriis iuribus uti de- 
bent. Quare de ipsis civium iuribus arbitrarie sta- 
tuere nequit, sed omnia integre et sancte observare 
debet, recognoscens suum ius versari in praescriben- 
dis illis modis quibus cives propriorum iurium conser- 
vationem et complexivum incrementum obtineant. 

501. Cum omnia civium iura dicimus, intelligi- 
mus tum illa quae cives habent ut homines , tum 
quae possident ut societatis theocraticae ac dome- 
sticae membra. 

502. 2° Recognoscere potestatem socialem a 
potestate dominii , seu herili penitus esse diversam 
(463). Nam haec domino ius tribuit servorum opera 
tanquam re sua pro arbitratu utendi ; e contrario 
civilis ordinator recognoscere debet se liberis civi- 
bus praeesse, quorum iura sarta tectaque servanda, 
ideoque pro libitu de illis statuere non debet, sed 
dumtaxat pro ratione finis socialis , qui aliud non 
est, nisi «omnium optima ordinatio demodalitate 
iurium sociorum eo tendens, ut, qua meliori ratione 
fieri possit, cives bene atque feliciter convivant». 

503. 3° Iuribus ergo civium modos illos prae- 
scribere debet, qui non noceant, immo vero eorum 
morali perfectioni prosint, quae praecipuus, licet 
remotus , finis est societatis civilis, non secus ac ce- 
terarum. 

504. Eiusdem praesertim est perpetuo iustitiam 
distributivam servare in socialium emolumentorum 
distributione, et 

505. 4° Pariter in distribuendis quoque socialibus 
munex'ibus summa diligentia adhibenda, ut in dele- 
ctu magistratuum magis idonei praeferantur, omni 
arbitrio, gratiaque remota (personarum acceptio). 

506. 5° Ad haec, vigilantia atque providentia 
summi ordinatoris perpetuam atque perefficacera 
censuram in eosdem magistratus exercere debet, 
ut eos cognoscens improbos refraenet, ineptos re- 
moveat. 

507. 6° Tandem omni sua vivendi ratione prae- 
beat exemplum probitatis, virtutis ac religionis tum 

magistratibus, tum omnibus civibus, eorum mores 
effingendo; verissimum enim illud est: Regis ad 
exemplum totus componitur orbis. 

508. Officia magistratuum. 

1° Magistratus debent ceteris civibus sincerum 
et efficax praebere exemplum reverentiae atque ob- 
servantiae in leges iustitiae, toti usque moralis ac 
civilis ordinis. 

2° Proprium cognoscere munus , maioremque 
sibi in dies acquirere idoneitatem, suminaque fide 
ac diligentia illud obire, et ab omni prava cupidi- 
tate abhorrere, nihilque omittere quo cives atque 
suprema potestas mutui amoris vinculo simul de- 
vinciantur. 

5° Diligenter partium studia vitanda, neque illa 
tantummodo quae a personalibus utilitatibus aperte 
nascuntur, sed ea etiam quorum occulta origo sunt 
praeiudicia et inclinationes; ad normam enim justi- 
tiae atque rationis indicia perpetuo sunt ferenda. 

509. Officia civium. 

Cives 1° Legibus praeceptisque legitimarum 
civilium potestatum prompte obeaianl; 

2° Obedientia autem sit sincera atque fidelis; 
oportet ergo legum et praescriptionum scopum at- 
que vim probe cognoscere ; a spiritu , ut aiunt, 
immoderatae censurae et querimoniae abstinere, 
ordinationes immo civilis potestatis aequi bonique 
facere, seu cum spiritu benevolae reverentiae eas 
excipere, semperque bene praesumere de eo quod 
dubium videtur; 

5° Vectigalia fideliter solvant, et socialia onera 
aequo animo ferant; 

4° Magistratus debito honore ac reverentia pro- 
sequantur; et 

5° Ita demum se gerant , ut civilis societatis 
finis plene obtineatur; patriam recto amore com- 
plectantur; optime de ea merentes, sanguinem etiam 
fundere non dubitent: Dulce enim et decorum est 
pro patria mori (Horat. cap. III. 2). 

§• 5. — De officiis infer dominos et servos. 

510. In domesticae societatis sinu servi etiam 
existunt: vinculum servitutis non est vinculum so- 
ciale; sed servus, ut homo, in theocratica societate 
suorum dominorum consocius est , iisque aequalis 
(477). Hoc sociale vinculum illud servile tempe- 
rare et gubernare debet. 

511. Domini tenentur: 

1° Non abuti dominio , extorquendo aliquid a 
servis quod honestati, iustitiae, aut aequitati ad- 
versetur ; 

2° Cavere ne servorum errata nimia severitate 
puniant, neve durius cum iis agant, neve impediant a 
propria acquirenda perfectione, immo vero media 
praebenda sunt, ut se perficiant sive quoad inter- 
num, sive quoad externum statum. 

512. Servi debent: 

1° Humili conditione, in qua eos Providentia 
posuit, esse contentos; 

2° In rebus honestis atque iustis, heris morem 
gerere; 

3° Esse fideles, idest omnem adhibere diligen- 
tiam, ut dominis non noceant, sed in omnibus, uti 
iuste desiderant, prosint; 

4° Secreta domini nunquam prodere, nisi pu- 
blica salus aliter suadeat. 

CAPUT IV. 

DE OFFICIORUM MORALIUM COLLISIONE. 

513. Inter moralia officia nulla vera oppositio 
esse potest, quia omnia ab uno principio dimanant, 
atque ad unum finem tendunt, videlicet ad huma- 
nam voluntatem ita disponendam, ut toti enti iuxta 
intrinsecum eius ordinem adhaereat. 

514. At morales formulae, quae e primo princi- 
pio eruuntur, interdum propter imperfectam ratio- 
cinationem seu applicationem indefinitae manent, 
unde altera in alleram formulam penetrare videtur, 
hincque fit ut alterum ex hisce officiis obeundo, 
alterum eodem tempore adimpleri nequeat. Haec 
apparens oppositio, animique haesitatio officiorum 
collisio appellatur. 

515. Iu hoc animi statu hae regulae servandae : 
1° Attente perpendatur utrum pugna cessare 

possit melius definiendo, seu applicando officio- 
rum formulas, easque simul conciliando; 

2° Si huiusmodi conciliatio non inveniatur , 
videndum qua ex parte, omnibus rfccte perpensis, 
minus malum, maiusque bonum sit, et haec pars 
sequenda. 

3» Si officiorum oppositio versetur in officiis , 
quorum alia aliis sunt superiora, tunc officia supe- 
rioris et fundamentalis ordinis praeferenda sunt 
officiis inferioris ordinis, ne forte medium fini an- 
teferatur; ^ 

4° Si agatur de duobus officiis eiusdem ordinis, 
observandum utra lex magis stricte, absolute, et 
clare imperet, et ea praeferenda alteri, quae hypo- 
thetice, obscure et minus severe praecipit. 

CAPUT V. 

DE HABITIBUS MORALIBUS. 

AfiT. i . 

De habitibus moralibus generatim. 

516. Obiectum et subiectum sunt duo morali- 
tatis termini (28) seu obiecta. 

Officia dividuntur praecipue ratione obiectorum, 
habitus vero ratione subiecti; hinc habitus virtutis 
et vitii respondent moralibus potentiis, quas aliquo 
modo disponunt (19). 

Verum quia suprema moralis potentia, voluntas 
scilicet, una est, bine sequitur habitum moralem 
unum esse ac individuum. 

517. Attamen, quia voluntas suis in actibus ho- 
nestis alias interdum movet potentias , etiam istae 
morales fiunt per participationem, quatenus a vo- 
luntate moventur, earumque dispositio ad se mo- 
vendas iuxta bonum voluntatis habitum, specialis 
habitus virtutis dicitur ; dispositio autem se mo- 
vendi iuxta pravum voluntatis habitum , specialis 
habitus vitii appellatur. Quapropter nonnisi unus 
est bonus voluntatis habitus, in quo virtus absolute 
sumta consistit (idem dicatur de vitio); sed habitus 
boni, in quibus virtutes speciales consistunt, plures 
sunt, idemque de vitiis iudicium esto. Huc spectant 
verba sancti Thomae : «Subiectum vero habitus , 
« qui simpliciter dicitur virtus , non potest esse 
« nisi voluntas vel aliqua potentia secundum quod 
« est mota a voluntate». (S. I. II. LV. III). 

' 518. Oportet itaque primum omnium nosse quid 
sit habitus; quid sit virtus, quid vitium, quoad 

ipsorum unitatem ; denique quae sint variae vir- 
tutes, atque vitiorum species. 

519. Habitus est qualitas, qua potentia aliqua 
ad operandum dato modo disponitur. 

520. Habitus ergo moralis est quaedam qualitas, 
quae aliquam moralem potentiam disponit ad bo- 
num aut ad malum patrandum. 

521. Virtus est igitur ea qualitas, qua voluntas 
eiusque subiectae potentiae ad bonum morale fa- 
cientium disponuntur. 

Vitium e contrario est ea qualitas, quae volun- 
tatem , inferioresque potentias ad malum morale 
inclinat. 

522. Habitus morales voluntati inhaerere pos- 
sunt, quin proprius eius actus intervenerit, et pos- 
sunt inhaerere voluntati, quia suis propriis actibus 
eos acquisivijt. Revera experientia docet, hominem 
a nativitate propensionem ad malum secum ferre. 
Huiusmodi habitus suae voluntati ingenitus (quem 
humani generis traditio facto originalis peccati ex- 
plicat), homini per generationem datur, propriis 
hominis actibus non acquiritur. Revelatio divina 
praeterea docet, quosdam esse habitus supernatu* 
raliler infusos: isti nobis dati sunt a Deo, non 
vero nostris propriis operationibus acquisiti. 

525. Sed nobis dicendum de habitibus morali- 
bus acquisitis, ad quos plerumque sermo refertur, 
quum de virtutibus et vitiis disseritur. 

Ad hosce habitus acquirendos plures minoresve 
actus necessarii sunt, prout in homine maiora aut 
minora obstacula superanda sunt, ut ea p-aevalens 
dispositio nascatur , quae habitum constituit , et 
prout actus, qui eum producunt, sunt jmagis mi- 
nusve intensi, atque perfecti. 

Akt. 2. 

De virtute considerata in sua UBitate, deque respondente vitio, 
g. 1. — De virtutis unitate. 

524. Virtus considerata in sua unitate est ea qua- 
litas, qua voluntas, indeque homo, et persona hu- 
mana bona lit, atque definitur «absoluta volun- 
« tatis propensio in primam aeternarnque legem 
«( quae celeras comprehendit) , atque universale 
« et constans animi propositum operandi conve- 
« nienter et reverenter ad legem ». 

525. In qua definitione observandum: 

1° Voluntatis propensionem erga primam legem 
considerari potius uti dispositionem ad virtutem, 
quam uti virtutem ipsam formatam , sed addendo 
cetera verba constans nempe propositum in omni- 
bus sequendi legem , et propter eius reverentiam 
haberi proprie elementa constituentia virtutem for- 
matam seu acquisitam. 

526. 2° Universale propositum omnibus pro- 
priis actibus adhaerendi ad legem primam expressum 
quoque animi actum esse posse; sed tamen virtus 
in hoc transeunte actu minime consistit, quippequae 
continua potius est, atque permanens dispositio 
voluntatis ad talem adhaesionem , quae est actus 
immanens; nam prima lex proprie voluntatis dis- 
positionem, nOn vero actum transeuntem praecipit; 
unde fit, ut virtus in habituali proposito consistat , 
quod tamen per actus transeuntes incipit , et est 
veluti actus continuus. 

527. 5° Adhaesionem ad primam et universalem 
legem semper reverentiam erga eamdem continere, 
neque ullo secundario motivo legem adimpleri 

posse, cum ipsa adhaesio nihil aliud sit quam pura 
et simplex erga illam reverentia et aestimatio. E 
contrario operationes externae consideratae in se- 
ipsis possunt esse consentaneae primae legi, sed ab 
homine fieri ob alia motiva , in qua facti specie 
illae cessant esse bonae, cum aliud non sint quam 
vanum virtutis simulacrum. 

528. 4° Ex allata definitione virtutem aspectum 
habere triplicem ; potest enim considerari : 

1° Uti propositum semper in animo vigens; 

2° Uti praestantia, uti voluntatis reverentis le- 
gem fortitudo , quae quamlibet sensuum illecebram 
vincit; 

3° Uti principium operans atque dirigens omnes 
humanas actiones iuxta illius fundamentalis propo- 
siti regulam. 

529. Huiusmodi voluntatis habitus iustitia quo- 
que vocari solet, sumendo hanc vocem universali 
sensu, idest pro virtute universali ; nam iustitia de- 
finitur: «universale et constans voluntatis propo- 
« situm cuique suum tribuendi ». lamvero si haec 
propositio suum cuique dare, latissime sumatur, 
eadem est atque ista: «dare enti id quod ab hu- 
« mana voluntate postulat , recognoscere moralem 
« entis exigentiam ». Quae quidem ipsissima est 
formula univei’salis virtutis (41). 

530. Cum iustitia, ut vidimus, duo generalia of- 
ficia habeat, quia erga Deum, et erga hominem 
exerceri potest, sequitur ipsam in priori casu in 
religionis virtutem converti , in specialem nempe 
iustitiam quae officiis erga Deum exercetur: in al- 
tero casu in specialis iustitiae virtutem convertitur, 
quae officiis erga homines constat: haec autem 
dividi solet in commutativam, distributivarn, pu- 
niti vam, etc. Quando autem in formula «tribue 

omnibus suum», vocabulum tribue interpretamur 
simpliciter de actu externo, tunc illa formula iusti- 
tiam externam significat, quae est legis civilis, at- 
que legalis iustitiae fundamentum. 

531. Hic animadvertendum (quod veteres ipsos 
philosophos non fugit) iustitiam, ut ipsa ethimologia 
sonat, proprie aequalitatem inter id quod debetur 
et quod tribuitur postulare. Iamvero triplici in casu 
haec aequalitas haberi nequit, quum debitum semper 
excedat id quod datur; qui casus spectant Deum , 
parentes, et virtutis meritum. Etenim neque ho- 
mines Deo, neque filii parentibus, satis quod ipsis 
debetur tribuere valent; nullus denique mortalium 
virtutis meritum satis remunerare potest. Hinc distin- 
guuntur a iustitia tres virtutes, religionis, pietatis fi- 
lialis et observantiae in meritum , uti virtutes adne- 
xae iustitiae quin huius conceptum unquam plene 
adaequent (S. Thomas S. II. II. LXXX. I.). 

532. Virtus universalis vocatur ergo iustitia * si 
primum suum actum consideremus, qui est reco- 
gnitio entium, qua fit iusta eorurndem aestimatio. 
Contra si alter actus consideretur nempe affectus , 
qui recognitionem ceu huius necessarius effectus 
aut complementum sequitur, virtus nomen sumit 
dilectionis aut amoris universalis. Liquet hinc 
omnem pariter virtutem ad iustitiam et ad amorem 
reduci posse; unde intelligitur cur in supernatu- 
rali ordine virtus ad charitatem redigi soleat. 

533. Pulcherrima virtutis proprietas, quam S. Au- 
gustinus animadvertit, ea est, ut quum ceteris ha- 
bitibus bene aut male uti possimus; uno virtutis 
habitu nunquam abutamur; quia eadem ipsa est 
bonus omnium rerum usus. Cum igitur i pSa essen- 
tialiter bonum sit, virtus esse desineret , si aliquis 

abusus introduceretur. Hinc virtus recte quoque 
definitur: «habitus quo quis bene utitur». 

534. Eadem de caussa nullus vitiosus excessus 
in virtute haberi potest: nam quum sit essentialiter 
bona, profecto quo maior est, eo maior est in ho- 
mine bonitas. Quando ergo dicitur in aliquo actu 
haberi excessum, haudquaquam putandum est hune 
excessum esse in virtute, sed in virtutis mediis aut 
instrumentis, atque in eorurndem imprudenti usu, 
quod certe non virtus, sed vitium est. Hinc rursus 
constat errare eos qui cum peripateticis putant vir- 
tutis naturam exprimi posse hoc versu: 

Virtus est medium vitiorum, et utrinque reductum. 

§. 2. — De vitii unitate. 

535. Considerantes virtutem in sua unitate, id* 
est uti generalem voluntatis habitum , duos eius 
modos significavimus, quorum 'alter natura conge- 
nitus esse potest, aut a Creatore in homine inser- 
tus ante quodvis expressum voluntatis propositum, 
et est «absoluta praevalens voluntatis dispositio 
«adhaerendi primae aeternaeque legi»; alter 
vero est acquisitus ex ipsius hominis actibus, et est : 
«universale et constans propositum operandi iuxta 
« primam legem, et ob eiusdem reverentiam ». 

Ita vitium quoque in sua unitate consideratum, 
duos habet modos , quorum alter positus est in 
voluntatis defectu, quae modo absoluto non incli- 
natur conformiter ad legem aeternam , quem vitii 
modum luctuosa experientia a revelatione confir- 
mata, in Omni qui nascitur homo, existero demon- 
strat. Alter autem consistit « in quodam animi 
proposito , aut in dispositione voluntaria seu ap- 

probata legem infringendi, quoties aliquod eudae- 
monologicuin bonuin ipsam sollicitet». Primum 
ex his duobus vitiis est quaedam dispositio ad al- 
terum, de quo haec animadvertimus. 

536. 1° Vitium a veniali peccato distinguitur, 
quo homo legi adhaerendi propositum nunquam 
exuit, quia primae legis fines transilit per actum, qui 
non oritur a proposito illam transiliendi, sed ab 
aliis operandi stimulis,' qui inopinate eum inva- 
dunt , atque inconsiderate et semota persuasione 
aliquam gravem legem transgrediendi, ad agendum 
inducunt (166). 

537. 2° Mortale quoque peccatum a vitio se- 
cernitur, quatenus illud est actus malus, hoc autem 
est eius habitus ; quare actus potest esse effectus 
habitus, et vicissim. 

538. 3° Ex peccato mortali in subiecto quod 
ipsum patrat, hi gignuntur effectus :*1° reatus , seu 
debitum aeternae iustitiae satisfaciendi ; 2° quae- 
dam infirmitas ac prava inclinatio voluntatis, quae 
peccando propositum constanter ad legem adhae- 
rendi iam exuit; quae infirmitas et mala propensio 
iam est inchoatus vitiosus habitus; qui ut destrua- 
tur, oportet praecedens virtutis propositum reno- 
vare, atque iteratis actibus contrarium virtutis 
habitum sibi comparare. 

539. 4° Sicuti virtus consistit in firmo animi 
proposdo legis, quovis in casu, servandae, et omnia 
obstacula superandi, et hoc generale propositum, si 
consideretur in suis relationibus ad diversas legis 
observandae occasiones, diversas virtutum species 
gignit; sic quando de vitio sermo est, haec di- 
stinguenda sunt: 

1° Voluntatis dispositio deliciendi a lege (occa* 

sio deficiendi aut seductio in huius aut illius boni 
eudaemonologici illecebris consistere potest) , et 
talis dispositio est vitium generatim. 

2° Eadem dispositio legem transgrediendi , si 
consideretur in suis relationibus ad caussas sollici- 
tantes quae diversae esse possunt, vitii specialis 
nomen sumit. Etenim vitii natura stat in privatione 
plenae et absolutae adhaesionis voluntatis ad le- 
gem. Si autem, quocumque ex motivo, haec plena 
et absoluta voluntaria adhaesio desit, tunc virtutis 
habitus, qui est aliquid completum, cessat, eiusque 
locum vitii habitus occupat (151). 

Art. 3. 

De virtutibus et vitiis consideratis in eorum speciebus. 

§. 1. — De vita contemplativa et activa. 

540. Virtutis actus sunt interni et externi. 

Actus externi, quum peculiare obiectum semper 

habeant, non complent virtutem , quae totum ens 
in suo ordine spectatum complectitur. Contra in- 
terni actus universale obiectum habere possunt , 
eorum obiectum potest esse plenum ens ; ideoque, 
quatenus isti sunt immanentes, eatenus virtutem 
constituere possunt. Hinc vidimus in iusta aesti- 
matione entis, considerati in sua universalitate suo- 
que ordine, uti etiam in dilectione quae inde 
sequitur , in hisce duobus , inquam , actibus , si 
constantes, habituales et immanentes sunt, illam 
existere qualitatem, qua voluntas fit bona, eiusque 
subiectum homo bonus, quamque absolute voca- 
vimus virtutem. 

541. Praeterea interni actus saepe habent ob- 
iectum internum, externi autem externum. 

Iamvero a distinctione obiectorum virtutis in- 
ternorum ac externorum oritur notio duplicis 
generis honestae sanctaeque vitae: altera contem- 
plativa, altera vero activa dicitur (S. Th. S. II. II. 
q. 179) et seqq. 

542. Vi.ta contemplatrix illa est, in qua homo, 
quantum fieri potest, occupatur in illis internis vir- 
tutis actibus, quorum obiectum est internum , cu- 
iusmodi est veritas et Deus; vita activa illa est, in 
qua homo virtutem adipisci nititur eam potissimum 
exercendo actibus externis, et erga obiecta quoque 
externa, cuiusmodi sunt alii homines. 

545. Neque tamen censendum est, alterum ex 
hisce duobus vitae generibus ab altero plene seiun- 
ctum existere posse ; nam haec duo vitae genera ab 
illa parte nomen desumunt suum , ad quam im- 
pensius voluntas se applicat ut idem finis, qui est 
moralis, obtineatur. 

544. Quod ut probe intelligatur , meminisse 
oportet, legem moralem haudquaquam determina- 
tum actuum numerum praecipere, sed potius, 

1° Ut qui fiunt actus, conveniant omnes cum 
prima lege; 

2° Ut aliqui actus, nempe obligatorii, exeran- 
tur; hi porro actus illi sunt, sine quibus hominis 
agendi ratio non haberet modum convenientiae 
ad legem. 

Hominis ergo Jibex^ati relinquitur vastus actio- 
num campus, e quo hanc vel illam bonarum actio- 
num speciem eligere et exequi potest. 

545. Hisce praemissis, virtutis amator, tunc 
contemplativus dicitur, quum suo officio -functus , 
in ceteris sua libertate utitur ut se exerceat in illis 
potius supererogatoriis actibus, quorum obiectum 

est internum. Virtutis amator activus appellatur, 
qui, functus pariter officio suo quoad legem obli- 
gantem , libertate sua utitur ad se exercendum 
potius in illis virtutis actibus supererogaloriis , 
quorum obiecturn est externum. 

54(i. Iamvero vitam contemplativam a vita activa 
et externa non posse penitus dividi, intelligimus , 
si animadvertamus, saepissime contingere, ut lex 
moralis iubeat nonnullos actus externos , qui ab 
homine contemplativo, aeque ac ab activo, exerceri 
debent: huiusmodi sunt illae relationes et circum- 
stantiae, in quibus iustiliae ac humanitatis officia 
erga nostrum similes obligatoria fiunt. 

o47. Vitam autem activam non posse penitus a 
contemplativa separari liquet : 1° quia externi 
actus neutiquam honesti essent, nisi ab illis inter- 
nis dimanarent , qui sunt virtutis incunabula et 
sedes, quorum obiecturn est internum, ac univer- 
sale; 2° quia si homo activus internos bonos actus 
frequenter non eliceret, profecto aut virtutis habi- 
tum numquam acquireret, aut citissime amitteret. 

§. 2 . — De virtutibus jnopriis vitae contemplativae. 

548. Virtus contemplativa hisce actibus exerce- 
tur : 1° Non modo removet a se externas occasiones 
et pericula ab honesto animi proposito deflectendi, 
sed etiam occasiones illas, in quibus actus externi, 
quorum obiecturn externum est, fiunt moraliter ne- 
cessarii seu obligatorii; ut quo diutius fieri possit, 
illis internis actionibus incumbat, quorum obiecta 
sunt universalia et interna ; hinc eius virtutes sunt 
— solitudo, silentium, mentis contemplatio, animi 
tranquillitas, perfecta castitas, paupeitas, idque 
genus alia. 

549. 2° Studet acquirere cognitionem in dies 
maiorem universalis virtutis: hinc eius virtutes so? 
lent quoque esse — studium Philosophiae et Reli- 
gionis, quarum prior in veritatem universalem, 
posterior in Deum eiusque attributa , operationes 
ac voluntatem inquirit. , 

550. 5° Gontemplatur, raagisque fideliter vene* 
ratur cognitam veritatem, quod proprie est contem- 
plationis habitus. 

551. 4° Utitur omnibus mediis, quibus practica 
ratio, animusque adhaeret, aut ducitur et inclinatur 
ad intime Deo adhaerendum, eiusque possessionem 
acquirendam - — virtus Religionis. — Possessio ta- 
men supremi boni, nonnisi per supernaturalem Dei 
ipsius communicationem obtineri potest. 

552. Antiquitas inter Ethnicos vitae contempla- 

tivae scholae extiterunt, inter quas recensentur 
Pythagoricae in peninsula nostra constitutae , sed 
cum intra naturalis ordinis limites continerentur, 
imperfectae erant. Perfectae autem fuerunt illae, 
quas Dei prophetae apud hebraicam gentem ape- 
ruerunt, apud Christianos autem huiusmodi sunt 
diversi religiosi ordines. . , 

553. Qua in re haec observanda : 

1 0 E tribus actibus virtutis moralis , qui sunt 
iudicium praclicum, affectus, et actus externus, duo 
priores ad vitam contemplativam praesertim per- 
tinent; 

554. 2° Vitae contemplativae virtus ad genus 
bonorum supererogationis proprie pertinet, quia 
quod ad bonum obligationis spectat, est aeque com- 
mune vitae contemplativae et activae; 

555. 3° Interni actus, aestimatio nempe et affe- 
ctus neque semper , neque aequali numero conso- 

ciantur cum externis actibus, si vt* quia hosce postre- 
mos exercendi occasio interdum deest, sive quia 
actus quidam interni, eo ipso, quod habent interna 
obiecta, completa in se ipsis et absoluta sunt. 

556. 4° Actus interni, veritatem et Deum respi-. 
cientes, quatenus eorum contemplatio et adhaesio 
hominem perficiunt, nullos habent respondentes 
externos actus praeter illos cultus exterioris, qui 
tamen actus non dicuntur ad vitam activam perti- 
nere, quia eorum scopus non sunt obiecta externa, 
sed unice eo tendunt , ut eosdem actus internos 
aestimationis et amoris in veritatem et in ens 
supremum perficiant , ideoque censeri debent uti 
quaedam manifestatio istorum nobilium atlectuum, 
unde horam externorum actuum verum obiectum 
est quoque internum. 

557. 5° Studium specialium scientiarum non est 
ex se ipso virtus, sed fit virtus contemplativae vitae, 
quando earum studium ad veritatis universalis co 
gnitionem et contemplationem ordinatur, ut nempe 
voluntate ipsi adhaereamus; et fit etiam virtus dispo- 
nens ad vitam activam , prout huiusmodi scientiae 
diriguntur ad illas exercendas virtutes , quae ad 
istud vitae genus pertinent. 

558. 6° Habitus seu virtus contemplationis duas 
alias habet socias virtutes , quarum altera vocatur 
sapientia \ t 1 est habitus omnia mente ordinandi 
ad cognitam supremam causam, scilicet ad Deum; 
altera vero veteribus est habitus intellectus , et pro- 
prie consistit in cognoscenda veritate (ens ideale) 
in suis principiis, et in scientia ea applicandi, eo 
semper fine ut magis magisque veritatem contem- 
plemur atque diligamus. Aristoteles has virtutes 
appellat intellectuales , quod nomen retineri potest, 

dummodo considerentur uti quaedam species vir- 
tutum moralium, quia actus mere intellectualis et 
non moralis, non esset virtus. 

559. 7° Sapientia , quam diximus , omnia ordi- 
nare ad supremam causam, nequit haberi, nisi ho- 
minis menti prius obversetur lux veritatis, huiusque 
pulchritudo tam fulgide splendescat, ut iam ipsi fiat 
unica agendi norma. Quae mentis animique dotes 
ita potentias inferiores regunt, ut praestantissimae 
normae imperio facile obediant, unde sapientis na- 
turales ac particulares actus sunt temperati , et 
dociles legi morali ; hinc oritur mansuetudo et fa- 
cilitas operandi bonum cuiuscumque formae et 
modi : quae virtutes sunt pedissequae sapientiae. 

560. o° Recensitae virtutes vitae contemplativae 

sunt totidem voluntatis habitus, quae facultates 
intellectivas dirigit eo fine, ut plenius interioribus 
obiectis adhafereat. ; 

561. 9° Cum obieeta interna et ultima totum 
ens, idque etiam absolutum, complectantur; cumque 
intellectivae facultates quae ad illa obieeta referun- 
tur, sint quoque excellentiores inter eas quibus vo- 
luntas uti potest, sequitur viriutes, quae inde oriun- 
tur, esse omnium perfectissimas ; idem dicatur de 
relatione inter contemplativam et activam vitam. 

562. Vitia opposita hisce nobilioribus virtutibus 

sunt: e- 

1° Impietas quae est habituale odium in veri- 
tatem et in Deum ; 

2° Insensitivitas (indifferentia, graece apathia ) 
moralis, quae est habitus resistendi seu compescendi 
omnem sensum, seu animi motum ortum ex X'erum 
divinarum pulchritudine. 

5° Incredulitas. ' 7 

4° Superstitio. 

g. 3. — De virtutibus vitae activae propriis. 

563. Unica virtus, quam descripsimus uti bonum 
voluntatis habitum, nobis est absoluta voluntatis 
propensio in primam aeternamque legem, inque 
ceteras leges quas illa continet, necnon universale 
et constans operandi propositum convenienter et 
reverenter ad legem. Iamvero haec completa volun- 
tatis dispositio, quae producit dirigitqite actus hu- 
manos, applicari potest aut ad illas actiones quae 
habent obiecta interna , unde virtutes vitae con- 
templativae nascuntur, aut applicatur ad obiecta 
externa , cuiusmodi sunt homines considerati in 
individuo, aut in societate; hinc oriuntur virtutes 
vitae activae, iustitia et beneficentia. 

564. Si haec intensa voluntatis dispositio consi- 
deretur quoad actiones quae ad alios homines re- 
feruntur , et consideretur generatim abstrahendo 
mentem a potentiis quibus Voluntas operando uti- 
tur, illa, inquam, dispositio accipit nomen iusti- 
tiae specialis ac beneficentiae , qttarum virtutum 
officia superius tradidimus; quod si variae horum 
officiorum species perpendantur, hae virtutes sub- 
dividi ulterius possent. 

565. Speciali iustitiae opponitur vitium iniusti- 
tiae, quod dicitur etiam egoisnws, idest habitus qui 
hominem inclinat ad alterius ius laedendum, quoties 
endaemonologicum proprii individui bonum id 
exposcit. 

566. Specialia vitia subdividuntur iuxta eiusdem 
iustitiae species : quoniam vero iustitia potest esse 
indivi duali s , si eius obiectum sint iura individui; 
familiaris, si eius obiectum sint domesticae socie- 
tatis iura ; politica , si eius obiectum sint civilis so- 
cietatis iura ; denique theocratica , si respiciat iura 

societatis theocraticae ; ita singulis* istis iustitiae 
speciebus totidem respondent iniustitiae species, 
prout animi dispositio tendit ad hanc vel alteram 
ex diversis iurium speciebus laedendam, quae spe- 
cies rursus in alias subdividi possunt: ex. gr. , in- 
iustitia politica potest esse ex parte civium , et 
tunc gignit vitia rebellionis, anarchiae, etc., et potest 
esse ex parte eorum qui praesunt, et parit vitia 
despotismi, tyrannidis, personarum, acceptionis, 
quae iustitiae distributivae opponitur, etc. 

567. Beneficentiae speciebus superius memoratis 
totidem pariter vitia respondent. 

Et quoniam haec vitia interdum per abusum 
rerum externarum patrantur, hinc rursus subdi- 
viduntur prout considerantur iuxta eorum relatio- 
nem ad huiusmodi res, ex. gr., avaritia, quae ex vi 
nominis est aeris aviditas, seu immodicus amor di- 
vitias congerendi, non secus ac prodigalitas, quae 
est immodicus amor pecuniam profundendi, sine 
sufficienti et convenienti ratione, liberali tati diverso 
modo opponuntur, etc. (D. Th.II.II. qq. 51 ei 58). 

568. Si praeterea considerentur potentiae quae 
a voluntate moventur in actionibus iuslis aut be- 
neficiis exercendis, tres existunt virtutes, prudentia, 
temperantia, et fortitudo. 

§. 4 . — De prudentia, eius speciebus, et vitiis oppositis. 

569. Recta voluntas, prout rationem apte movet 
ad quaerenda, invenienda, adhibendaque ad finem 
honestum opportuna rnedia, prudentia vocatur. 

570. Quoniam voluntas, quamvis recta, perperam 
rationi imperaret, ut ea media suppeditet, nisi probe 
eas cognoscat, et habilitatem calleat; intelligimus, 
prudentiae debere praeexistere duos rationis habi- 

tus , scientiam et artem dialecticam , qui tamen 
nondum sunt prudentia. Haec enim, ut diximus, 
est ille mentis habitus, qui ope scientiae et artis 
dialecticae invenit opportuna media ad honestum 
finem, quem homo sibi praestituit obtinendum. 

571. Diximus ad finem honestum; etenim habitus 
inveniendi media ad quemlibet finem non est virtus 
prudentiae, quum homo eo uti possit sive ad bonum, 
sive ad malum; at est virtus tunc quum adhibetur 
et dirigitur a recto voluntatis habitu, quo neutiquam 
abuti potest, semperque ad res honestas perducit. 

Hinc fit, ut licet prudentiae nomen interdum tri- 
buatur sollertiae, qua media opportuna inveniuntur 
ad finem inhonestum consequendum , tamen haec 
prudentia tam distat a natura virtutis, ut ne pru- 
dentiae quidem nomen proprie mereatur, seu re- 
ctius vocetur astutia. 

572. Multipl ex discrimen inter sapientiam et 

prudentiam : • ■ 

1° Sapientia consistit in cognitione et contem- 
platione linis ultimi et supremi , ad quem mens 
omnia refert, ordinat; contra prudentia posita est in 
apta ordinatione mediorum quae ad fines inferiores 
honestos assequendos accommodata sint; 

2° Sapientiae obiectum est internum, quia ul- 
timus, supremus et completus finis est interior; e 
contrario prudentiae obiecta sunt exteriora, cum 
exteriora sint media , quae ad suos speciales fines 
dirigit; et ipsi etiam fines sint exteriores. 

5/3. Hinc 1° homo sapiens esse potest, si omnia 
ad supremum finem ordinet, licet interdum opere- 
tur imprudenter quoad aliquem finem specialem , 
sive quia opportunis cognitionibus, sive quia dexte- 
ritate caret iu suae rationis usu. . / 

2° Potest esse prudens, quin sapientiam calleat; 
nimirum homo idoneus tesse potest ad media ordi- 
nanda ut quosdam speciales fines obtineat, et tamen 
aeque profundam ultimi finis cognitionem non ha- 
bere, etsi istum, prorsus non ignoret. 

574. Prudentiae virtus in tot species dividi 
potest, quot sunt fines honesti, ad quos media di- 
rigere statuit. Hi porro sunt ferine innumeri et plus 
minusve generales, ex. gr. si in familiae regimine 
versetur, domestica prudentia vocatur; si genera- 
lim sibi proponit civitatis regimen, dicitur civilis , 
aut politica, etc. lamvero hi prudentiae modi in tot 
alios rursus subdividi queunt , quot sunt horum 
regiminum media, aut quot sunt specialia actionum 
genera, quae impenduntur ut proprius cuiusque 
regiminis finis obtineatur. 

575. Partes prudentiae, quemcumque finem sibi 

praestituat, sunt: • 

1° Media ad praestitutum finem invenire ; 

2° Recte iudicare de relativa eorum efficacia et 
ordine, effectum praevidendo prout singula seorsim 
aut plura simul adhibentur; 

o° Convenienter ea adhibere. - 

576. Hinc intelligitur, 

1° Non esSe prudentiae obieclum illos natu- 
rales ac spontaneos actus qui omnis prorsus consilii 
aut deliberationis expertes sunt. , 

2° Pariter prudentiae obiectum non esse illa 
immediata et unica media, quae sunt per se evi- 
dentia, et electionem inter plura excludunt, cu- 
iusmodi est actus contemplationis quoad hominem 
qui veritatem cognoscere aut ea delectari vult, qui 
‘actus ad sapientiam pertinet. 

5 77. T res sunt prudentiae gradus ; etenim eius 

finis esi bonum eudaemonologicum simpliciter ho- 
nestum, vel est bonum morale obligatorium, vel est 
bonum morale supererogationis. 

'678. Primus prudentiae gradus, quia versatur 
in bouo eudaemonologico,est simpliciter permissus, 
et ad ordinem pragmaticum pertinet potius quam 
ad moralem. — Prudentia pragmatica. 

Alter gradus est obligatorius, qua parte cuique 
est possibilis. — Prudentia moralis obligatoria. 

Tertius gradus eximiam hominum moraliter per- 
fectorum prudentiam constituit , idest ad moralis 
perfectionis ordinem pertinet. — Prudentia moralis 
Supererogatoria. 

579. Vitium contrarium prudentiae imprudentia 
est. 

580. Si proximas huiusce vitii causas conside- 
remus, nobis offeruntur inconsideratio, temeritas, ne- 
gligentia, inconstantia, nimia rerum futurarum solli- 
citudo, quae sine ulla utilitate animum angit; quae 
caussae, quando habituales fiunt, totidem sunt vitia. 

581. Si autem in ipsas prudentiae species refle- 
ctamus, vi oppositionis vitia contraria prudentiae 
habentur. 

582. Denique spectata pravitate finis, aut me- 
diorum quae ad illum ordinantur , existunt vitia 
quae prudentiam simulant, et sunt terrena pruden- 
tia , vafrities , dolus , fraus , aliaque id genus (S. 
Thom. I. II. 57). 

v * i * 1 ' / ' * 

§. S. — De temperantia, fortitudine, earumqu» speciebat, 
de vitiis oppositis, praesertim de luxu. 

585. Voluntas quae iustitiae habitu ornata est x 
seu universali et constanti proposito agendi conve- 
nienter ad primam legem, quum ventum est ad 

exteriores operationes, quae ex illo animi proposito 
naturaliter derivantur, tria obstacula superare de- 
bet, quae sunt : 

1° Ignorantia mediorum, quorum potiora sunt 
speciales formulae logice e prima lege deductae ; 

2° Appetitus bonorum eudaemonologicorum , 
qui ad haec voluntatem inclinat, nulla normae vir- 
tutis habita latione ; 

5° Omnes causae quibus opus bonum fit ar- 
duum et laboriosum. ■ s ' \ - ■ 

684. Iamvero impedimentum ignorantiae medio- 
rum tollitur per scientiae habitum, prudentiaeque 
virtutem. 

585. Impedimentum appetitus bonorum eudae- 

monologicorum removetur per virtutem tempe- 
rantiae. ' ■ 1 • ' - - . ' 

586. Quod denique impedimentum oritur ex illis 
obstaculis, quibus arduum fit opus, per fortitudi- 
nem superatur. 

587. QuOniam voluntas a bonorum eudaemono- 
logicorum illecebris sollicitatur, ut immodice illis 
adhaereat, hinc temperantia est virtus ordinata ad 
hunc appetitus excessum cohibendum, intra fines 
a lege concessos. Contra, voluntas metu dolorum, 
aliisque difficultatibus , quae in virtutis exercitio 
occurrunt, deterretur atque abducitur a bono ho- 
nesto sequendo, hinc necessaria est illa animi vir- 
tns , fortitudo dicta , quae infirmae et deterritae 
voluntatis vigorem augeat, atque strenue obstacula 
disiiciat, ne homo officia sua transgrediatur, vir- 
tutemque deserat. Quare temperantia excessivam 
activitatem voluntatis moderatur ; fortitudo vero 
Stippetias fert eius infirmitati in morali bono obti- 
nendo (S. Thomas, S. IL II.). 

588. appetitus, quem temperantia cohibet:, ne 
excedat, omnes animales et rationales passiones 
complectitur, quae intra certos fines contineri de- 
bent, ne voluntatem inducant ad rationis normam 
transiliendam ; ita quoque appetitus qui excitandus 
est, si minus aptus sit, ad auxilium et servitium 
rationis, ad omnes pariter passiones et activitates 
extenditur, nam omnes rationi inservire et obedire 
possunt. Quapropter si hae duae virtutes quae con- 
sideratae in voluntate sunt duo boni habitus vis 
practicae (haec necessaria est sive ad illecebras mo- 
derandas, sive ad obstacula vincenda) perpendantur 
in potentia qua voluntas utitur, sunt duo habitus 
facultatis appetendi, quae sinit se moderari aut ex- 
citari in opem voluntatis, iuxta legis moralis prae- 

.r. cepta. y' : . 

589. Hinc licet affirmare, temperantiam in vo- • 

1 nutate consideratam esse quamdam fortitudinis 
speciem contra illecebras appetitus qui voluntatem 
pellicit contra rationis ordinem , et eam quae di- 
citur simpliciter fortitudo, esse alteram fortitudinis 
speciem contra arduitatem, seu difficultatem quam 
appetitus voluntati apponit, ut hanc metu malorum 
deterreat a sequendo rationis ordine. Hisce limiti- 
bus circumscripta vera est peripathetica moralis 
sententia, quam superius (365) attulimus, quae af- 
firmat virtutem consistere in mediocritate conside- 
rata secundum rationem geometricam non vero 
arithmeticam. „ ; . •, 

590. Temperantiae species tot sunt quot modi, 
quibus appetitus voluntatem pellicere potest ad 
agendum contra moralis rationis ordinem, qui modi 
magna ex parte oriuntur a diversis stimulis, qui ap- 
petitus excitant, atque a diversis productis motibus. 

s 

591. Igitur si de appetitibus sermo sit, cpios 
homo communes habet cum brutis , temperantia 
mutatur In speciales virtutes abstinentiae , sobrie- 
tatis, castitatis, et pudicitiae. 

592. Si sermo sit de appetitibus hominis propriis, 
temperantia in hasce species dividitor; et dicitur stu- 
diositas ille habitus qui temperat et ordinat sciendi 
appetitum; mansuetudo et clementia, quae irae et 
vindictae appetitionem moderantur; humilitas quae 
modum ponit appetitui seipsum plus aequo aesti- 
mandi , sibi tribuendo dotes , quibus caret, aut ad 
Deum non referendo quas habet, aut ab hominibus 
praetendendo immeritos honores, etc. 

595. Denique inordinati appetitus inordinatos 
externos motus gignunt; hinc si temperantia consi- 
deretur uti virtus quae moderando et dirigendo 
interiores appetitiones, exteriores quoque corporis 
motus, rerumque usum dirigit, tunc sumit nomen 
modestiae, decentiae, urbanitatis, affabilitatis, ru- 
trapeliae, parsimoniae, etc. 

594. Tnter praeclaras propriasque temperantiae 
dotes recensetur illa, quae in eo consistit, ut ho- 
minis vitam tali modo atque armonica temperatione 
in omnibus suis actionibus exornet, ut quisque in 
eius contemplatione summopere delectetur ; unde 
pulchritudinis spiritualis laus iure quodam proprio 
temperantiae tributa est. Haec temperantiae dos 
Vocari etiam potest decorum. 

595. Temperantiae virtuti adversatur intempe- 
rantiae vitium, quod varias in partes dividitur, quae 
temperantiae speciebus respondent. 

596. Abstinentiae et sobrietati, ex. gr. , opponitur 
gulae vitium, quod in aviditate, inque immoderato 
cibi potusque usu consistit. Naturae necessitas, et 

corporea salutis conservatio in Unoquoque homine 
harum rerum usum determinat. 

597. Distinguere tamen oportet cibi potusque 
modum quem quilibet sibi ipsi adbibere debet, et 
modum qui servandus est in apparanda mensa pro 
familia atque hospitibus; in hoc enim apparata 
detefminando ratio habenda est hospitalitatis, conr 
ditionis oeconomicae , muneris et decoris personae. 

598. Castitati atque pudicitiae adversantur lu- 
xuries et immodestia, etc. 

599. Studiositati opponitur turpe otium, incuria, 
praesum ptio etc. 

600. Mansuetudini contraria est ira, quae deli- 
nitur brevis furor mentem perturbans, ortus obsta 
culorum occasione , quae opponuntur ne proprii 
inchoati actus compleantur; vindictae cupiditas, etc. 

601. Superbia opponitur humilitati; illa est in- 
ordinatus propriae excellentiae amor, et foecunda 
parens vannegloriae, ambitionis et vanitatis. Huius 
signa sunt ex. gr. immoderata et allectata personae 
elegant. ia f 'attillatura ) atque luxus aut contrarius 
defecti is. 

602. Luxus est exeessus in rerum usu, quae vitae 

commodis, externoque decori inserviunt ad osten- 
tationem adhibitus. , , 

605. Luxus est vituperandus ob eius malum fi- 
nem, et multo magis quum domesticam rem excedit, 
quia tunc domus aere alieno gravatur, proindeque 
ruit, ui' fert proverbium « qui emit superflua, quam 
citissime? vendet necessaria ». Semel ac lusus tami* 
liae cono 1 itionem excedens domum ingreditur, tunc 
mentis an, imique levitas (e qua ille dimanat) augetur, 
et damnose propagatur , praesertim apud iuvenes, 
qui imaginationibus nutriuntur, et- necessitates fa- 

ctitias contrahunt, unde extinguitur Iiberalitas, mi- 
sericordia, et pudor publicus; quod si totam gen- 
tem inficiat ^ tunc omnia venalia fiunt: coniugum 
fides, parentum amor in filios, istorumque pietas 
in parentes iam nuda sunt nomina; amor patriae 
et communis boni frigescit, et pedetentim evanescit. 
Hinc historia docet celebriores gentes luxu corruisse, 
Eius ergo laudatores sunt calamitatum magistri, in 
hoc censu venit Mandev illius , et Melchior Gioia. 
(Gerdii, t. VIII, Discours de la nature et des ejjets 
du Luxe — Rosmini, stpolog. ). 

604. Quum fortitudo sit dia virtus, quae volun- 
tatem disponit ad superanda obstacula, quae oppo- 
nuntur ne ipsa convenienter ad legem operetur, 
sequitur duo esse generaliora huius virtutis munera* 

Nam voluntas interdum ad praecepta legis se 
accommodare nequit, nisi multa mala patiatur ; in- 
terdum vero nisi res arduas aggrediatur . Igitur 
difficilia agere et pati in primae moralis legis ob-, 
sequi um duo sunt fortitudinis munera. 

605. Quatenus voluntas parata est ingentia per- 
ferre mala , ne a norma morali deflectat , vel ut 
magis eidem adhaereat, fortitudo mutatur in vir- 
tutem patientiae. 

606. Quatenus voluntas parata est aggredi et 
vincere positive quidquid opponitur honestati, for- 
titudo convertitur in fiduciam , quae ad facinora 
disponit, in strenuitatem, quae ea aggreditur, et in 
longanimitatem quae diu sustinet labores ad opta- 
tam metam assequendam. 

607. Tandem prout voluntas eousque in bono 
perseverat, ul finem, licet valde remotum, laboriosum 
et arduum obtineat, sive in patiendo, sive inoperan- 
do, fortitudo nomen perseverantiae acquirit. 

608. Patientia constans, longanimis et perseve- 
rans est omnium actuum fortitudinis praestantissi- 
mus,sive quia estceterisdifficilior,sivequia per hanc 
interiorem virtutem immediate ortam ab adhaesione 
in bono morali, voluntas demonstrat quam intense 
eidem inhaereat, sive quia patientia, quod ad alios 
pertinet, semper innocua est, et saepissime benefica. 

609. Cum res molestas atque arduas in plura 
genera dividere liceat, recensitae virtutes in alias 
etiam specialiores subdividi queunt, ex. gr. , inter 
res externas, cum honores et divitiae hominem 
valde alliciant, gravi impedimento sunt voluntati 
in recto earumdem usu. Quare dicta est magnarii* 
mitas ea fortitudinis pars, quae magnos honores 
contemnit, aut gesta conspicuis honoribus digna 
complet, quin e rectae rationis tramite deflectat : 
magnificentia vero vocata est ea fortitudinis pars, 
qua homo potens est se expoliare divitiis eas impen- 
dendo in egregia erga homines beneficia, sive pro 
movendo Dei cultum , sive opera charitatis , ex. gr. , 
orphanotrophia, nosocomia, et gymnasia, ubi pau- 
perum educationi prospicitur , aut alia opera pu- 
blicae utilitatis; denique magnifice hospites exci- 
piendo (hospitalitas). 

610. Ut homo sit patiens et perseverans, haec 
meditanda: 

1 ° Omnia mala physica maiori bono conducere 
possunt ; 

' 2° Bona naturalia perennia sunt, mala contra 
quibus conflictamur, brevia ; 

3° Mala quae homo sua imaginatione sibi creat, 
longe plura sunt, quam quae natura nobis infert ; 

4° Dolores, ut habet vel ipse Epicurus, si, in- 
gentes,cito desinunt, si diuturni, magnitudinecarent. 

5° E contrario bona quibus natura nos instruxit, 
talia sunt, ut homo possit sibi esse conscius, se ha- 
bere animam ad Dei imaginem factam, et liberta- 
tem qua potest esse bonus, atque infinitum bonum 
sibi comparare. Nullum est vitae punctum quo homo ^ 
non possit se consolare, erigere per hanc conscien- 
tiam , si eam fovere studeat. Homo perpetuo re- 
creari potest cogitans se in hoc magnifico naturae 
templo locatum esse, e quo , si probe suas partes 
agat, nulla calamitas eum expellat, quin simul in 
aliam longe praestantiorem habitationem illum in- 
troducat, in ipsa nempe Dei tabernacula, ubi omne 
malum cessat. Potestne quidpiam esse, quod in ho- 
mine iusto purissimum hunc atque perennem deli- 
ciarum fontem exsiccare valeat ? 

611. Virtuti fortitudinis, eiusque variis speciebus 
plura specialia vitia opponuntur, alia per defectum 
vigoris moralis, cuiusmodi sunt, ex. gr. , pusillani- 
mitas , accidia , animi abiectio , mollities , levitas , 
impatientia, etc. , alia per excessum, cuiusmodi sunt 
audacia, pertinacia, idque genus alia (S.Thom. II.II. 
qq. 123, 141 — Stellini, t. 2 et 3 — Gerdii t. 6). 

Art. 4. 

De relatione inter virtutes et officia, et inter seipsas. 

§. i. — De relatione inter virtutes et officia. 

612. Virtutes sunt moralium potentiarum habi- 
tus, ideoque earum divisio eat^em ‘est, quae mora- 
lium potentiarum. 

Sed officia moralia dividuntur ratione obiectorum 
ad quae referuntur (516). 

Iamvero obiecta unius eiusdemque moralis po- 
tentiae varia esse possunt. 

Hinc diversa moralia officia ad quae bonus ali- 
13 

cuius potentiae habitus refertur, fundamento sunt 
virtutum subdivisioni, uti vidimus cum eas dedu- 
ximus. 

§. 2. — De virtutum inter te relatione. 

613. Omnes speciales virtutes sunt applicatio 
unius eiusdemque virtutis, quae est bonus volun- 
tatis habitus, qui, ut supra statuimus, est «absoluta 
« voluntatis inclinatio erga principem aeternamque 
« legem, et universale et constans propositum agendi 
« convenienter et i-everentrr ad legem n (5^4). 

llinc virtus specialis aut consideratur in propo- 
sito bonae voluntatis, quae est eius radix, aut con- 
sideratur in speciali potentia, qua recta voluntas 
utitur ut suum propositum exequatur et compleat. 

Si consideretur in voluntatis proposito, virtutes 
unum idemque fiunt, seu sunt partes integrales, con- 
ditiones, dotes, et actus unicae, absolutae virtutis, 
quae est universale propositum varie operans. Hinc 
vir iustus est implicite prudens, fortis et temperans; 
prudens est implicite iustus, fortis et temperans; 
Jortis est iustus, prudens et temperans ; temperans 
denique est iustus, prudens et fortis. Etenim virtutis 
propositum hisce quatuor conditionibus aut dotibus 
praestare debet : neque voluntas legi plene adbae- 
rere posset, si huic deesset propositum explicandi 
pro re nata aliquam ex illis quatuor virtutibus quae 
hinc cardinales vocantur. 

614. At si virtus speciali potentia consideretur, 
quum quaelibet potentia ad determinatum actionum 
genus, minime vero ad alia extendatur ; quamque 
contingat , ut voluntas in virtute exercenda occa- 
sionem habeat utendi hac vel illa potentia potius 
quam altera, hinc fit ut quatuor recensitae virtutes 
videantur altera ab altera separatae atque distin- 

ctae. Tamen hoc solum verum est, nempe se i unctum 
ac distinctum esse modum , quo eadem virtus ma- 
nifestatur et exercetur propter occasionum distin- 
ctionem, quae diversarum potentiarum usum exu- 
gunt, quarum unaquaeque nonnisi unum actuum 
genus complectitur; quare virtutum distinctio non 
impedii, quominus bonum honestum, quo voluntas 
et homo fit bonus, sit unicum et simplicissimam. 

§. 3 . — De relatione viliorum ad virtutes., 

. . . v - 

615; Cuilibet speciali virtuti plura vkia respon 1 - 
dent, plures enim sunt modi, quibus corrumpi po- 
test. Si in virtutis exercitio spectamus intensitatis 
gradum , qui ad eas exercendas requiritur , aut 
quantitatem usus rerum externarum, tunc singulis 
specialibus virtutibus duo sunt opposita vitia, 
quorum alterum in excessu , alterum in defectu 
consistit, ex. gr. , liberalitati per defectum opponitt» 
avaritia, per excessum prodigalitas. 

616. Omne vitium universalitatem honesti pro- 

J iosifi excludit, ideaque virtutem destruit, qua homo 
it bonus. Quod si nonnullae speciales virtutes vi- 
deantur manere coninnctae cum aliquo vitio, hae 
virtutes non sunt vera virtus, sed eiifs simulacrum, 
ac veluli umbra. In homine tamen aliquae bonae 
dispositiones conservari possunt , quae ipsum ad 
recuperandam amissam virtutem iuvent. 

%. -i. — De foecunditate virtutum atque viliorum. 

617. Cum omnes speciales virtutes communem 
habeant radicem, inteliigimus, cur, data aliqua spe- 
ciali virtute, facile caeterae sobolescant; quia in 
huiusmodi casu vivax omnium germen in homirie 
existit, cui nihil aliud deest, nisi eram pendi occasio. 

618. Praeterea virtutes speciales quadam etiam, 
dixerim, laterali cognatione inter se devinciuntur : 
nam plerumque altera sine alterius subsidio exerceri 
nequit; ex.gr., suntnonnulli iustitiae actus, qui com- 
pleri nequeunt sine prudentia, fortitudine, ac tem- 
perantia: idem esto iudicium de reliquis virtutibus. 

619. Pariter vitiorum progenies sunt feracis- 
simae, sive quia eorum quodlibet demonstrat vo- 
luntatem bono habitu carentem, idcirco ad bonum 
infirmam, sive quia vitium vitia sequuntur; ambi- 
tio, ex. gr., viam sternit iniustitiae, invidiae, inimi- 
citiis, suspicionibus, etc. 

Art. S. 

De mediis quibus homo fit bonus. 

§. 1 . — De mediis ab individuo independenlibus , aut dependentibus. 

620. Virtus pedetentim in homine formatur et 
educatur, vitiaque extirpantur parti m efficacia homi- 
num quibuscum vivimus, et partim vi. propriorum 
actuum. 

, 621. Efficacia, quam aliorum hominum societas 

exercet in effingendis individuorum moribus, non 
est Ethicae obiectum, sed aliarum scientiarum, idest 
Pedagogiae, OEconomiae, Politicae, et Pastoralis. 
Re enim vera educatio , recta familiae administratio, 
prudens civitatis regimen, et pastoralis animarum 
cura incredibile dictu est quantopere ad moralem 
hominum perfectionem conducant. 

622. Hisce artibus addendae sunt tanquam ef- 
ficacissimae causae in individuorum moralitatem: 
1° Publica opinio, atque publici mores, et, ut 
verbo dicam, societatis status, qui continuam et 
inobservatam, sed potentissimam vim in hominis 
.mentem,, animum, habitusque exercet; 

2° Clima coeli , stirpisque qualitas , individuo- 
rum indoles naturaliter congenita ; 

3° Boni malique occasiones quas providentis- 
simus Deus ineffabili sapientia hominibus distribuit, 
^|la de re agit Theodicaea. ... 

623. Ethicae proprium est dumtaxat docere 
quomodo et quo gradu possit homo suis propriis 
actibus virtutem assequi et vitia fugere. Verum hu- 
iusmodi actus, quibus homo virtutes sibi comparat, 
aliud nequeunt esse , quam ipsimet boni actus : 

1° Quia habitus ab homine formari nequit, nisi 
per actus qui ad illum diriguntur ; 

2° Quia ita fert virtutum foecunditas, mutuaque 
earum affinitas: unde fit ut alteram altera trahat. 
Cum autem nos de virtutibus iam locuti simus, 
sequitur quoque nos iam exposuisse actus et media 
quibus homo eas in seipso sensim producere potest. 

624. Tamen hoc loco addimus actus, qui maiori 
vi pollent ad hominem bonum efficiendum, esse illos 
qui referuntur ad sapientiam et ad temperantiam, 
quae parti tn ad contemplativam, partim ad activam 
vitam pertinet. Priores enim hominem ad summum 
bonum morale dirigunt, ideoque ad illum efficiendum 
probum positive conferunt; posteriores hominem a 
mali sollicitationibus tuentur , ideoque ad hominis 
honestatem negative conducunt. 

625. Revera sapientia et temperantia docent pec- 
candi pericula , occasionesque vitare , phantasiam 
compescere, sensus custodire, etc. , ne propria inno- 
centia in discrimen adducatur; quae omnia sunt 
negativa virtutis comparandae media. 

626. Sed actus qui ad sapientiam referuntur , 
illi sunt qui conferunt ad virtutem in homine po- 
sitive inaedificandam. Quae veritas ita demonstra- 
tur : notum iam est virtutem consistere in summa 

et universali voluntatis affectione erga summam 
aeternamque legem; atqui sapientiae proprium est: 
i '1® Cognoscere et contemplari humanae vitae 
finem , supremum et unicum completum morale 
bonum; & 

2° .Assidue contemplari infinitam auctoritatem, 
necessitatem, dignitatem, et pulchritudinem velita- 
tis, legis aeternae, aeternique legislatoris; 

3° Meditari effectus virtutis in subiecto, infini- 
tam nempe dignitatem, quam homo acquirit adhae- 
rendo tantae legi et tanto legislatori ; 

4° Internam quoque pacem, ac supremam re- 
aiunerationetn atque keatitudinem, quae inde con- 
sequitur; liquet ergo homini, qui virtutem consequi 
.vult, primum omnium exercendos esse hosce omnes 
sapientiae actus, quibus magis magisque suam 
mentem illuminat, animumque virluLis amore in- 
cendit, vitiumque summopere abhorret. Ad quam 
contemplationem promovendam restat, ut indicatam 
honestatis excellentiam persequamur. 

€27. Sed prius scire oportet, utrum recensita 
naturalia media sufficiant , ut homo plenam hone- 
statem sibi comparare possit. 

2 . — Ethica naturalis est insufficiens. 

628. Ethica naturalis sponte libenlerque fatetur 
se esse insufficientem ad tantum finein obtinendum. 
Homo, solis mediis quae ilia suppeditat, nunquam 
eo perveniet, ut fiat vere bonus et innocens, et 
consequenter beatus. Quare Deus hominibus pro- 
spexit per revelationem et supernattiralia auxilia, 
quae nunc in christiana religione cuique praesto 
sunt, quorum ope summum quoque bonum quis- 
que sibi comparare potest a Divino legislatore 
elargiendum (295). 

629. Ethicam naturalem haud sufficere ut homo 
bonus beatusque fiat, hisce rationibus evincitur: 

1° Experientia probatissimum est, hominem ad 
extremum virtutis discrimen adductum non semper 
in se satis habere virium ut gravissimis illis ten- 
tationibus obnitatur, quin peccet. — Qui conside- 
rat moralem gentium conditionem ante Christi ad- 
veutum, omnes flagitiosissimis moribus corruptas 
■ reperit, ipsosque virtutis actus, qui inter ethnicos 
celebrabantur, verae et perfectae virtutis characte- 
ribus carere. — Quilibet sincerus homo si tantisper 
se excutiat , facile sibi conscius fit , se in huiusce 
vitae curriculo a recto tramite aberrasse, et etiam, 
postquam sceleris ipsum poeniluit, proposuitque 
se velle in posterum virtuti constanter adhaerere, 
rursus sive infirmitate, sive fragilitate, aut levitate, 
ab honesti proposito descivisse. Ex quo arguitur, 
quamvis voluntas, in se spectata, potentia sit ido- 
nea ad omne morale bonum patrandum in Online 
naturali, et ad omne obstaculum superandum; tamen 
subiectum (127) quod ea utitur, non esse sufficiens 
tanto muneri, seu fini, idest hominis libertatem in 
praesenti statu ita extenuatam esse, ut ex se firmiter 
et constanter aeternae legi adhaerere nequeat. 

2° Nemo dubitaverit, cum omne peccatum ae- 
ternae legi contrarium, proportionalem satisfactio- 
nem postulare, qua laesus honor legis resarciatur , 
tum Ens supremum quod est lex vivens , cum sit 
iustissimum y non posse legem illam non ulcisci, 
atque victricem tueri contra eius transgressores. 
Nemo quoque dubitaverit, animam natura sua esse 
immortalem, hominem autem ex sese nullo prorsus 
modo condigne et secure intnriae in legem irro- 
gatae satisfacere posse, quae setnel illata nescit 
reverti. Nemo denique inficias iverit, hominem, 

sola duce ratione, certo scire non posse , qua via 
et quomodo legi aeternae , et Deo in quo illa exi- 
stit, laesus honor restitui queat, in eiusque gratiam 
redire. Hisce positis , facile intelligitur , hominem 
sibi relictum, cognitionibus, viribusque solius na- 
turalis rationis, haudquaquam de sua futura aeter- 
naque sorte securum et tranquillum esse posse; 
nisi Deus ipse homini suppetias ferat, statuens mo- * 
dum, quo ille cum Numine offenso reconcilietur, 

Seu morali iustitiae debito satisfaciat, atque de 
consecuta venia tranquillam et firmam spem aequi* 
rat. Revelationis necessitatem sensit Socrates in- 
quienS : « desperandum esse de informandis huma- 
ti nis moribus , nisi a Deo mitteretur , qui ipsius 
ri nomine eos erudiret » (Piat. Apol. Socr.). 

650. De hac gravissima re naturalis ratio hoc 
unum docet, nimirum cum Deus infinitae iustitiae 
infinitam bonitatem, sapientiam ac potentiam con- 
iungat , divina eius attributa decet tam gravi , ab- 
solutaeque hominis necessitati prospicere; quamvis 
homo nihil tale ex se mereatur. Hoc modo humana 
ratio suis disquisitionibus atque ultimis scitis ho- 
minem ad fidem perducit, eurnque huic quasi com- 
mittit, sincere confitendo, imparem esse ex se sola 
hominem ad suum finem adducere. 

631. lamvero novimus Deum humani generis 
saluti, ac morali perfectioni reipsa prospexisse, et 
eo quidem modo qui providentissimo Numine di* 
gnus est, scilicet per mundi Redemptorem, et Ma- 
gistrum Iesum Christum Dominum nostrum; ad 
quem qui bonus et felix esse velit, confugiat oportet, 
ut necessariam sapientiam, regenerationem, sana- _ 
tionem, perfectionem, omnisque felicitatis cumulum 
obtineat, qui est aeterna beatitudo. 

QUiE de boni honesti excellentia agit. 



* 

CAPUT I. 


NEMO MALUS EST FELIX. 

652. Honestum, ut diximus , est voluntatis bo- 

num , et quoniam voluntas est ea potentia quae 
humanam personam constituit, honestum est bonum 
personae humanae. Iamvero humana persona est 
naturae humanae culmen et supremus apex , cui 
tota natura subiicitur, cuiusque imperium sentit; 
honestum ergo est quoque tale bonum, quod na- 
turam humanam perGcit. • 

Ilaec porro veritas satis demonstrat , hominem 
malum neque contentum neque felicem esse posse, 
quia proprio hominis bono caret. 

653. Quod si quis leviter hanc rem considerans, 
contendat , scelestos sua habere commoda et volu- 
ptates ; hunc nos rogamus, ut accurate distinguat 
voluptatem ab animi tranquillitate, quae est prima 
felicis status conditio. 

634. Voluptas est sensatio iucunda , ideoque 
transiens, et brutis communis, si corporea est. 

Iamvero voluptas non semper cum animi tran- 
quillitate coniungitur; interdum enim ipsam exci- 
piunt dolor, taedium, animique cruciatus, vixdum 
elabitur; «animus impurus diis hominibusque in- 
« festus, nec vigiliis, nec quietibus sedari potest: 

« ita conscientia mentem excitam vastat »; immo- 
vero ipse actus, quo homo voluptate fruitur, aliquid 
amari admixtum habet, si inhonestus sit; nam ut 
scribit vel ipse ex grege Epicuri poeta:. 

De medio fonte leporum 

Surgit amari aliquid quod in ipsis floribus angat. 

Improbis igitur nunquam intima animi satisfa- 
ctione frui licet, sine qua nulla habetur felicitas. 
Etenim hic animi status est « interior animi tran- 
et quii litas propria -illius qui iudicat sibi bene esse, 
« atque se tranquillum vocat suaque sorte conten- 
te tum », unde hic status dicitur etiam conscientia 
eudaemonologica. 

635. Improbi nunquam sua sorte plene contenti 
esse possunt, quia , 

1 ° Variis ©outrariisque immodicis appetitibus 
ac desideriis divexantur; voluptates autem, quibas 
frui ipsis contingit, eorum animum non explent, 
inuno potius passiones usque magis irritant, et 
quamdam, dixerim, nunquam explendam voragi- 
nem in animo aperiunt, eumque iii profundam 
turbationem, abiectionem, et interdum desperatio- 
nem miserrime pertrahunt. 

2° Post patrata scelera, mali intus se incusant, 
morsusque conscientiae patiuntur quos aeterna 
iustitiae lex excitat, et eo acriores quo turpius, aut 
libidinosius aliquid perpetratum est ; nisi forte 
quodam quasi sensus stupore perculsi (quod pau- 
corum est vitium, et gravius malum) in sceleribus 
obduruerint, sed ne hoc quidem contingere potest, 
cum nemo propriam naturam penitus exuere valeat. 

Mirari hinc subit, etfectum adeo naturalem atque 
'communem, quo vel ipsa afficitur malitia, atque ita 

maximam, ut ait Attalus, et illa partem bibit ve- 
neni sui , a nonnullis inter vana terriculamenta 
recensitum fuisse, veluti effectum educationis , aut 
civilis regiminis. Audiatur Persius testis non suspe- 
ctae fidei, qui satyra 3 a imprecatus summam poe- 
nam tyrannis , qua pro scelere angerentur , ita 
Supremum Numen allatus est: 

Magne Pater DivOm. saevos punire tyrannos 
Haud alia ratione velis; cum dira libido 
Moverit ingenium ferventi tincta veneno, 

'Virtutem videant, intabescanlque relicta. 

3° Sunt enervati, timidi, diffidentes: propria 
scelera oculos aliorum et sui meti psorum celare pei> 
petuo nituntur. Quare sibi ipsis exosi, securn ipsis 
conversari, moralem statum considerare, atque ad 
trutinam revocare formidant, oderant; mentem 
alio convertere, illudere et fallere seipsos student. 
Qua via insistenles, eorum mens pedetentim ex- 
caecatur, impiis erroribus imbuitur, veritatem quae 
ipsos damnat, aversatur, eo denique dementiae 
perveniunt, ut veritatem oppugnent, .atque impie- 
tatem profiteantur : — Dixit impius in corde suo , 
non est Deus. 

4° Ex vitiis infinita prope mala iis redundant, 
qui illis indulgent, sive in corporis salutem , sive 
in honorem apud homines, sive in rein temporalem ; 
vitia domos evertunt, gentds ad excidium propul- 
sant. Scelesti qui bonis externis, honoribusque 
abundare videntur, perpetuo metu ea amittendi 
trepidant, cumque hisce bene uti nesciant, possunt 
quidem invidiae esse vulgo, qui falsa rerum specie 
ducitur, eosque interdum stulte vocat beatos, non 
autem cordato viro, qui internae eorum miseriae, 

pugnae, omniuinque facultatum perturbationis mi- 
seretur, eosque deplorat. 

5° Denique impiis horienda est alterius vitae 
cogitatio, mortisque adspectus ; post hanc enim et 
ratio et religio ipsos docet, manere iudicem viven- 
tem, Deum, Justitiae vindicem, qui iam hisce in 
terris, poenis, licet pede claudo, ut inquit poeta , 
eos insecutus est , ut poenitentiae locum concede- 
ret. Huiusce veritatis generi humano coaevae , ali- 
quod vestigium ethnici ipsi semper conservarunt. 
Malus itaque semper est miser: tot malis obrutus 
potest quidem fallacem externam prosperitatis spe- 
ciem praeseferre , ostentare , nunquam vero se 
contentum atque felicem sentire ac iudicare. 

CAPUT II. 

A • • 

Via BONUS NUNQUAM MISER. 

636. Quemadmodum voluptas neutiquam animi 
quietem ac felicitatem constituit , ita neque dolor . 
animi quietem excludit, neque infelicitatem parit. 
Iamvero sicuti improbus aliqua voluptate frui po- 
test, quin miser esse desinat; ita virtutis cultor 
aliquo dolore affici potest, quin contentus et felix 
esse cesset, se talem interno eudaemonotogico iu- 
dicio aestimans. ' 

637. Quae veritas ut clara fiat , animadverten- 
dum est , hominem duabus constare partibus , 
scilicet: 1° ex parte superiori, quae voluntate atque 
intelligentia coalescit; et 2° ex parte inferiori quae 
est animalitas. In priore proprie persona humana 
consistit.; posterior non est nisi appendix et in- 
strumentum quoddam, ut more Stoicorum loquar, 
personae. :- 

Atqui virtus est bonum humanae personae pro- 
prium, ergo ubi est virtus, ibi persona est contenta; 
et eo magis quieta et contenta, quo maior est virtus, 
quia haec proprium eius bonum est. 

Dolores ergo, quibus homo probus obnoxius esse 
potest, bonum personae proprium non tangunt, 
neque huiusce felicitatem impediunt, sed suam in- 
feriorem tantum partem vexant. 

658. Quod si insuper perpendamus praestantis- 
simas boni moralis dotes in ea dignitatis plenitu- 
dine, quam religio illi confert, compertum nobis 
erit, has molestias quas frugi et plene bonus homo 
sustinet in parte inferiori, animi quietem ac felici- 
tatem non posse adimere; etenim praecipuae boni 
moralis dotes sunt: 

1° Plenum seu dominans est in cetera bona; 

2° Ordinatum et pacem concilians. 

3° Aeternum. * 

639. Bonum morale est dominans. — Nam est 
bonum supremae et personalis hominis partis: Haec 
in inferiorem dominatur, eamque iudicat. Haec in 
viro probo proprii boni , propriaeque dignitatis 
magnitudinem adeo sentit, ut molestias fortiter 
contemnat, aut patienter ferat, uti ab Eratis supremi 
providentia venientes, cuius voluntati plene ad- 
haeret ; aut denique eo etiam perveniat, ut eas amet 
atque desideret, tamquam media ad virtutem, quae 
est eius bonum, excellentiori merito, magnanimitate 
atque splendore exercendam. Iusto ergo illud qua- 
drat : volenti et consentienti non Jit iruuria. 

Hinc homo, spectata sua superiori parte, ad quam 
spectat de proprio eudaemonologico statu iudicare, 
si virtutis sincerus est amator, ipse se vocat tran- 
quillum et contentum ; hoc porro iinlicium est illa 

conditio quae animi quietem ac felicitatem consti- 
tuit, quaeque nunquam deesse potest sincero rerum 
aestimatori, ideoque ingenuo virtutis cultori ; et 
contra improbo nunquam adesse potest. 

610. Bonum morale est ordinatum , et pacem 
concilians. — Hinc non solum nullos conscientiae 
morsos gignit, verum etiam procul ab homine re- 
movet internos illos infensissimos pravae conscien- 
tiae aculeos, cuiusmodi sunt interna ignominia, 
suique ipsius exprobratio, fastidium et sui con- 
temptio, quibus probrosis sensibus vel inter suae 
vitae vanitates malus vexatur, etc. Contra immota 
serenaque pax , profunda quies, ordo, vividissima 
fiducia in Pintis supremi iuslitiam et providentiam, 
suavissimus sensus suae adhaesionis ad legem ani- 
mum viri probi occupant; quae certe omnes causae 
uberrimi sunt fontes tranquillae et duraturae lae- 
titiae , de qua Italus poeta : 

Pace clie ii mondo irride 

E ehe rapir non pud. 

Viri boni desideria non modo semper honesta 
sunt, verum etiam semper expleri possunt. Etenim 
si vehementi ssijna sunt erga bonum morale, cuius 
ipsi non deest facultas, eontra temperata surit erga 
ceteras res , et rationi subiecta , ideoque externis 
illis circumstantiis se accommodant, in quibus ipse 
Entis supremi voluntatem contemplatur, rn qua 
plene conquiescit. Quapropter honestis prosperis 
rebus fruitur moderate, ordinate, illis non serviens', 
sed dominans; rebus autem in adqersis neque abii- 
citur neque frangitur, sed aequam mentem seryar; 
virtus enim christjana longe alia praestantiora bona 
suppeditat, uuide eius cultor potest esse' contentus 

propria sorte, etiam cum duram pauperiem, aut 
improborum persecutiones sustinet. 

Ad haec, animus purus, internorum cruciatuum 
expers, mulio aptior est laetitiae sentiendae, atque 
verae et innocuae delectationi percipiendae ex na- 
turalium rerum contemplatione, omnibusque vitae 
casibus; innumeris purissimis, atque exquisitissimis 
deliciis fruitur, quae ex suarum virtutum fonte sca- 
turiunt, et praesertim ex suavi benevolentia et con- 
tinua benedcientia in sui similes. Quae sane deliciae 
improbos omnino latent. Hoc sensu dici potest: 
serenti mens iuge convivium. 

Virtus tandem hominem eximit ex omnibus illis 
temporalibus malis, quae serius ocyus vitia sequun- 
tur; bona contraria paril, honorem atque amorem 
ab hominibus tacite obtinet, insitum, inquit Sallu- 
stius, est ipsis malis probare meliores, atque ipsi 
speciali modo praesto est Deus providentissimus 
remunerator et vindex. 

641. Bonum morale est aeternum. — Homo ho- 
nestus, cuius magnanimitas fortunam superat, mor- 
tis adventum serena fronte intuetur, excipit; novit 
enim bonum quod possidet, ut pole aeternum, haud- 
quaquam morte interire. Socrates ipse morti pro- 
ximus perpendens, naturam virtutis esse prorsus 
materiae expertem , ideoque morti minime obno- 
xiam, praefereaque habere in se quamdam excel- 
lentiam a corpore omnino independentem , atque 
divinam , uti divina est illa lex, e qua dimanat, 
sapienter argumentabatur , 1° humanam quoque 
animam ad virtutem comparatam necessario im- 
mortalem esse oportere, uti eius obiecium et finis 
immortalis est;. 2° depositis corporis exuviis plenius 
cum Deo in altera vita coniungi debere, cuius velutf 

radio fruebatur hisce in terris in contemplanda 
iustitia , cuiusque particeps fiebat ipsi. adhaerendo , 
atque sese conformando. Quare strenue mortem 
obire non dubitavit, ratus se hanc imperfectam cum 
altera perfecta aelernaque vita commutare. Iamvero 
quod Atheniensis philosophus adeo sapienter argu- 
mentabatur quasi divinando , nobis Deus ipse sua 
revelatione confirmavit, declaravit, qui aeternam, 
atque inenarrabilem mercedem virtutis cultoribus 
pollicetur, et tribuit. 

642. Hisce praemissis, restat complures distin- 
guere gradus virtutis necessarios, siye ad superandas 
vitae aerumnas, quin animi quietem turbent - , aut 
tollant, sive ad efficiendum animum adeo conten- 
tum, ut felix dici possit. 

643. Quod spectat ad virtutis gradus necessarios 
ut mala huiuSce vitae fortiter perferamur, manife- 
stum est, eo maiores esse debere, quo maiora sunt 
mala homini toleranda. Igitur si homo malis ob- 
rutus sua sorte non est contentus, huiusmodi iudi- 
cium non oritur a malorum pondere quibus pre- 
mitur, sed unice a defectu illius gradus virtutis, 
quo illis superior fit; atque talem adversus mala 
agit triumphum, ut serenam mentem, animum tran- 
quillum, bonoque morali contentum, servet, atque 
se felicem iudicet. Unde ne in hoc quidem casu 
deest virtuti felicitas; sed homo minus felix est 
hac sola de causa, quia nimirum virtus casibus mi- 
nor est. Quod satis demonstrat, hominem, quatenus 
honestus est, eatenus non esse miserum. 

644. Quod autem pertinet ad illos virtutis gradus, 
qui requiruntur ut homo non solum quiete sed vera. 
jelicitate fruatur; animadvertendum est, quaenam 
-proprie sit natura status contenti atque Jelicis. 

Homo contentus est, quum iudicat sincere sibi 
bene esse, nulloque novo particulari desiderio angi 
seu sollicitari, quo inquietus sibique molestus sit; 

At felix non est nisi status animi contenti oriatur 
a contemplatione rerum aeternarum, veritatis nem- 
pe, Dei, et gaudii quo perfunditur illis adhaerens. 

645. Igitur animi satisfactio seu status conten- 
tus semper postulat, uti necessariam conditionem , 
vitam honestam, veramque virtutem; quo posito 
morali statu, tunc rerum utilium ad vitam suffi- 
cientia, earutnque abundantia, qua ordinate homo 
utitur , ad illum contentum statum producendum 
concurrere potest. 

646. Felicitas contra illorum propria est , qui 
omne desiderium in aeternis bonis ponunt; idcirco 
ad statum animi contenti acquirendum sufficere qui- 
dem potest primus virtutis gradus, quem suo loco 
obligatorium vocavimus : at felicitas non invenitur 
nisi in perfectione ipsius virtutis, quae ad ordinem 
actuum supererogationis protenditur; huic autem 
virtuti , indeque ortae felicitati in homine non 
nocet neque bonorum temporalium privatio, neque 
dolorum perpessio: nam haec omnia supplet, con- 
tentique animi statum complet divina vii'tus et certa 
futurorum bonorum spes. 

CAPUT III. 

SUPERNATURALIS PERFECTIO VIRTUTIS 
BEAT1TUDINEM AFFERT. 

647. Denique a felicitate recte distinguitur Len- 
titudo, quae in ipsius Dei visione consistit. 

Haec est illa merces ineffabilis et inexcogitabilis 
quam Iesus Christus perfectae virtuti post hanc 
14 

vitam promisit, cui omnia bona coniunguntur, quae 
natura humana iam faci a incorrupta ( surget in 
i neor ruptione) desiderare potest, quin aliquid mali 
misceatur,, uti semel et immobiliter scriptum est: 

« Oculus non vidit, nec auris audivit, nec in cor ' 
c< hominis ascendit, quae praeparavit Deus diligen- 
ti tibus se ( Corinth . I. cap. II.). 

648. Sola ergo Religio gravissimam quaestionem 
conciliationis inter virtutem et felicitatem plene 
solvit. Stoica quidem philosophia prae ceteris 
Graecorum scholis veras huiusce problematis con- 
ditiones acute proposuit , sed cum eius cultores 
illud resolvere aggressi sunt, semoto aeterno Deo 
vivente, virtutis simul et felicitatis obiecto, eva- 
nuerunt in cogitationibus ; atque dicentes se esse 
sapientes, stulti facti sunt, ac miseri , irrideudos- 
que generi humano se praebuerunt. 

ETHICAS HISTORIA 


§. 1 . — Morale^ cognitiones quae Ethicos * 

scriptores praecesserunt. 

1. Homines, quibus praesto sunt conditiones ad 
propriae rationis usum necessariae, boni et mali mo- 
ralis cognitione nunquam carere possunt. Uniusmodi 
porro conditiones in societatis statu existunt, in quo 
priscos mortales vixisse omnia vetustissima monu- 
menta et ipsa ratio docent. Quamobrem prima et 
essentialia officia moralia homines nunquam ignora- 
runt. Ad hoc Divina revelatio primorum mortalium 
rationi suppetias tulit, ut pretiosas iustitiae, honesta- 
tis, et’ sanctitatis normas haberent et conservarent. 

2. Crescente autem humano genere., et interve- 
nientibus sive novis casibus, necessitatibus, relatio- 
nibus, Sive successiva rationis humanae evolutione, 
intelligimus , homines debuisse principia moralia 
applicare ad semper novas facti species, atque inde 
deducere alia atque alia specialia praecepta. 

3. Haec morum praecepta cito quibusdam for- 
mulis conclusa fuerunt ope sermonis, et aliis homi- 
nibus communicata; ideoque naturale quoddatn 
boni et mali moralis magisterium ortum est. 

4. Hoc morale magisterium exercuerunt patresfa- 
milias, qui bene vivendi documenta ad filios trans- 
mittebant; senes, qui iuvenes instituere aggredie- 
bantur ; et homines, qui prudentia, virtute, aucto- 

ritate, amore boni, rerum experientia, potentia, et 
denique morum sanctitate ceteris praestabant; qui- 
que erant Sacerdotes, Reges , et Sapientes. 

5. Porro illa prima traditionalia documenta ver- 
bis conclusa brevium sententiarum (apophthegmata) 
formam praeseferebant. 

* 6. Hae breves et acutae sententiae, re ipsa ta- 

men foecundissimae, plerumque carminibus expres- 
sae erant, ut facilius memoria retineri, iucundius 
recitari , et suavius cani possent. 

7. Interdum harum sententiarum brevitas et sub- 
tilitas, earum perspicuitati nocebat, idest aenigmata 
introduci coeperunt, quae apposite eo quoque fine 
composita fuere, ut curiositas excitaretur, ingenia , 
acuerentur, atque pretiosiores fierent veritates, quae 
mystico velamine tectae servabantur, et nonnisi ab 
experrectis ingeniis intelligi poterant. 

8. iEnigmata constabant metaphoris , symbolis , 
similitudinibus; quae postea ampliatae parabolas 
produxerunt; idest adinventae sunt narrationes, 
quae vividae, et quasi in actu ob oculos ponebant 
morale documentum, quod Sapientes communicare 
volebant. 

9. Hinc per aenigmata et parabolas quaedam 
aemulatio introducebatur inter eos qui sapientiae 
studebant. Nam inter se decertare coeperunt sive 
in subtilioribus et difficilioribus nodis proponendis, 
sive in meliori eorum solutione : hinc novus stimu- 
lus ad moralium veritatum incrementum. 

10. Verum parabolae cito in mythos conversare 
fuerunt, quibus populi et popularium poetarum 
imaginatio maxime delectabatur; hinc amplus ido- 
lolatriae fons (V. Stellini, De ortu et progressu 
morum, tom. I.). 

§. 2 . — Scriptores ethici , qui praecesserunt ae‘atim , 
qua Ethica ad scientiae formam redacta fuit < 

11. Primi scriptores ethici documenta moralia 
sermone expressa literis consignare debebant, quae 
ab una ad alteram generationem transmissa, et ope 
indi vidualis rationis adaucta fuerunt. Hinc harum 
scripturarum formulae non aliud fuerunt, quam 
earum in quibus documenta sermone expressa erant, 
renovatio. 

12. Leges ethicae. Principio, uti nobis videtur, 
exaratae fuere illae sententiae morales, quas popu- 
lorum duces in leges erexerunt; mature enim ho- 
mines persenserunt, oportere publica auctoritate 
sanciri quaedam naturalia documenta, necessaria ad 
hominum coexistentiam, socialemque ordinem con- 
servandum. Decalogus, aliaque mosaica praecepta 
sunt omnium vetustissima inter documenta moralia 
scripta, quae ad nos pervenerint ; et haec sunt etiam 
totidem leges nationales. Profecto haec documenta 
a Deo communicata ab huiusmodi documentorum 
historia non sunt excludenda. Simili modo omne; 
vetustiores legislationes plura morum praecepta com- 
plectebantur. Huiusmodi est apud Indos lex Manu, 
apud Sinenses libri Confucii; legislatio Zoroastxu 
apud Persas ; apud ^Egyptios libri Hermetici, qui, 
iudice Champollion iuniore, traditiones vere aegy- 
ptias continent ; denique apud Graecos haec veritas 
confirmatur ex fragmentis, quae supersunt legisla- 
tionum Zaleuchi, Charondae, Lycurgi et Solonis. 

13. Post leges sancitas ab iis, qui imperium exer- 
cebant, sententiae a sapientibus exaratae apparent. 
In hoc censu veniunt libri Proverbiorum. Salomonis, 
et libri Sapientiales qui in Sacris Bibliis existunt; 

sententiae septem Sapientum Graeciae, aliorumque 
qui apud gentes, vulgo barbaras, vixerunt : sic apud 
Scithas Anaeharsis (an. 548 ante aeram Chr.) 

14. Hae sententiae versibus comprehensae fue- 
runt; postea vero documenta moralia mixta fuere 
in elucubrationibus poeticis maioris extensionis. Ad 
primum genus pertinent Versus aurei , qui Pytha- 
gorae tribuuntur; ad alterum hymni religiosi Orphaei 
et Musaei, non paucae sententiae Homeri, Hesiodi, 
Epimenidis Cretensis, Simonidis a Ceos, aliorumque 
pythagoricoruin poetarum. 

15. Tandem seri pia fuerunt /Eniginata, Symbola, 
Parabolae , Fabulae , Mytlu morales ; verum mythi 
populares et poetici puritati doctrinae moralis haud 
parum nocuerunt. Nam eorum scopus erat delectatio 
phantasiae cupidae pulchri sensibilis, et a sensu mo- 
rali non ordinatae, saltem non exclusive. 

16. Hinc animadvertere oportet, aliud esse histo- 
riam Formae Ethicae , aliud historiam Doctrinae 
Ethicae. 

17. Hactenus dicta ad formae historiam perti- 
fient. Quod spectat ad doctrinam , duae scholae , 
quarum altera alteri e fronte stat, distinguendae 
sunt; una dicitur rationis humanae , quae nullum a 
revelatione auxilium, aut tantum accidentale accipit; 
altera dicitur traditionis divinae , quae ne latum 
quidem unguem a Dei revelantis auctoritate disce- 
dit. Prior continue erroribus se miscet; posterior 
semper pura permanet , sed temporum successione 
incrementa capit. 

§. 3.— Prima epocha Ethicae uti scientiae a Zenone Dialectipo 
(ana. A. C. BOO) ad Zenonem Stoicum (ano. A. C. 280). 

18. Doctrinae et opiniones formam scientiae 

sumere haud poterant» quamdiu dialectica adhuc 
deerat, quae est instrumentum, aut organum, quo 
huiusmodi scientificus progressus indiget. 

Apparuit Zeno Eleaticus , iuxta Aristotelem , 
artis dialecticae parens, quae mirifice profuit: ab 
ipsa enim proprie mundus scientificus sua habuit 
exordia. . ’ .. 

19. Ethicae progressus, solidis duobus saeculis, 
quae a primo Zenone ad alterum fluxerunt, id 
habuit propositum, ut eius obiectum, idest lex et 
bonum morale a quovis alio elemento non morali 
distingueretur. 

20. Primum Ethicam, a Physica et a Dialectica 
secreverunt. Humanarum cognitionum divisio inter 
duas recensitas scientias certe Socratem praecessit, 
qui hisce Ethicam adiunxisse videtur. 

21. Socrates (an. 469 ad 400 A. C.) non parum 
promovit Ethicae distinctionem a materiis, quae 
ipsi sunt extraneae, quippe qui suam attentionem 
exclusive ad hanc scientiam direxit, cuius parens 
habitus est. Tamen socratica Ethicae definitio, qua 
dicitur: «Ethica est scientia quae agit de eo quod 
ad vitam spectat, et de rebus ad nos perlinenti- 
bus », non satis determinat Ethicae obiectum, quia 
honestatem cum prudentia confundit. 

22. Plato eius discipulus (429 ad 348 circiter 
A. C. ), aliquid divini et aeterni in bono morali 
recognovit et docuit, praecipue in sermonibus, ubi 
inducit Socratem morti proximum cum amicis lo- 
quentem in dialogo nempe cui titulus Phaedon • et 
pariter cognovit Dei cultum debere esse moralem 
ac internum, non vero ritum mere externum, uti 
eleganter exponit in dialogo inscripto Eulyphron. 
Hoc porro non parum conducebat, ut saltem cha- 

racteribus generalibus honestum ab utili , et bonum 
eudaemonologicum a bono morali distingueretur, 
quod est Ethicae obiectum. Tamen accurata distin- 
ctio huius duplicis boni in Platonis operibus non 
seruper conservatur, et cum virtute morali confun- 
duntur illae hominis perfectiones, seu habitus, qui 
ad moralitatem per se non pertinent, etsi concur- 
rant ut homo alia bona ad ordinem eudaemonolo- 
gicum spectantia obtineat. 

23. Hic perfectae et constantis distinctionis de- 
fectus inulto magis in Aristotele eius discipulo ma- 
nifestatur (vixit ab anno 584 ad 322 A. C.). Nam 
cum hominis finem posuerit in felicitate quae ex 
diversis speciebus bonorum eudaemonologicorum 
constat, virtutem autem in arte illum finem obti- 
nendi, sequitur ipsum verae virtuti morali, quae est 
ethicae obiectum , substituisse prudentiam , perspi- 
caciara, dexteritatem, aliasque qualitates per se non 
morales. Ad obiectum tamen Ethicae mens Aristo- 
telis veluti duce quodam sensum morali revertitur 
in lib.V Moralium ad Nicomachum, cum de iustitia 
ipsi sermo habejidus esset. Hisce praenotatis, fateri 
oportet hunc Philosophum Ethicam, uti scientiam, 
mullum auxisse, quia ipse primus eam in distinctum 
tractatum redegit, eiusque partes ordinate et logice 
distribuit et deduxit, ideoque partem, ut aiunt, 
architectonicam scientiae ita illustravit, ut huius 
veluti exemplar posteris reliquerit. 

24. Zeno tandem Cythius in insula Cypri (an. 540 
ad 264 A. C.) ad Ethicae separationem ab aliis 
scientiis vires suas contulit, affirmando ipsam esse 
omnium scientiarum scopum, ideoque eam supra 
omnes extulit. Non aliud absolutum bonum admisit, 
nisi bonum morale. Praecipua itaque huius Philo- 

sophi laus in eo consistit, quod hanc moralem ho- 
minis dignitatem recognovit; quod enim pertinet 
ad eius moralia principia, sunt fere eadem ac illa 
philosophorum, qui eum praecesserunt. 

25. Ethicae periodus hactenus descripta illa est, 
in qua ipsa originem, incrementum et perfectionem, 
uti naturalis scientia, accepit. 

26. Sed ipsa, quippe expers subsidii revelationis, 
perfici non potuit; praecipue obsequentem causam. 
Certum est, Ethicae legem hanc esse : Promove aut 
desidera bonum entis intelligentis: certum pariter 
est hominem ad plenam cognitionem sui pervenire 
non posse sine cognitione summi et completi boni, 
nempe Dei, et medii ipsum possidendi. Certum 
denique est, Deum ab homine neque perfecte co- 
gnosci, neque possideri posse, nisi ipse homini 
sc communicet. Atqui haec communicatio nonnisi 
per Christum plene data est ( 'Ioan . 1). Itaque solus 
servator Christus communicans hominibus cogni- 
tionem Boni Summi, ipsumque Bonum, ipse solus 
doctrinam ethicam ad suam plenam perfectionem 
adduxit ; irnmo proprie Ethicam in mundum ipse 
tulit. Nam Ethica nonnisi apparenter existit, idest ad 

~ instar imaginis seu umbrae, si illi desit huiusmodi 
Bonum quod est eius imperativi cathegorici obie- 
ctum. 

27. Haec veritas facto probatur, si perpendatur, 
Stoicorum superbiam a vera virtute toto coelo di- 
stare, et nobiliora Zenonis dicta ab illo Antistene, 
qui fuit sectae Cynicorum auctor, derivata esse. 

28. Ethica igitur mere naturalis eo non pervenit, 
nec unquam pervenire potest, ut cathegoricam for- 
mulam constituat. : Adhaere loti enti reali. 

2»). Eadem de caussa ethica sequenti formula 

caruit : Ordinem moralem serva. Haec enim altera 
cathegorica concipi nequit, nisi praeconcipialur vo- 
luntas essentialiter sancta , cuius conceptus involvit 
conceptum voluntatis cpiae possideat, imino sit ipsuin' 
summum Bonum. 

50. Quod pertinet ad tertiam formulam (p. 108) 
aio esse saltem rem facti, Ethicam mere naturalem 
illa caruisse, etsi demonstrari nequeat, illam hu- ~ 
manae rationis vires excedere. Ethnici philosophi 
non satis constanter distinxerunt ideam (ohiectutn 
essentialiter) a ratione (facultas subiectiva). Ipsa 
linguae graecae vocabula, quae in hac re adhiben- 
tur, sunt ambigua. Quapropter Stoici pronunciabant 
quidem hoc principium : Vive secundum rectavti 
rationem-, sed verbum graecum Xoyag significat tum 
rationem subiectivam (facultatem humanam), tum 
rationem obiectivam (ideam) ; idcirco apud Ethicos 
scriptores aliqua ambiguitas, obscuritas remansit. 

51. Ethica veterum sapienlum tribus cathegoricis 
formulis carens , multo magis universalissimam 
formulam assequi impar fuit (V. Diog. Laert. in 
prooem. — Seneca ep. lxxi - lxxxviii). 

g. 4. — Secunda epocha- A Zenone Stoico ad leges Iusttniani 
• (A. 5S3 post I. C. J. 

5 2. Postquam cum Zenone Ethica naturalis ad 

illum apicem pervenit, quem attingere poterat, 
ipsa dilabi coepit. ^ 

33. Praecipua huiusce ad interitum conversionis 
caussa fuit gliscens Romanorum corruptio , qui , 
postposita Stoica philosophia, Epicuream amplexati 
sunt, et cum ea non multo post Scepticismum. 

34. Hoc factum pariter demonstrabat, Ethicam 
naturalem, licet ad illam Stoicorum formam veda- 

ctam , qua nulla est excellentior in Ethnicorum 
scholis , impotentem tamen fuisse ut homines ad 
bonum faciendum perduceret. 

Praxis depravata contemptum Ethicae indu- 
cebat, tanquam reginae, quae omnis auctoritatis sit 
expers; atque indicata Epicuri et Pyrrhonis syste- 
mata eam e solio suo deturbare nitebantur, atque 
perimere. Hinc in ipsis Ciceronis operibus, in quibus 
saniores Porticus doctrinae proponuntur, harum 
persuasio eodem tempore tollitur, eo ipso quod 
auctor declarat, se Academicae sectae adhaerere, 
quae de omnibus ferine dubitabat. 

35. Christi adventu, uti iam animadvertimus , 
nova moralis doctrina vere perfecta mundo illuxit: 
quae genus humanum ad meliorem sanclamque vi- 
tam adduxit 

Haec nova lux etiam philosophos ethnicos illu- 
minavit; quai'e egregia moralia opera Senecae, 
M. Aurelii, Plularchi, aliorumque cito apparuerunt. 
His omnibus ethicis scriptis Enchiridion Epicteti 
excellit, qui erat mancipium, natus in Hyeropoli 
urbe Phrygiae , ad finem vergente saeculo primo 
5b. Chr. In hoc excellenti libro Stoicorum doctrina 
eleganter exprimitur, quatenus ineo eminet hic Boni 
moralis praecipuus character, in eo positus, quod 
illud debet esse in plena hominis potestate. Ex hoc 
boni moralis charactere facile deducebatur, verum 
hominis Bonum debere consistere in vi propriae 
libertatis, proindeque virtutem non haberi sine hu- 
iuscevis incremento atque victoria supra sensibilia 
bona. Hinc excellens morale praeceptum : Sustine 
et abstine. 

36. Sed omnes isti praestantes Ethicae naturalis 
scriptores mundum paganum ad meliorem frugem 

non revocarunt qui in dies ad peiora praeceps 
ruebat; dum e contrario nova Christianorum gens 
virtutis moralis exempla, etiam valde heroica, exhi- 
bebat, omni remota iactantia atque superbia. 

37. Perperam politici corruptis paganorum mo-. 
ribus civiles imperii leges opposuerunt. Stoica phi- 
losophia fuit earum basis; Iustiuianus vero impe- 
rator christianus magnum legislationis romanae opus 
complevit Stoae principiis innixus, quin tamen chri- 
stianae religionis veritatibus penitus oblivisceretur. 

* 

§. 5 . — Tertia epocha - A legibus Iustiniani ad ortum Scholasticae 
(post Ch. nat. ann. 1150). 

58. Duae morales scholae synchronae sibi e fronte * 
steterunt, ut animadvertimus : quarum altera (schola 
christiana) Dei revelantis auctoritatem ducem seque- 
batur; altera vero eo tendebat, ut logicum nexum, 
et formas scientifxcas Ethicae tribueret, sive neglectis 
christianae religionis doctrinis , sive ipsis expresse 
adhibitis uti mediis, ad scientiae perfectionem. 

Prima schola perfectam Ethicae doctrinam semper 
ut aliquid proprium possedit, quae in scriptis Pa- 
trum, Doctorum, et Ecclesiae Scriptorum successive 
transmissa fuit. 

39. Altera schola, quae nobis magis consideranda 
est, quippe historiam Ethicae, prout est scientia, 
texere volumus, post saeculum VI magis magisque 
ad occasum properavit, usque ad ortum Scholasticae, 
quae saeculo XII in Ethicam influere coepit; ideo- 
que nos hoc saeculo illam ortam esse consideramus. 

40. Sex hisce saeculis nonnisi doctrinae praece- 
dentibus periodis excogitatae renovantur. Laude 
digna sunt scripta Boetii, Ioannis Damasceni, Cas- 

siodori , Alcuini et Lanfranci ; sed ipsa nullum in- 
crementum, nullum novum inventum, neque quoad 
materiam, neque quoad formam, proprie nobis exhi- 
bent. Doctrina Aristotelis cum aliis temperata, et 
ope christianae religionis emendata generatim do- 
minatur* 

41. Hic principatus Aristotelis in scholis Chri- 
stianis a duabus praecipuis causis est repetendus : 
quarum prima est abusus philosophiae platonicae 
apud haereticos primis Ecclesiae saeculis ; altera 
sunt Arabum studia in peripateticam philosophiam 
Christianis communicata. 

42. Notatu dignum est, hisce saeculis, quibus 
scientia magna detrimenta passa est, Dialecticae 
studium haud neglectum fuisse; haec porro potis- 
simum est instrumentum, quo doctrinis et opinio- 
nibus forma scientifica tribui potest. Hinc in omnibus 
doctis medii aevi scriptoribus quaedam scientifica 
propensio, neglecta sermonis elegantia, detegitur. 
Quapropter haec temporis periodus, quamvis nul- 
lum valde conspicuum Ethicae tractatum produxe- 
rit, viam stravit magnis posteriorum saeculorum elu- 
cubra tion ibus. 

43. Tandem notatu pariter dignum est, scholam 
ethicam mere rationalem hisce saeculis ferme pe- 
riisse. Quae huic superstes fuit, est ethica rationalis 
christiana. 

§. 6 . — Quarta epocha-Ab ortu Scholasticae ad quaestionem 
Probabilismi (post Ch. 1776). 

44. Saeculo XII, magistro Petro Lombardo , 
scientifica doctrinarum theologicarum distributio 
inducitur, cum in earum parte. dogmatica, tum in 

1 >arte ethica, atque in uno, ita dicam, corpore col- 
iguntur. 

45. Saeculo sequenti S. Thomas Aquinas in se- 
cunda parte suae Summae tractatum scientificum 
Ethicae christianae exhibet, qui extensione et perfe- 
ctione superat quotquot retro actis temporibus cusi 
sunt. Eius praestantia est omni exceptione maior, 
ob admirabilem omnium partium nexum, ob va- 
rietatem et profunditatem doctrinarum, et ob eius 
influxum in scriptores Ethicae christianae posterio- 
ribus saeculis; omnes enim, aut fere omnes, in ma- 
teriei distributione Aquinatem secuti sunt. 

§. 7. — Quinta epocha-A quaestione Probabilismi 
ad Leibnitium (post Ch. 1776/ 

46. Saeculo XV, expugnata Constantinopoli (an. 
1453), Graeci, qui quadantenus antiquam philoso- 
phiam adhuc conservarunt, Platonis et Aristotelis, 
aliorumqne scripta lingua originali exarata in Ita- 
liam transtulerunt; et tunc revixit schola Ethicae 
naturalis etiam in Occidente, ubi iam perierat, op- 
posita scholae scientificae-christianae. Hinc exaspe- 
ratum bellum contra Scholasticam. Tunc antiqui 
Ethicae-rationalis tractatus limem iterum aspexerunt, 
aliique ad eorum imitationem elaborati luerunt. 

4 7. Ad hoc Itali, imitando Graecos philosophos, 
et classicos latinos Ethnicae superstitionis, maiores 
nido pennas extenderunt, et propriis mentis viribus 
omnem litem dirimere voluerunt , quin veritatem 
revelatam pro norma religiose tenerent : unde au- 
dacia , et monstruosa systemata philosophica , et 
Septentrionis haereses ortum habuerunt. 

48. Varam hic mentium impulsus praeter mala, 
quaedam etiam bona contulit ; nempe scientiae 
moralis incrementum. Hic progressus praecipue 
se manifestavit in nova et gravissima Probabilismi 

quaestione. Nam haec saeculis praecedentibus in* 
directe et breviter indicata quidem fuerat, sed in 
scriptis Molinae modo directo et solemni proposita 
fuit. 

49^ Quaestio haec erat: «Quid homini agen* 
« dum, qui dubitat utrum habeat, an non obligatio- 
« nem faciendi, aut omittendi aliquam actionem ». 
Responsum ad hanc quaestionem specietenus valde 
simplicem, pluribus saeculis scholas Christianas di- 
visas tenuit. 

» ' ‘ ' ‘ / - 

8. — Sexta epocha-A Leibnitxo ad Kant (1797). 

50. Quamquam iam a saeculo XV restauratae 
litterae graecae et latinae liberum mentibus motum 
impresserint, tamen philosophia tuto, et progressive 
incedere non coepit, nisi quum, saeculo XVII, Gali- 
laeus, Baconus et Carlesius viam illi aperuerunt. 

51. Baconus iam innuerat necessitatem accura- 
tius separandi Ethicam ab aliis scientiis, et huic 
quoque applicandi inductivam methodum. 

54. Leibnitius cognovit speciatim necessitatem 
seiungendi Ethicam a lure, atque eam pertentavit 
distinctionem. 

53. Wolfius ei usque schola in hoc tentamine 
postea insudarunt. 

54. Christianus Thomasius, in suo posthumo 
opere (Halae 1745) Fundamenta iuris naturae et 
gentium , tuetur necessitatem distinguendi officia, 
quae coactionem admittunt, ab aliis quae illius sunt 
immunia ; et hoc modo determinavit unum ex cha- 
racteribus, quibus Ethica et Ius inter se distin- 
guuntur. 

55. Post id temporis Gundlingius , aliique Ius 
naturale exponere coeperunt, uti scientiam ab 
Ethica distinctam. 

§. 9. —Septima epocha-A Kant ad recentia Ethicae optera 
in Italia edita. 

56. Antiqui Sceptici negaverant, humanum in- 
tellectum posse acquirere veritatis certitudinem ; 
sed affirmaverant , hominem , ob necessitatem vi- 
vendi et operandi, debere quasdam res tamquam 
certas habere, quibus tamquam norma uteretur 
suis in actionibus ; ideoque hanc praesumtam certi- 
tudinem vocarunt practicam. Hoc systema funditus 
evertebat boni moralis auctoritatem, quae a certi- 
tudine principiorum rationis omnino dependet, a 
certitudine, ex. gr., qua scimus quasdam actiones 
esse honestas , et quasdam alias esse inhonestas. 
Homo autem , ut ipsi aiebant, agere debet secun- 
dum practicam certitudinem, quia secus non posset 
neque esse neque bene esse: illae itaque vivendi 
regulae innixae huic practicae certitudini non sunt 
vera Ethica , sed tantummodo quaedam ars prii* 
denter vivendi. , 

57. Kant , scholae Criticae auctor , hoc systema 
amplexus est , fecitque suum , inductis novis for- 
mulis , novisque modificationibus. 

Praecipua modificatio, quam invexit in Ethicam, 
in eo consistit, quod, dum veteres Sceptici admit- 
tebant quamdam vivendi, fruendique necessitatem 
(necessitas eudaemonologica ) , ideoque quamdam 
etiam praesumptam certitudinem , ceu vivendi et 
bonis fruendi conditionem: Kant e contrario admisit 
tamquam factum naturae humanae intrinsecam 
quamdam honeste vivendi necessitatem , idest vi- 
vendi secundum quasdam rationis normas prae- 
sumptive veras (necessitas moralis). 

58. - Sed ipse hanc honeste vivendi necessitatem 

a ratione deducere non poterat , cui omnem vim 
aliquid cum certitudine probandi denegaverat. Ad- 
mittere igitur coactus fuit quamdam in homine ne- 
cessitatem moralem, uti principium seiunctum, et 
omnino sui generis , cui nomen dedit rationis pra- 
cticae , manifestationem autem in huiusce necessi- 
tatis homine appellavit imperativum cathegoricum. 

59. A Stoicorum philosophia ipse hauserat con- 
ceptum necessitatis moralis oppositum propensioni 
ad felicitatem ; illudque scepticorum philosophiae 
inseruerat. 

60. Regiomontanus philosophus imperativum 
cathegoricum consideravit uti principium naturae 
humanae a ratione quidem theoretica indemonstra- 
bile, sed quadam indole sua propria et inexplica- 
bili praeditum; quae doctrina partim sponte fluebat 
a sceplicismo theoretico ab ipso antecedenter ad- 
misso, et ex altera parte congruebat placitis Scoti- 
cae Scholae, quae iam per libros Reid in Germania 
et in Gallia innotescere coeperant. 

61. Praecipui Kantiani systematis errores: 

1° Tribuit nomen rationis practicae cuidam 
facultati instinctivae plane diversae ab intellectu, 
qui loquendi modus vitium systematis quadantenus 
tegebat. 

2° Admittit tale imperativum, quod, cum nul- 
lum habeat titulum in ratione, sed ad meram ne- 
cessitatem instinctivam et subiectivam redigatur, 
nullam auctoritatem vere moralem, idest obligan- 
tem, habere poterat; 

5° Admittit illud imperativum gratuito, uti 
quoddam factum, quod potest pariter gratuito ne- 
gari eo ipso quod affirmabat esse ab intellectu in- 
dependens ; 

1 5 

4° Tandem illud imperativum non est deter- 
minatum, eo ipso quod intellectui erat extraneum; 
quare fiebat locus arbitrariis officiorum deductio- 
nibus. 

62. Kant nihilominus ethicam etiam , uti scien- 
tiam, promovit; etenim: 

1° Probe intellexit, in disciplina morali , cum 
ad scientiam redigitur, oportere aliquod principium 
supremum statuere, mere formale-, licet ipse eo 
non perveniret, ut determinaret, quodnam esset hoc 
principium morale et supremum ; 

2° Imperativum cathegoricum praeseferre au- 
ctoritatem independentem a propensione ad feli- 
citatem ; 

5° Moralitatem positam in sequendo imperativo 
cathegorico interdum opponi propensioni ad feli- 
citatem, atque in hac victoria virtutem praecipue 
ideoque meritum consistere; 

4° Tandem vidit oportere Ethicam a iure na- 
turali distinguere, atque in hac re incoeptum Wol- 
fianae scholae opus prosecutus est, tametsi nec ipse 
hanc distinctionem assecutus sit. 

65. Thomasius, ut animadvertimus, characte- 
rem distinctionis inter officia mere ethica, et iuri- 
dica posuerat in coactione. Kant hunc characterem 
amplexus est, atque huic innixus sibi proposuit 
quaestionem : «Quando nam coactio locum habere 
possit » : et respondit : « Homo coactione tunc solum 
« uti potest, quando sui similis eo modo operatur, 
« per quem aequalis coexistenlia impossibilis fiat». 
Quamobrem iuris naturalis principium ita enun- 
tiavit : « Sic age ut quisque remaneat liber aequa - 
«liter operandi, adeo ut tuae actiones celeris im- 
« pedimento non sint idem agendi». 

,64. Huiusmodi principium aliquid veri continet, 
at simul aliquam ambiguitatem : hoc insuper de- 
fectu laborat, ut non simpliciter distinguat ius ab 
ethica, sed potius illud ab ista realiter et absolute 
dividat. 

65. Hinc factum est, ut Germaniae philosophi 
Kanlio posteriores diversas in partes discesserint in 
solvenda quaestione: «Utrum principium luris sit 
« independens a suprema virtutis lege , an ab ista 
«dependeat, et qua ex parte «. 

§. 10 . — Oetaea epocha- Recentiora Ethicae opera 
in Italia edita. 

66. Iu variis Ethicae operibus , quae hisce po- 
stremis temporibus in Italia lucem aspexerunt, 

a) Principium Ethicae vere purum et formale 
statutum fuit, accurate separando ens idcale, ut 
rationis lumen, ab omni 7'ealitatis concretione; 

b) Determinatae fuerunt eius tres supremae 
formulae cathegoricae , quae in unico et universa- 
lissimo principio, quod perfectam unitatem Ethicae 
tribuit, continetur; 

c) Scepticismus Kantianus, omnisque subiecti- 
vismi species confutata fuit, et hinc Ethica certi- 
tudine rationali-teoretica pollet; 

d) Praecise definitum fuit, in quo consistat 
imperativum cadiegoricum, demonstrando hoc esse 
illum sensum, qui in homine manifestatur, cuiusdam 
necessitatis, quam habet conformandi et subiiciendi 
suas subiectivas propensiones obiectivo entium or- 
dini , sub poena contrahendi personalem defe- 
ctum, seu nisi velit fieri personaliter malus; 

e) Demonstrata fuit Christianae religionis re- 

latio ad Ethicam naturalem, in eo posita, quod sola 
Christiana religio sufficientem Summi Boni cogni- 
tionem suppeditat , ad quod virtus ethica , uti ad 
ultimum unem, referri debet, si vult esse integra 
et perfecta ; 

f) Magna Probabilismi quaestio soluta fuit, ope 
accuratae distinctionis inter varias caussas, quibus 
homo fit dubius de sua obligatione, demonstrando 
singulas caussas diversa problemata praesentare; 

g ) Declarata fuit praecisa distinctio inter Ius 
naturale , seu rationale, et Ethicam , et simul pro- 
batum est verum nexum utriusque scientiae, idque 
ope accuratae definitionis luris, qua ratum immo- 
lumque manet , ius non esse officium , sed « sim- 
« plicem 'facultatem subieclivam, et eudaemonolo- 
«gicam operandi, protectam a lege morali, quae 
« ceteros eam laedere vetat». 


FUNIS. 


Facultntc oblenta. 

